
ELŐSZÓ 


„Semmilyen istenszolgálat nem 
ér fel a mély gondolkodással.” 

(Hadísz, Bayhaqi, IV, 157) 


Örökkévaló hála és dicsőség Urunknak, a 
Kegyelmesnek, az Irgalmasnak, aki lehetővé tette szá¬ 
munkra, hogy megismerjük Őt, azáltal, hogy megadta 
nekünk az elmélkedés és a spirituális érzés (tahasszusz) 
képességét . 1 

Örökké tartó köszöntés a szeretett Prófétánkra 
(s.a.w.), a családjára és a társaira, rá, aki a legátfogóbb 
és legszebb módon, a legmélyebb érzésekkel gon¬ 
dolkodott el a világmindenségen, az emberiségen és 
a Kegyes Koránon, és megtanította a közösségének, 
hogy mindezeket a szív szemeivel olvassák. 

Minden teremtmény közül egyedül az emberek¬ 
nek és bizonyos mértékben a dzsinneknek adatott meg 


1. A tahasszusz azt jelenti, amikor az ember érzékennyé és nyitottá 
válik, és a szíve képessé válik a befogadásra. 

az a képesség, hogy kivegyék részüket a Kegyes Korán 
bölcsességeiből, és mélységeikből az igazság gyöngyeit 
szerezzék meg, amelyek vezérlő fényül szolgálnak éle¬ 
tük útjain. Ezt azonban kizárólag az elmélkedés és a 
spirituális érzékenység segítségével érhetjük el. 

Az elmélkedés és a spirituális érzékenység elen¬ 
gedhetetlen feltétele annak, hogy az igazságot elér¬ 
jük, és szívünket a kívánt szintre emeljük. Az első 
ájától az utolsóig, a Kegyes Korán minden lehetőséget 
kihasznál arra, hogy a vezetés és boldogság egyedülál¬ 
ló útmutatójaként arra hívjon, hogy gondolkodjunk, 
és megparancsolja, hogy gondolkodjunk el az ember 
teremtésében rejlő bölcsességen, a világmindenség 
csodálatos rendjén, a Mindenható Allah jelein; ismer¬ 
jük fel az Isteni Hatalom szálait, az Isteni Fenség 
megnyilvánulásait, és a Mindenható Allah abszolút 
uralmát, amelyeket a Mindenható megjelenít az egész 
világmindenségben. 

A Kegyes Korán által minden adódó alkalommal a 
Mindenható Allah figyelmezteti a hívőket, olyan kife¬ 
jezésekkel, mint: „Hát nem gondolkodtok el?”, „Nem 
akarnak elgondolkodni?”, vagy: „Hát nem értenek ?” 2 

Ehhez kapcsolódnak a következő kérdések is: 

2. Lásd: Korán, 6:50, 2:219, 47:24, 4:82, 36:68... 

„Hát nem nézték meg a tevéket?” 3 , amikor a 
Mindenható Allah felhívja a figyelmet a teremtésre; 

„Nem figyelik meg a felhőket, az esőt, a hegyeket, 
és hogy hogyan pusztul el a növényzet télen, hogy 
tavasszal újra fel legyen támasztva?” 4 , amelyek a ter¬ 
mészeti jelenségekre irányítják a figyelmet; 

„Nem gondolkodnak el az elmúlt népek végze¬ 
tén?” 5 , amelyek a történelmi eseményekre céloznak. 

A Mindenható Allah ezek által szólít fel minket 
arra, hogy gondolkodjunk el a világmindenségben 
mindenhol érvényes isteni törvényeken, és ezáltal ért¬ 
sük meg az adatullah lényegét - ez a Mindenható 
Allah rendszere,amely ezen törvények megnyilvánu¬ 
lásának feltétele. 

A Mindenható Allah kijelenti, hogy az emberi¬ 
ségnek szüksége van arra, hogy nyitott és körültekintő 
szemekkel szemlélje a világot, nem pedig felületes, 


3. A Mindenható Allah két Neve, az al-Baqi és al-Muszawir k - 
fejezi, hogy hogyan teremt Ő minden teremtményt különböző 
formára, és adja meg nekik a környezetükhöz illő tulajdonságo¬ 
kat, és szabja meg kötelességeiket. Az állatok közül erre tökéletes 
példa a teve. A kemény sivatagi körülmények között kell élnie, 
ahol kevés a víz és az élelem, de képes annyi vizet raktározni a 
púpjában, amennyi hetekre is elég, és képes még a tüskékből is 
enni. Ellenálló a sivatagi viharokkal és a perzselő nappal szemben 
is. Kétségtelen, hogy ez csak egy az Isteni Hatalom és Művészet 
számtalan megnyilvánulása közül. 

4. 50:6, 10:101, 88:17-20, 24:43, 22:63, 13:3, 16:65, 30:50... 



5. 


47:10... 

üres, futó tekintettel. Az emberiségnek adott aján¬ 
dékok között a Mindenható Allah a legfontosabbat 
hangsúlyozza, amikor úgy hivatkozik az emberekre: 
„akik látnak, akik gondolkodnak” 6 . A Mindenható 
Allah folyamatosan arra serkent minket, hogy gondol¬ 
kodjunk el saját magunkon és a természeten, szilárdan 
megparancsolva, hogy tűnődjünk el az Isteni Hatalom 
és Fenség szálain, és csaknem 150 különböző helyen 
említi a Kegyes Koránban az olyan fogalmakat, mint 
az ésszerű gondolkodás, az előrelátás, a megemlékezés 
és a mély gondolkodás. Ezek a fogalmak gyakorlati 
szinten és tanítási módszerként is a taszawufban való¬ 
sulnak meg legmagasabb szinten. 


A taszawuf nevet az érettség és tökéletesedés 
útjának adták, amelynek célja az, hogy a valóság leg¬ 
magasabb szintjére vezesse az embert, az egyéni spi¬ 
rituális képességek csúcsára, és az Allah által adott 
áldásokra. Ezért az a bölcsesség, amely az „aki ismeri 
magát, az ismeri Urát is” mondásban csúcsosodik ki, 
az egyik legfontosabb alapelv, amelyhez a taszawuf 
népe a spirituális tökéletesedés felé vezető úton tartja 
magát. Annak, aki nyitott szíwel áldatott meg, a világ¬ 
mindenség minden egyes részecskéje Teremtőjéről és 
művészi hatalmáról beszél. A mindenség legkisebb 
porszemétől a teremtés hatalmas épületéig minden 
egyes dolog az Isteni Fenségről tanúskodik. 





6. 


3:13... 

A teremtés olyan módon fejezi ki magát, amit 
liszanullah néven nevezünk: állapotaik szótlan köz¬ 
lése létezésük módja által, aminek segítségével min¬ 
den létező dolog a kinyilatkoztatás aktív része. Azok 
számára, akik képesek megfelelően értelmezni ezt a 
kinyilatkoztatást, a Mindenható Allah válik szívük 
kiblájává, ahogy a Kába a testük kiblája. A Kegyes 
Korán így szól erről: „Akik megemlékeznek Allahról 
állva, ülve és az oldalukon fekve, és elgondolkodnak az 
egek és a föld teremtésén: „Urunk! Te nem teremtetted 
ezt hiába. Dicsőség neked! Ments meg minket a Tűz 
büntetésétől!” (Korán, 3:191) 


Aki képes megfelelően elgondolkodni az Isteni 
Hatalom és Fenség megnyilvánulásairól a világmin¬ 
denségben, az először belátja saját végtelen gyengesé¬ 
gét, majd azáltal, hogy teljes alávetettséggel és engedel¬ 
mességgel viselkedik, minden lélegzete, amit ezután 
vesz, az Allahra való emlékezés, a zikr természetét 
hordozza magában. Ezáltal a szívet megtölti az isten¬ 
félelem, a taqva fénye, amely által a mély gondolkodás 
eléri legtökéletesebb keverékét. Allah előtt egy ember 
értéke nem a külső megjelenésétől, anyagi helyzetétől 
függ, hanem inkább szívének érettségétől, lelkének 
mélységétől és spirituális tulajdonságaitól, képessége¬ 
itől. Ezért van az, hogy a Kegyes Korán megmenti a 
hívők gondolatait attól, hogy az anyag és az egó szűk 
keretei között maradjanak, azáltal, hogy a hit érzésével 
erősíti meg őket, majd tovább vezeti a spirituális biro- 

dalom határtalan horizontja felé. Csak ezek után nyer 
spirituális dimenziót a hívő látása, aki képes a világ¬ 
mindenségben bemutatott isteni megnyilatkozásokban 
olvasni. Az ilyen mély és átfogó gondolkodás, amely a 
szív érzékein keresztül éri el csúcsát, a legszebb kulcs, 
amit a hit nyújtani képes. Aki viszont nem képes spi¬ 
rituális világát fejleszteni, az megragad az énközpontú 
élet alantas korlátái között, és a gondolkodás természe¬ 
tes képességeit a múlandó vágyak örvényeiben fecsérli 
el. Alsóbb énje vágyainak rabszolgájává válva az ilyen 
szív ezekbe a múlandó örömökbe veti magát ahelyett, 
hogy az igazság és a jó felé fordulna. Soha nem gon¬ 
dol arra, hogy a halotti lepel, amelyet a sírjában fog 
viselni, bizony egy nap be fogja borítani a testét, és a 
halál üti a végső pecsétet múlandó vágyaira, az élve¬ 
zetek csillogására és csábítására, és az evilág minden 
csalárdságára. 





Míg a mély gondolkodás, amelyet a spirituális 
érzékek mélysége erősít meg, mindig békével és har¬ 
móniával árasztja el az embert, a józan ész száraz 
határai csak a telhetetlenség és önzőség lángjait szítják. 
Meggyengíti a szívet, és a nemtörődömség vermébe 
hajítja. Ahogy az ujjlenyomatok az egyediség megnyil¬ 
vánulásai, amelyek megkülönböztetik egymástól az 
egyes embereket, a hívő gondolkodásának és spiritu¬ 
ális érzékelésének milyensége spirituális egyéniségét 
határozza meg. Egy muszlimnak, aki a lélek olyan 
mélységeit kívánja elérni, amelyek méltók az emberi 

lényhez, és egybevágnak a létezés okával, kötelessége, 
hogy a mély gondolkodás birodalmába lépjen, ahogy 
azt a Kegyes Korán parancsolja. Csak ilyen szintű, mély 
gondolkodás segíthet elérni a teljes koncentrációt az 
istenszolgálatban és a megfelelő viselkedést az emberi 
kapcsolatokban. Annak ellenére, hogy az Iszlám mek¬ 
kora fontosságot tulajdonít a mély gondolkodásnak 
és spirituális érzékelésnek, az emberi lények általában 
távol élnek mindkettőtől amiatt, hogy életükben a leg¬ 
fontosabb szerepet az evilági tevékenységeknek szán¬ 
ják az igazán fontos dolgok helyett. Ennek következté¬ 
ben teljesen elfeledkeznek a halálról és arról, hogy ez 
a világ csupán a próbatételek helye. A hívők ellenben, 
akik a taqva lényegének megfelelően alakítják életü¬ 
ket, és képesek a mély gondolkodásra és spirituális 
érzékelésre - és mindig ők azok, akik kisebbségben 
vannak - túllépnek saját egojukon, és olyan érettségre 
tesznek szert, amely által képesek felismerni emberi 
állapotukat, és ezzel együtt megérteni hiányosságaikat 
és erényeiket. Részt vesznek az evilági életben, de örök 
életre tesznek szert azáltal, hogy hatalmas belső biro¬ 
dalmat szereznek maguknak. Szívük kiszélesedésének 
következtében a megértés magasabb szintjét érik el, 
amely túlnyúlik a fizikai világ horizontján, jóval túl 
azok határain, akik látják őket, tökéletes hitre tesznek 
szert, isteni áldásokra, amelyek csak ennek az útnak a 
végén adatnak meg. 


o 





- AZ ELMÉLKEDÉS AZ ISZLÁMBAN 

Az a hívő, akinek sikerül jellemét kialakítani, 
már nem tekinti ezt a múlandó életet olyan áldásnak, 
amelytől kizárólagosan függ. Az ilyen muszlim sze¬ 
mében az élet napjai laza fonalra hasonlítanak, amely 
folyamatosan tekeredik le egy olyan tekercsről, aminek 
bármikor vége szakadhat - senki sem tudja, mikor. 

Ezzel együtt az evilági élet tőkéje rendkívül fon¬ 
tos, hiszen csak ezáltal nyerhetjük el az örökkévaló 
életet. Az a hívő, aki igazán érti, hogy ez mit jelent, 
tudja, hogy fájó megbánás lesz a vége, hacsak nem 
olyan, amilyennek lennie a Kegyes Korán parancsolja: 
„szilárd, ahogy az parancsoltatott” 7 . Ezt a megbánást 
úgy igyekszik elkerülni, hogy soha nem feledkezik el a 
Mindenható Allah figyelmeztetéséről, és egyfolytában 
felidézi magában: 

„És adakozzatok abból, amivel elláttunk ben¬ 
neteket, mielőtt a halál eljön egyiktekhez, és ő azt 
mondja: „Uram! Miért nem adsz nekem haladékot 
egy kis időre, hogy adakozhassak, és a jóravalók 
között lehessek?” És Allah soha nem ad haladékot 
egy léleknek, amikor a kijelölt ideje eljött. És Allah 
nagyon jól ismeri, amit tesztek.” (63:to 11 ) 

Röviden, a Mindenható Allah azt akarja, hogy a 
hívők ismerjék meg az Isteni Fenséget, és a titkokat 
és a bölcsességet, ami egy hatalmas parancs mögött 
rejlik. Azt kívánja, hogy istenfélő életet éljenek, biz- 

o 


Lásd: 11:112 

tonságos menedékben attól, hogy az evilági vagyon¬ 
nal járó fennhéjázás áldozatául essenek, és váljanak 
olyan szolgáivá, akik valóban méltók a helyükre a 
Paradicsom kertjében. 

Ebben a szerény írásban ezért megpróbálunk a 
mély gondolkodás és érzékelés fontosságára koncent¬ 
rálni, amely áldott Prófétánk (s.a.w.) egyik legfonto¬ 
sabb öröksége, ezek előnyeire és megfelelő megvaló¬ 
sítására. 

Szeretnék köszönetét mondani Dr. Murát Kaya és 
M. Akif Günay munkájáért, amelyet ennek a könyv¬ 
nek az előkészítésében végeztek, és őszintén kívánom, 
hogy erőfeszítéseik folyamatos adománynak számítsa¬ 
nak a Mindenható Allah előtt. 

Urunk, egyesítsd érzéseinket és gondolatainkat a 
Te akaratoddal! Tegyél minket győzedelmessé ebben a 
múlandó életben, azáltal, hogy megadod nekünk a Te 
megismerésed és szereteted legmagasabb fokát! 

Ámin. 

Osman Nuri Topba§ 
Üsküdar, 2010. június 

Az ésszerű gondolkodás határai 

Örökké tartó köszöntés a szeretett Prófétánkra 
(s.a.w.), a családjára és a társaira, rá, aki a legátfogóbb 
és legszebb módon, a legmélyebb érzésekkel gon¬ 
dolkodott el a világmindenségen, az emberiségen és 
a Kegyes Koránon, és megtanította a közösségének, 
hogy mindezeket a szív szemeivel olvassák. 

Az Iszlám kiemelkedő fontosságot tulajdonít az 
ésszerű gondolkodásnak, olyannyira, hogy az értelmes 
gondolkodás a két feltétel egyike, amelyek alapján az 
ember felelős a tetteiért. 8 Újra és újra felhívja az ember 
figyelmét, hogy megfelelő módon használja józan 
eszét. De azt is kijelenti, hogy a józan ésszel történő 


8. Az egyik előfeltétele annak, hogy az ember a Mindenható Allah 
előtt felelős legyen a cselekedeteiért az, hogy elérje az érett kort, a 
másik pedig az, hogy épelméjű legyen, vagyis az ésszerű gondol¬ 
kodása elég fejlett legyen ahhoz, hogy a jót megkülönböztesse a 
rossztól. Ennek megfelelően a gyermekek és a nem épelméjűek az 
Iszlám szerint nem felelősek a tetteikért. 

_ 

felfogás nem határtalan, mivel a Mindenható Allah 
egyetlen teremtménynek sem adott határtalan képes¬ 
ségeket. Ahogy a látásnak és a hallásnak is megvannak 
a maga korlátái, ugyanúgy megvannak a racionális 
megértésnek is. Számtalan élőlény létezik, amelyek 
létezését nem tagadhatjuk azzal, hogy a szemünkkel 
nem látjuk őket, és számtalan hang létezik, amelye¬ 
ket nem hallunk, mert kívül esnek hallásunk tarto¬ 
mányán. Rengeteg igazság van, amelyek a józan ész 
felfogóképességén kívül esnek, meghaladják az éssze¬ 
rű gondolkodás próbálkozásait a megértésre. Tehát 
az ésszerű gondolkodás önmagában nem elegendő 
ahhoz, hogy a valóságot a maga teljességében megért¬ 
hessük. Hiába ígértek boldogságot az emberiségnek, a 
racionalitás felé hajló filozófusok, akik az ésszerű gon¬ 
dolkodás korlátlan hatalmában hittek, csak annyira 
jutottak, hogy azokat az embereket, akiket befolyásolni 
tudtak, a bizonytalanság és nyugtalanság birodalmába 
rángassák be. 9 

9. A józan ész korlátáit jól ábrázolja az a történet, amely az ókori 
Görögországban történt meg. Az elbeszélés szerint egyszer egy 
fiatalember arra kért egy híres filozófust, hogy részesítse őt jogi 
képzésben. Megegyeztek, hogy a fizetség felét előre kifizette, a 
második részlet pedig akkor volt esedékes, amikor megnyeri az 
első bírósági tárgyalását. A győzelem annak bizonyítéka lett vol¬ 
na, hogy tökéletes jogi képzést kapott, vagyis a tanárának jogo¬ 
san jár a fizetség. A jogi képzés végén azonban a fiatalember arra 
kérte tanárát, hogy mondjon le a második részletről, mondván, 
hogy az addig kapott fizetség is bőségesen elegendő volt. Vitájuk 

A Mindenható Allah, Aki vitathatatlanul végtele¬ 
nül jobban ismeri szolgáinak hibáit és hiányosságait, 
mint maguk a szolgák remélhetik, hogy valaha is 
megismerik, egy hadísz szerint az emberiség törté¬ 
nelme során több mint 124 ezer prófétát küldött el, 
akik mindegyike kapott kinyilatkoztatást, és írások¬ 
kal, könyvekkel és az emberiség igazságra vezetéséhez 
szükséges leghatékonyabb eszközökkel erősítette meg 


miatt a fiatalember első tárgyalása a tanárával zajlott. Az iíjú azt 
mondta a bíráknak: 

- Akár megnyerem a tárgyalást, akár nem, nem kell majd kifizet¬ 
nem a második részletet. 

- Miért? - kérdezte a főbíró, az ifjú pedig így felelt: 

- Ha nyerek, nem kell fizetnem a bíróság döntése szerint. Ha pe¬ 
dig vesztek, akkor sem kell fizetnem, mert így egyeztünk meg a 
tanárommal. 

Válaszul tanára, a filozófus azt mondta: 

- Akár nyersz, akár veszítesz, meg fogom kapni a második részletet. 

- Miért? - kérdezte ismét a főbíró. 

- Ha nyerek, megkapom a pénzt, mert a bíróság így döntött. Ha 
pedig veszítek, megkapom a pénzt, mert így állapodtunk meg a 
tanítványommal. 

Látszólag mindkét érvelés helyes és logikus, ami azt mutatja, 
hogy a józan ész és a logika időről-időre csapdába esik a saját 
maga emelte falak között, és zsákutcába jut. A józan ész, amely 
számtalanszor kudarcot vall abban, hogy megoldást találjon az 
emberiség nehézségeire, nem képes minden szempontból meg¬ 
érteni az isteni igazságokat. Az ésszerű gondolkodást úgy sza¬ 
badíthatjuk ki ezekből a zsákutcákból, hogy a Kinyilatkoztatás 
nevelését fogadjuk el, és felismerjük annak szükségességét, hogy 
spirituálisán ezeknek a józan felfogás határait meghaladó az igaz¬ 
ságoknak vessük alá magunkat. 

őket, amelyek segítenek abban is, hogy kijavíthassák 
mindazokat a hibáikat, amelyeket önmaguktól nem 
lennének képesek kijavítani. 

Ezért elengedhetetlen, hogy az ésszerű gondolko¬ 
dás az isteni kinyilatkoztatás, a wahí által nevelődjön. 
A józan ész a kinyilatkoztatás vezetése híján olyan, 
mint egy vad betöretlen ló, amely nemcsak hogy nem 
segít lovasának elérni a célját, hanem a pusztulásba is 
hajíthatja egy szakadék széléről. Ahogy a ló megsze¬ 
lídítésének legjobb módja a nevelés és megzabolázás, 
úgy az ésszerű gondolkodást is alá kell vetni a wahí, 
és magyarázata, a Próféta (s.a.w.) szunnája által nyúj¬ 
tott spirituális nevelésnek, és ezáltal kell a megfelelő 
útra terelni. Amíg ez meg nem történik, az intellektus 
olyan, mint egy fegyver: lesújthat jó helyre, de ugyan¬ 
úgy rossz helyre is... 


A szív szerepe 





Az Iszlámban az imán, vagyis hit a szív általi 
megerősítést és a szavakkal történő kimondást jelenti. 
Ez azt jelenti, hogy a valódi hely, ahol a hit megnyil¬ 
vánul, nem az intellektus, hanem a szív, a spirituális 
érzés és érzékelés központja. Ez a pont rendkívül fon¬ 
tos, mivel a hit magasabb rendű érzés, míg az ésszerű 
gondolkodás annak eszköze, hogy a megértés egyes 
kezdeti fázisain átjussunk, és elérhessük a hit érzését. 
Az igazi hit nem valósul meg, amíg a józan ész által 
elfogadott isteni igazságok nem nyernek megerősítést 

a szívben. Az a hit, amely nem ver gyökeret a szívben, 
nem alakul cselekedetekké, és nem változtatja meg az 
ember viselkedését. Az ilyen hit pedig nem bír érték¬ 
kel a Mindenható Allah előtt, hiszen Ő elítélte Izrael 
népének egykori tudósait, akik nem gyakorolták, amit 
megtanultak az isteni igazságokból, mert azok nem 
vertek gyökeret a szívükben - a könyvet cipelő szama¬ 
rakhoz hasonlítja őket. 10 

Tehát az, hogy ismerjük az isteni igazságokat, 
nem azt jelenti, hogy pusztán elraktározzuk azokat 
agyunkban. Tudni azt jelenti, hogy az elmélkedés és 
az érzékelés segítségével értelmezni a világmindenség¬ 
ben és az életben megfigyelhető csodálatos rendet, és 
ennek megfelelően cselekedni. És ezt csak a hit fénye 
által beragyogott szív képes megtenni. 

Amit az emberen, a világmindenségen és a Kegyes 
Koránon - amely valójában az előző kettő igazsága¬ 
it tükrözi - elgondolkodva az ésszerű gondolkodás 
segítségével megszerezhetünk, az olyan, mint a föld 
mélyéből bányászott nyers érc. Az pedig, hogy ezt a 
nyers ércet értékes dolgokká alakítsa, a szív dolga. 

A szív a spirituális érzés vagy érzékelés közép¬ 
pontja. A szív szerepe, amit az intuíció és inspiráció 
kifejezésekkel is érzékeltethetünk az, hogy egyesítse 
a józan ész által fellelt bizonyítékokat, és így lehetővé 
tegye az igazság tökéletes megértését, amely folyamat 


10. Lásd: 62:5 

ahhoz hasonlítható, mikor összeállítjuk egy törött váza 
darabjait, felfedve valódi alakját és mintázatát. 

Egyértelmű hát, hogy az igazságot és a jót úgy 
érhetjük el a legtökéletesebb módon, ha az elmét a 
kinyilatkoztatás és a hit érettségével rendelkező szív 
nevelése alá vonjuk, hogy közbeléphessen, és kijavít¬ 
hassa hibáit. 


A mély gondolkodás értéke is attól függ, hogy 
megerősíti-e a spirituális érzék. Egyszerűen kifejez¬ 
ve, a szív és az elme harmonikus és kiegyensúlyozott 
erőfeszítésén múlik. Ha a mérleg túlzottan eltolódik 
az elme irányába, az még evilági értelemben véve jó 
emberré tehet valakit, olyanná, aki az önmegvalósítás¬ 
ra törekszik. De ahhoz, hogy valaki magas szinten álló 
muszlim legyen, elengedhetetlen, hogy a szíve, az érzés 
és érzékelés központja spirituális képzést kapjon, és az 
elme vezetőjeként szolgáljon - mert a szív ad irányt a 
gondolkodásnak, míg a gondolkodás az akaraterőnek. 
Ez gyakorlatilag azt jelenti, hogy a szándékos cseleke¬ 
detek elsődleges kiváltó oka a szívben rejlik, valójában 
nem más, mint a benne lakozó érzelmek. Ezért tehát 
az, hogy az ember a szívét az isteni parancsoknak 
megfelelően igazítsa ki fontosabb, mint bármely más 
testrész egyensúlyának megteremtése. 



Létezik egyfajta felületes, vagy ál-gondolkodás, 
amely az önző, spirituális betegségek, mint például 
gőg vagy fennhéjázás által sújtott vágyakon alapszik, 
és nem fogadja el a szív vezetését, eltér természetes 

irányától, és ördögi bűnökbe és veszteségbe vezeti az 
embert. Rúmi azt mondja: 

„Ha Iblíszben olyan hatalmas szeretett lakozott 
volna, mint amekkora az intellektusa volt, ma nem ő 
lenne a Sátán.” 


Egyértelmű hát, hogy a józan ész önmagában 
nem bír nagy értékkel. Ahhoz, hogy képesek legyünk 
az ésszerű gondolkodást irányítani, és tévedhetetlen 
irányt szabni neki, elengedhetetlen, hogy spirituálisán 
finomítsuk a szívben lakozó érzelmeket. Röviden, a 
valódi mély gondolkodás ott kezdődik, ahol a kinyi¬ 
latkoztatás által ihletett elme találkozik a spirituálisán 
érett szívvel. Tehát amikor ebben a könyvben a „(mély) 
gondolkodás” kifejezést használjuk, azt mindig szi¬ 
gorúan a legtökéletesebb formájában értjük: az isteni 
igazságok által nevelődött és a szív érzékeivel megerő¬ 
sített, mély, valódi gondolkodást. 


Az elmélkedés (tefekkur - ySCÜJÍ) azt jelenti, hogy 
meglátjuk a tanulságot minden dologban és történés¬ 
ben, arra koncentrálunk, hogy valódi mélységeiben 
megérthessük. 


A mérlegelés (taammul - jiíüí) azt jelenti, hogy 
megállunk, és még tovább gondolkodunk, és tovább 
vizsgálódunk azáltal, hogy kitartunk a mély gondol¬ 
kodásban. A világmindenségen és a körülöttünk zajló 
eseményeken való kifinomult gondolkodás folyama¬ 
tára utal, amelynek célja az, hogy levonja a tanulságot 
belőle, és így a dolgok lényegéig hatoljon. 


o 

Az előrelátás (tedebbur - jíüJÍ) azt jelenti, hogy 
elgondolkodunk egy adott esemény lehetséges követ¬ 
kezményein. 

Az elmélkedés fontossága 

A Mindenható Allah könyve és Allah Küldötte 
(s.a.w.) hadíszai is hangsúlyosan megparancsolják és 
bátorítják a vizsgálódást, gondolkodást, és hogy követ¬ 
keztetéseket vonjunk le a környezetünkből. Csak két 
ája a Kegyes Koránban ehhez kapcsolódóan említett 
százak közül: 

„Hát nem gondolkodnak el magukban? Allah 
nem máshogy teremtette az egeket és a földet, és 
mindazt, ami közöttük van, mint igazsággal, és egy 
meghatározott időre. És bizony, sok ember nem hisz 
az Urukkal való találkozásban.” (30:8) 

„Mondd: „Csak egyet tanácsolok nektek: álljatok 
fel Allahért, párokban és egyedül, aztán gondolkodja¬ 
tok: nincs őrültség a társatokban. Ő csak figyelmezte¬ 
tő nektek, egy szigorú büntetés előtt.” (34:46) 

A fentiek azt parancsolják az embereknek, hogy 
szolgálják a Mindenható Allahot, egyénileg és közös¬ 
ségként is, gondolkodjanak el a valóságról, és koncent¬ 
ráljanak a valóságra. 11 


11. A társadalom vagy a többség véleménye általában kihat a szem - 
lyes véleményre is. Úgy menekülhetünk meg ettől a befolyástól, 
és találhatjuk meg az igazsághoz vezető utat, ha az utat jól isme- 

Allah Küldötte (s.a.w.) állandóan 

az elmélkedés állapotában volt 

Az Áldott Próféta (s.a.w.) szerette a csendet és a 
tűnődést. A prófétaságát közvetlenül megelőző időben 
még jobban vágyott az elvonulásra. Napokig a Híra 
barlangban maradt, mintegy öt kilométerre Mekka 
utolsó házaitól. Ezeknek az elvonulásoknak az idején 
istenszolgálata mély gondolkodásból, a Kába nézésé¬ 
ből, és nagy őséhez, Ábrahám prófétához (a.s.) hason¬ 
lóan az egek és a föld kincsein való elgondolkodásból 
állt. 12 Ilyen módon készítette fel őt a Mindenható Allah 
áldott küldetésére. 

A világmindenségről, Teremtőjéről és a teremtmé¬ 
nyekről való gondolkodás, amelyben Allah Küldötte 
(s.a.w.) e napokban elmerült, jellemzője maradt élete 
hátralevő részében is. 

Hind ibn Abi Hala (r.a.) így magyarázza: 

„Allah Küldötte (s.a.w.) állandóan a szomorúság 
és az elmélkedés állapotában volt. A kényelem teljesen 
lényegtelen volt számára. Soha nem beszélt feleslege¬ 
sen. A csendjei hosszabbak voltak, mint a beszéde. 


rők segítségét kérjük, és minél több időt töltünk egyedül a szí¬ 
vünkkel, hogy beléphessünk a mély gondolkodás birodalmába. 
Ezért mindenkinek a saját véleményét kell felvállalnia, és fel kell 
mérnie, hogy az általánosan elterjedt vélemény helyes-e. 

12. Ayni, Umdatul-Qari, Beirut, I, 61;XXIV, 128. 
_ 

Mindig úgy kezdte és fejezte be a beszédet, hogy Allah 
nevét említette.. (ibn Sad, i, 422-423) 

Allah Küldötte (s.a.w.) a következő szavakkal 
bátorította a muszlimokat a mély gondolkodásra: 

„Uram azt parancsolta, hogy a csendem legyen 
elmelkedes.” (Ibrahim Canan, Hadis AnsiMopedisi, XVI, 
252/5838) 

„Semmilyen istenszolgálat nem mérhető az elmél¬ 
kedéshez.” (Bayhaqi, Shuab, IV, 157; Ali al-Muttaqi, XVI, 121) 

„Legyetek olyanok ezen a földön, mint az utazók! 
A mecseteket válasszátok otthonaitoknak! Szoktassátok 
hozzá a szíveteket az érzékenységhez! Gondolkodjatok 
el sokat, és sírjatok sokat. Ne engedjétek, hogy az 
alsóbb énetek vágyai megváltoztassanak benneteket!” 
(Abu Nuaym, Hilya, I, 358) 

Az Áldott Próféta (s.a.w.) ezt idézi az Ábrahámnak 
(a.s.) kinyilatkoztatott tíz lapról: 

„Az okos embernek vannak bizonyos órái: az 
órák egy részét arra osztja be, hogy Urához fohászkod¬ 
jon és könyörögjön, egy más részében a Mindenható 
magasztos művészetén és hatalmán gondolkodik, egy 
részében azon gondolkodik, hogy mit tett a múltban, 
és megtervezi, hogy mit tegyen a jövőben, és egy részé¬ 
ben megengedett módon a megélhetéséért dolgozik . 13 

o 13. Abu Nuaym, Hilye, I, 167; Ibn-i Esir, el-Kamil, I, 124 

_ 

Luqman (a.s.) szeretett egyedül üldögélni egy 
magányos helyen, és gondolkodni. Amikor megkér¬ 
dezték: „A legtöbbször magányos vagy. Nem lenne 
jobb, ha az emberek közé mennél, és beszélnél nekik?” 
Luqman (a.s.) így válaszolt: „Az elmélkedés szempont¬ 
jából jobb az, ha az ember hosszú ideig egyedül marad. 
És a hosszadalmas, mély tűnődés olyan vezető, amely a 
Paradicsomba vezeti az embert .” 14 

Abu Darda (r.a.) gyakran mondta: „Egyórányi 
elmélkedés jobb, mint negyven éjszakányi önkéntes 

• »i q 

ima. 

Said ibn Musayyabot, a tabiun 16 generációjá¬ 
nak kiemelkedő tudósát egyszer megkérdezték, hogy 
milyen fajta istenszolgálatot tart a legjobbnak. Azt 
felelte: „Elgondolkodni az Allah által teremtett terem¬ 
tésen, és bensőségesen megismerni az Ő vallását .” 17 

Bishr ibn Khafiy a következő szavakkal hangsú¬ 
lyozta az elmélkedés jelentőségét: 

14. Imám Ghazali, Ihya Ulumid-Din, Beirut 1990, Daru’l-Khayr, VI, 
45. Azt a helyet a tarsus-i mecsetben, ahová Luqman (a.s.) vissza¬ 
vonult gondolkodni, máig látogatják az emberek. 

15. Deylemi, II, 70-71, No: 2397, 2400 

16. Allah Küldötte (s.a.w.) Társait követő generáció 

17. Bursevi, Ruhu’l-Beyan, [an-Nur, 40] 


® 

„Ha az emberek megfelelőképpen elgondolkod¬ 
nának Allah fenségén, nem mernének Ellene lázadni 
és bűnöket elkövetni .” 18 

Mint korábban már kitértünk rá, az olyan elmél¬ 
kedés, ami arra vezeti az embert, hogy megértse Allah 
fenségét és dicsőítse Őt, a józan ész tevékenysége. De 
a szív az, ami valójában tökélyre fejlesztheti az elmél¬ 
kedést. Mivel a szív a test legnemesebb része, termé¬ 
szetes, hogy cselekedetei értékesebbek, mint amiket 
a test többi része végez. A szív végül is az isteni látás 
birodalma. 

Vitathatatlan tény, hogy a kinyilatkoztatás nevel¬ 
te elme által végzett gondolkodás az első fénysugár, 
amely a szívet beragyogja. Az első és egyetlen eszköz 
az úton, amely a megértéshez és bölcsességhez vezet. 
Az ilyen mély gondolkodás kiürít a szívből mindent 
a Mindenható Allahon kívül, és ezáltal segít az isteni 
szeretet elérésében. 

Mindenfajta gondolkodás közül a legelőnyösebb 
az, ha az isteni fenségen, nagyszerűségen és uralmon 
gondolkodunk, ami által az ember igyekszik módot 
találni arra, hogy az életét helyrehozza, és elhagyjon 
mindent, ami örökkévaló boldogságát fenyegeti. 

Ha eltűnődünk Allah áldásain, parancsain, tiltá¬ 
sain, nevein és tulajdonságain, szeretet és bölcsesség 
virágzik ki a szívünkben, és spirituálisán felemelke- 

18. Ibn Kathir, I, 448 [Al-i Imran, 190] 
_ 

dünk. Ha a Túlvilágon és az ott váró megtiszteltetésen 
és örökkévalóságon gondolkodunk, összehasonlítjuk 
az evilági élet próbatételeivel, azzal növekszik a túlvi- 
lági élet iránti vágyakozásunk, és képesek leszünk csak 
annyira értékelni ezt a világot, amennyit megérdemel. 
Akkor rádöbbenünk, hogy az evilági élet nem más, 
mint az anyaméhtől a sírig tartó versenyfutás. Ha 
megértjük a tényt, hogy az evilági élet értékes tőke, 
amely által az örökkévaló boldogságot elnyerhetjük, 
komolyabbá válhatunk és növelhetjük az erőfeszítése¬ 
inket, hogy életünket jelentőségteljesebbé tegyük. Úgy 
kezeljük a rendelkezésünkre álló időt, mint egy kin¬ 
cset, megbizonyosodva arról, hogy a lehető legjobban 
használjuk fel, jó és előnyös cselekedetekre. 

Abu’l-Hasan Harakani gyönyörűen fogalmazta 

meg: 


„Minden pillanatban szükségszerű, hogy a hívő 
legalább egyik testrésze a Mindenható Allahra való 
emlékezéssel legyen elfoglalva. A muszlimnak meg 
kell emlékeznie Allahról a szívében vagy a nyelvével, 
vagy olyasmit kell néznie, amit a Mindenható Allah 
akar, hogy nézzen, vagy a bőkezűség cselekedeteit 
végezni a kezével, vagy meglátogatni testvéreit a lábá¬ 
val, vagy elméjében muszlim testvéreinek végzett szol¬ 
gálatról gondolkodni, vagy töretlen hittel fohászkodni, 
vagy gondolkodni, hogy a bölcsességet elérje, vagy 
az őszinte hit egy cselekedetét végezni, vagy figyel¬ 
meztetni az embereket az ítélet Napja nehézségeivel 

kapcsolatban. Az ilyen ember bizonnyal be fog lépni 
a Paradicsomba, abban a pillanatban, amikor a fejét a 
sírból felemeli, maga után húzva halotti leplét, és erre 
én vagyok a tanúja !” 19 


19. Abu’l-Hasan Harakani, Seyr u Suluk Risalesi, szerkesztő: Sadik 
Yalsizucanlar, p. 107., Sufi Kitap, Istanbul, 2006. 







UNIVERZUMBAN 

Milyen furcsa, hogy az ember szinte 
megszállottjává válik, ha egy szép, díszes palotát 
lát. A látvány nem megy ki a fejéből, és egész 
hátralévő életében terjeszti a hírét mindenkinek. 
Mégis, annak ellenére, hogy folyamatosan 
látjuk a hatalmas isteni remekművet, a 
világmindenséget, nem gondolkodunk el 
rajta igazán mélyen, és nem beszélünk róla 
megfelelően. Nem vesszük észre, mintha csak 
egy közönséges dolog lenne. Kevéssé vagyunk 
tudatában annak, hogy a palota, amelyet 
annyira csodáltunk, csak egy apró része a 
Földnek, amely pedig az egyik legkisebb pont a 
hatalmas Világmindenségben... 

A világmindenségben minden, a legkisebb 
részecskétől a legnagyobb égitestig, az isteni művészet 
mestermunkája. Az univerzum az Isteni Fenség kiállí¬ 
tása, amely az emberi elme csodálatával övezve felvo¬ 
nultatja a bölcsesség megszámlálhatatlan megnyilvá¬ 
nulását. A gondolkodó elme számára a világ számtalan 
elgondolkodtató módon jeleníti meg a kreatív rendet 
és harmóniát. A Kegyes Korán számtalan áj áj a fejezi ki 
ezt. Hogy csak néhányat említsünk: 

„Hát nem néznek az égre felettük: hogyan épí¬ 
tettük meg , és ékesítettük fel, és nincsenek rajta repe¬ 
dések? És a föld: kiterítettük, és szilárdan beágyazott 
hegyeket helyeztünk rá, és minden gyönyörű fajtát 
növesztettünk rajta, látványként és emlékeztetésként 
minden szolgának, aki bűnbánattal fordul.” (50.6 -8) 


„Hát nem látod, hogy Allah vizet küld le az 
égből, és forrásokként fakasztja őket a földön, és 
különböző színű terméseket sarjasztunk általa, aztán 
megfakulnak, és látod, hogy elsárgulnak, aztán tör- 

melékké teszi őket? Bizony, ebben emlékeztető van 
azoknak, akik értenek.” ( 39 : 21 ) 

A földfelszínen maradó víz az emberek igényeit 
szolgálja ki - megisszák, tisztálkodásra és számtalan 
egyéb dologra használják. Ezért elkerülhetetlen, hogy 
időről időre beszennyeződjön. De egy csodálatos kör¬ 
forgás által a Mindenható Allah megtisztítja és ismét 
az emberek szolgálatába állítja a vizet. 

Mevlana Dzselaleddin Rumi így hívja fel a figyel¬ 
münket arra, hogy elmélkedjünk a víz útján: 

„Mikor tisztasága elvész, sáros és zavaros, a 
víz nyugtalanná válik, megretten, akárcsak mi, ha 
beszennyeződünk ebben a világban... lelke mélyéről 
sírni kezd, és a Mindenhatóhoz fohászkodik. Ekkor a 
Mindenható Allah elpárologtatja a vizet, és az egekbe 
emeli. Különböző utakra irányítva, megtisztítja az első 
csepptől az utolsóig. Aztán visszaönti a földre, esőként, 
hóként vagy jégként. Végül pedig útjait a hatalmas 
óceánba vezeti.” 

Miután lebilincselő stílusban írt le egy olyan ter¬ 
mészeti jelenséget, amelyet az év minden szakaszában 
megtapasztalunk, Rumi hozzáteszi: 

„Közeledj a Mindenhatóhoz, és tisztítsd meg szí¬ 
vedet minden szennytől, úgy, mint a víz! Válj esővé, és 
zuhogj alá bőségben, kegyelemben!” 

Az univerzum harmonikus útja teremtésétől 
fogva ki van jelölve, kifinomult rendje, amely mély 

bölcsességgel és misztériummal fonódik össze, több 
mind elegendő indok arra, hogy belássuk: mindez 
Egyetlen, Örökkévaló erő műve. 


Elmélkedés az egekről 

A Mindenható Allah hatalmának és fenségének 
egyik bizonyítéka a földön, az egekben és a csillagok¬ 
ban megnyilvánuló uralomban rejlik. Ha nem tűnő¬ 
dünk el a csillagokról, azzal saját magunkat fosztjuk 
meg attól, hogy megértsük a bölcsesség ragyogó meg¬ 
nyilvánulását. 

Az egekhez hasonlítva a Föld olyan, mint egy 
csepp az óceánban - sőt, még kisebb. Szinte nincs is 
olyan szúra a Kegyes Koránban, amely ne említené 
az egek hatalmasságát. Több olyan esküt is találunk, 
amely az egekre esküszik: 

„Az égre, amely a csillagképeket tartalmazza” 

(85:1) 

„De nem! Esküszöm a csillagok nyugvóhelyé¬ 
re! És bizony, hatalmas eskü ez, bárcsak tudnátok!” 

(56:75-76) 20 


Az univerzum hatalmas mérete, objektumainak 
különböző mozgásai és az azokat elválasztó távolság 
olyan hatalmas számokban adhatók csak meg, amelyek 




20. Lásd még: 51:7, 53:1, 81:15, 86:1, 91:1-2, 5 






AZ ELMÉLKEDÉS AZ ISZLÁMBAN 


a legvadabb képzeletet és a legmélyebb megértést is 
felülmúlják. A tudósok kénytelenek voltak elismerni: 

„Az univerzum rémisztőbb, megdöbbentőbb és 
hatalmasabb, mint el tudjuk képzelni, mert az objek¬ 
tumok az űrben ijesztő sebességgel távolodnak egy¬ 
mástól.” 21 

A tudósok becslése szerint az univerzum suga¬ 
ra 14 trillió fényév. Mint tudjuk, a fény körülbelül 
300.000 kilométert tesz meg percenként. 


A galaxisok 

A legmodernebb teleszkópokkal körülbelül száz- 
milliárd galaxis látható az univerzumban. Tehát a gala¬ 
xisok az égitestek hatalmas közösségét alkotják, ame¬ 
lyek mindegyike tartalmaz akár milliárdnyi csillagot 
is, azok nyersanyagát és maradványait. 22 A Tejút, amely 
a mi Naprendszerünket is tartalmazza, csupán egy 
ezek közül a galaxisok közül. A galaxisok százainak 
vagy ezreinek csoportját galaxishalmaznak nevezzük. 
Ezek a csoportok pedig szuperhalmazokat alkotnak. 23 
A mi Tejút nevű galaxisunk és a közelében található 
mintegy 30 galaxis alkotja a helyi galaxiscsoportot. 


21 . 

22 . 





23. 


Yusuf al-Hajj. Mawsuatul-Icazi’l-Ilmi, p. 413. 
http://www.biltek.tubitak.gov.tr, Evren/Evrenin 
Yapita§lari Gökadalar, (Accessed, 06.12.2005). 
http: //www.biltek. tubit ak. gov. tr, Evren/ Gökbilim 

Sözlügü, (Accessed, 06.12.2005). 

A Virgo-halmaz, egy közeli galaxishalmaz, amelynek 
távolsága körülbelül 65 millió fényév, mintegy kétezer 
galaxist tartalmaz. Egyetlen szuperhalmaz többször 
tíz halmazt is tartalmaz, a kerülete százmillió fényév 
is lehet. 24 

Az Isteni Fenség megnyilvánulásai közé tartozik a 
világmindenségben a galaxisok ütközése is. A galaxisok 
gyakran ütköznek egymással. Ha a pályájuk kereszte¬ 
zi egymást, vagy elég közel kerülnek egymáshoz, a 
tömegvonzásuk hatására még inkább közelednek egy¬ 
máshoz. Nem számít, hogy hány milliárd csillag van 
egy galaxisban, a köztük lévő hatalmas távolság miatt 
a csillagok az ütközés során úgy haladnak el egymás 
mellett, hogy egyáltalán nem érintkeznek egymással. 
Az ütközés hatására azonban a gázok és a por, ame¬ 
lyekből a csillagok állnak, bizonyos pontokon össze¬ 
gyűlik, és így újabb csillagok jönnek létre. Ezért az 
ütközésen átment galaxisokban nagyobb számú csillag 
kialakulását figyelhetjük meg. Becslések szerint a Tejút 
és a szomszédos Androméda-galaxis között is ilyen 
összeütközés zajlik. 25 A két galaxis csaknem 500.000 
km/h sebességgel közelít egymáshoz. Figyelembe véve, 

24. http://www.biltek.tubitak.gov.tr, Evren/Evrenin Yapita§lari/ 
Gökadalar/Gökada Kümeleri, (Accessed, 06.12.2005). 

25. http://www.biltek.tubitak.gov.tr, Evren/Evrenin Yapita§lari/ 
Gökadalar/Qarpi§an Gökadalar, (Accessed, 15.12.2005); http:// 
www.biltek.tubitak.gov.tr/haberler/gokbilim/99-08-4.pdf 

hogy 2,2 millió fényév távolságra vannak egymástól, az 
ütközés körülbelül hárommilliárd év múlva esedékes. 26 

A Tejutat körülbelül 200 milliárd csillag alkotja, 
amelyek közül csak egy a mi Napunk. A Tejút kerülete 
100.000 fényév. Másodpercenként 630 km-es sebes¬ 
séggel forog, és 900.000 km-es óránkénti sebességgel 
halad a Vega csillag felé. 

A Hercules-halmaz körülbelül 100 kisebb galaxis¬ 
ból áll, és 650 millió fényévre van a Földtől. 

A Naprendszer 

A Tejútban található Naprendszer kerülete 12 
milliárd kilométer. A Tejút központjától 30.000 fény¬ 
évre található Nap a feltételezések szerint 4,5-5 milli¬ 
árd éves. 

A Nap minden egyes másodpercben 564 millió 
tonna hidrogént alakít át 560 millió tonna héliummá. 
A folyamat során 4 millió tonna gáz sugárzik ki. A 
Nap másodpercenként 4 millió tonnát, percenként 240 
millió tonnát veszít tömegéből. Figyelembe véve, hogy 
a Nap az elmúlt 3 milliárd év során folyamatosan ilyen 
mértékben fogyasztotta az energiát, mostanáig mint¬ 
egy 400 milliárd tonnát vesztett a tömegéből. De még 
ez a hatalmas mennyiség is csak körülbelül ötezred 
részét teszi ki a Nap jelenlegi tömegének. 

® 26. http://www.newsandevents.utoronto.ca/bin/000414b.asp; http:// 
www.biltek.tubitak.gov.tr/haberler/gokbilim/2000-05-3.pdf 

_ 

A Nap felszíni hőmérséklete 6000 Celsius-fok. 
Viszont a maghőmérséklete eléri a 20 millió Celsiust 
is. Ahogy a Nap hőmérséklete folyamatosan nő, úgy 
a kerülete is. Ezért azt is lehetségesnek tartják, hogy a 
folyamatosan növekvő Nap egy napon felrobban majd, 
és elpusztítja a hozzá legközelebb lévő bolygókat: a 
Merkúrt, a Vénuszt, a Földet és a Marst. 

A Földnél pontosan 324529-szer nagyobb Nap 
tömege 2xl0 27 tonna, vagyis milliárdszor milliárdszor 
milliárd, szorozva kettővel, sugara pedig 700000 km. 27 

A Kegyes Korán emlékeztet: 

„Áldott legyen Ő, Aki csillagképeket helyezett az 
egekre, és lámpást helyezett oda, és fénylő Holdat.” 

(25:61) 

Az egek folyamatosan tágulnak 

A Mindenható Allah kijelenti, hogy Ő folyama¬ 
tosan tágítja a hiba nélkül teremtett egeket. Az áj a 
kijelenti: 

„És az egeket erővel építettük meg, és bizony, Mi 
vagyunk a kiterjesztői.” (51:47) 


27. http://www.physics.metu.edu.tr/~ecevit/bilinen_evren_ 
gercekleri.ppt, (Accessed: 21. 06. 2007); http://gokyuzu.org 
(Accessed: 21.06.2007); http://www.ozaltin.8k.eom/NN/2.htm. 
(Accessed: 16.10.2004); Yusuf al-Hajj, Mawsuatu’l-Icazi’l-Ilmi,, 
p. 413-417; Akram Ahmed ídris, al-Falak wat-Tibb Amama 
Azameti’l-Quran, 19-112; Prof. Dr. Osman Qakmak, Bir 
Qekirdekti Káinat, p. 66. 

_ 

1929-ben a tudósok felfedezték, hogy egy nebula 28 
folyamatosan egyre távolabb kerül a galaxisunktól. Ez 
a felfedezés szolgált később annak az elméletnek az 
alapjául, hogy a világmindenség folyamatosan tágul. 29 
E szerint az elmélet szerint, amely kétségkívül az 
egyik legjelentősebb fordulópont a XX. századi űrku¬ 
tatásban, a galaxisok a távolsággal arányos sebességgel, 
folyamatosan távolodnak egymástól. 30 

1950-ben ezt az elméletet az űr objektumaira 
alkalmazva a tudósok kiszámították, hogy milyen 
sebességgel távolodnak egymástól a galaxisok. Míg a 
tőlünk 10 millió fényévnyire lévő galaxis csak másod- 
percenkénti 250 km-es sebességgel távolodik, a 10 
milliárd fényévnyire lévő galaxis távolodási sebessége 
250000 km másodpercenként. 31 

Az, hogy a világmindenség, amelynek hatalmas¬ 
ságáról eddig beszéltünk, folyamatosan tágul, és soha 
nem marad ugyanolyan, azt mutatja, hogy lehetetlen 
tökéletesen megérteni a Mindenható fenségét. 

A porból, gázból, plazmából álló csillagközi nebulák vagy csillagk - 
dök a csillagok mellett a világmindenség alkotóelemei közé tartoz¬ 
nak, amelyek onnan kapták a nevüket, hogy fehéres felhőkhöz vagy 
ködhöz hasonlítanak. 

Celál Kirca, Kurán-i Kerimde Fen Bilimleri, p. 165; an-Najjár, as- 
Samá, p. 82-93; Faruk Yilmaz, Káinátin Yaratih$i , p. 64-67, 255- 
258. 



§akir Kocaba§, Kuranda Yaratili§, Istanbul 2004, p. 19. 
Prof. Dr. Osman Qakmak, Bir Qekirdekti Káinat, p. 28. 

Milyen gyönyörűen fejezi ki a vers a csodálatnak 
azt az érzését, ami akkor tölt el minket, ha az Isteni 
Fenség számtalan megnyilvánulásáról elmélkedünk: 

Hatalmas vagy, Uram, nagyságod mérhetetlen. 

Előtted a nagyság is csak egy porszem. 

(Ali Haydar Bey) 

A Mindenható Allah folyamatosan tágítja ezt a 
hatalmas világmindenséget, és végül fel fogja göngyö¬ 
líteni, ahogy az írnok göngyölíti fel a papírtekercset. 32 
És amikor eljön az ideje, a Földet majd egy másik 
Földdé fogja változtatni, és az egeket másik egekké. 33 
Ez egy új univerzum teremtését jelenti, és egy új élet 
kezdetét jelzi. 34 

A hét ég 

A Kegyes Koránban a Mindenható Allah az ég hét 
szintjét is megemlíti. Feltételezve, hogy mindaz, ami¬ 
ről eddig beszéltünk, az első szintre vonatkozik, hogy 
is várhatnánk, hogy az emberi elme és felfogás felérje 
a többi titkait? 

A Mindenható Allah azt mondja: 


32. Lásd: 21:104 

33. Lásd: 14:48 


34. Lásd: an-Najjár, as-Samá, p. 82, 105-106, 187-194; http://www. 
biltek.tubitak.gov.tr, Evren/Evrenin Kaderi/Kapali Evren. 

„Ő Az, aki hét eget teremtett egymás fölé. Nem 
látsz semmilyen hibát a Kegyelmes teremtésében. 
Nézd hát meg újra: látsz-e bármilyen hiányosságot ? 
Aztán nézd meg újra. A tekintet megalázva és fárad¬ 
tan fog visszatérni hozzád. Feldíszítettük a legalsó 
eget lámpásokkal, és lövedékekké tettük azokat a 
sátánok ellen. És előkészítettük nekik a perzselő Tűz 
büntetését.” (67:2-5) 

Emeld fel hát a fejed, és fordítsd tekinteted az 
egek felé! Gondolkodj el az űrben található megszám¬ 
lálhatatlan objektumról, amelyek ebben a hatalmas 
rendben egyetlen pillanatra sem térnek le pályájukról, 
mindegyik bölcsességet és misztériumot rejt mozgá¬ 
sában. 





Ha a Föld nem forogna tengelye körül, akkor 
az egyik oldala folyamatosan fényben lenne, a másik 
pedig örök sötétségre lenne ítélve. Nem lenne mód 
arra, hogy a munkálkodás óráit megkülönböztessük 
a pihenés óráitól. Abban is mély bölcsesség rejlik, 
hogy a Föld 24 óra alatt fordul meg tengelye körül. Ha 
lassabban forogna, a Föld a Merkúrhoz hasonlítana, 
amelynek felszínén a nappali és az éjszakai hőmérsék¬ 
let közötti különbség meghaladja az ezer Celsius fokot. 
A túlzott forróság felperzselné a Földet az ilyen hosszú 
nappalok során, és csak akkor szűnne meg, amikor 
a fenyegetően hideg éjszaka venné át a helyét, amely 
megfagyasztana mindent. 

Mindezeket szem előtt tartva gondoljuk át, 
hogyan takarta be a Mindenható Allah a nappalt az 
éjszakával, és tette az előbbit a munka, az utóbbit a 
pihenés idejévé. Gondolkodj el az Isteni Hatalom és 
Kegyelem megnyilvánulásairól abban, ahogy fáradha¬ 
tatlanul követik egymást! 

Valamint ha a Föld nem keringene a Nap körül, 
23 fok és 27 perccel megdőlt tengelyével, akkor nem 
lenne a négy évszak, amelyek oly fontosak az élet 
szempontjából. Ha a Föld tengelye nem lenne megdőlt, 
akkor az óceánokból elpárolgó víz északra és délre 
áramlana, és a kontinenseket félelmetes jéghegyekké 
tenné. 

Ha a Hold úgy ötvenezer mérfölddel messzebb 
lenne a jelenlegi helyétől, az árapály olyan hatalmas 
mértékű lenne, hogy a kontinenseket naponta kétszer 
árvíz öntené el. Még a legmagasabb helyeket is sem¬ 
mivé tette volna az erózió, szinte egy szempillantás 
alatt. 35 

Ne állj meg az égbolt csodálatánál pusztán hatal¬ 
mas mérete és a rajta található milliárd csillag miatt! 
Inkább elmélkedj tovább, gondolkodj el a Teremtőjén - 
hogyan formálta meg és rendezte el mindezt! Hogyan 
lehetséges, hogy a Mindenható Allah ezeket a hatal- 


35. Lásd: ilim-Ahlák-Iman, szerkesztő: M. Rahmi Balaban, Diyanet 
Publishing, Ankara, p. 187. 

más égitesteket látható oszlopok vagy szögek nélkül 
összetartja? 

Gondolkodj el a Napon és a Holdon! Elromlanak-e 
valaha is? Kell-e javítani őket? Előírt pályájukon halad¬ 
va letér-e róla valaha is az űrben található számtalan 
égitest bármelyike? Történnek-e köztük balesetek? 


Súlyos bűn felhagyni az elmélkedéssel 


Milyen csodálatos, hogy az ember lelkét megra¬ 
gadja, ha egy feltűnő, díszes palotát lát. A látvány nem 
megy ki a fejéből, és élete hátralevő részében a palota 
hírét terjeszti. De annak ellenére, hogy folyamatosan 
látjuk az isteni alkotás mesterművét, a világmindensé¬ 
get, nem gondolkodunk el rajta megfelelően, és nem 
igyekszünk hozzá méltóan említeni. Az ember nem 
veszi észre és továbbmegy, mintha valami közönséges 
dologról lenne szó. Kevéssé van tudatában annak, 
hogy a palota, amelyet annyira csodál, csak apró része 
a Földnek, ami pedig a hatalmas világmindenség egyik 
legkisebb porszeme... 

Az az ember, aki közömbös marad, és nem gon¬ 
dolkodik el az Isteni Hatalomról, az alábbi példában 
szereplő hangyához hasonlít: 





Egy hangya bolyt épített a király magas falakkal 
körülvett, szilárd alapokra épített, csodálatos búto¬ 
rokkal teli és szolgáktól nyüzsgő palotájában. Egy 
nap, amikor kijött a bolyból, találkozott társaival, és 

másról sem beszélt nekik, csak arról, hogy milyen 
bolyt ásott ki, és milyen morzsákat gyűjtött, és hogyan 
raktározta el a későbbiekre. A hangya végtelenül és 
szinte reménytelenül távol van a hatalmas palota gon¬ 
dolatától, amelyben vándorol, és a király hatalmától, 
fenségétől és uralmától. Tudatlanságát csak még job¬ 
ban kiemeli, hogy fogalma sincs a többiekről, akik a 
palotában élnek. 

A tudatlan ember sem törődik a Mindenható 
Allah csodálatos isteni műalkotásaival, az angyalokkal 
és a birodalomban élő igaz emberekkel. 


A hangya képtelen arra, hogy tudatára ébred¬ 
jen a palotának és szépségeinek. De a gondolkodás 
és a képzelet segítségével mi, emberi lények számos 
birodalmon utazhatunk keresztül. Szerény és alázatos 
viszonzásként mindazokért az áldásokért, amelyeket 
a Mindenható Allahtól kapott, az ember elfogadhatja 
saját jelentéktelenségét és sebezhetőségét, és leborul¬ 
hat hálája jeleként. Csak egy valódi „emberi lény” 
képes erre, más szavakkal szólva, csak azok, akik ezt 
megteszik, hordozzák magukban az emberség valódi 
becsületét. Valójában az embernek természetes haj¬ 
lama és képessége van az elmélkedésre. Ha valaki 
fokozatosan elpocsékolja ezt a képességét azzal, hogy 
nem használja fel, azzal visszaél a belé vetett isteni 
bizalommal, és az emberi lény egyik legmeghatáro¬ 
zóbb tulajdonságának fordít hátat. 

Mevlana Dzselaleddin Rumi a következő hason¬ 
lattal írja le azokat, akik nemtörődöm szívvel bolyon - 
ganak az örök misztériumok és bölcsesség kiállításán, 
a Földön, és csak bamba arccal reagálnak a teremtésből 
sugárzó isteni üzenetekre: 

„Egy nap egy ökör téved Bagdadba, és keresz- 
tül-kasul bejárta a várost. De a számtalan csodálatos 
látvány, íz és mestermű közül nem ragadta meg semmi 
a figyelmét, csak az út szélén a szemétbe hajított diny- 
nyehéjak. De végül is az ökör és a szamár tekintetéhez 
nem illik más, mint az úton szétszórt széna, a gyom 
vagy a repedésekben növő fű.. (Mathnawi, v.4.2377-2329) 

Azt mondják, hogy egy bizonyos ember Mózes 
próféta (a.s.) idején harminc éven keresztül állhatato¬ 
san az istenszolgálatnak szentelte magát - olyannyira, 
hogy jámborságának köszönhetően imája közben egy 
felhő árnyékolta be. De egy napon a felhő nem jelent 
meg felette, és a tűző napon kellett imádkoznia. Elment 
az édesanyjához, hogy megkérdezze, tudja-e az okát. 

Biztosan valami bűnt követtél el! - mondta az 
édesanyja. 

Nem! Nem hiszem, hogy bűnt követtem volna el! 
- válaszolta az ember. 





Hát nem láttad-e az egeket, a virágokat? Nem 
felejtettél-e el elgondolkodni a Mindenható Allah fen¬ 
ségén, annak ellenére, hogy láttad mindezt? 

De bizony... láttam ezeket a csodákat magam 
körül, de nem elmélkedtem Uram hatalmán - vallotta 
be a fia. 

Hát kell-e ennél nagyobb bűn? - kiáltott fel az 
édesanyja. - Bánd hát meg a bűnödet most rögtön! 

A helyesen gondolkodó hívőnek sohasem szabad 
elhanyagolnia az elmélkedés kötelességét. 

Minél többet tud meg valaki a Mindenható Allah 
művészetének csodálatosságáról, és minél többet 
elmélkedik róla, annál inkább növekszik a Mindenható 
Allah dicsőségére és fenségére vonatkozó tudása, és 
annál közelebb kerül az Igazsághoz. 

Ali (r.a.) azt mondta: „Ha valaki bővíti a Kegyes 
Koránra vonatkozó tudását és szerez némi tudást a csil¬ 
lagászat körében is, az erősíti a hitét és a bizonyosságát”, 
majd pedig a következő áját idézte: 

„Bizony, az éjszaka és a nappal váltakozásában, 
és mindabban, amit Allah teremtett az egekben és a 
földön, jelek vannak a népnek, amely istenfélő.” ( 10 : 6 ) 

A Mindenható Allah által teremtett minden egyes 
élőlény egy meghatározott célt szolgál az isteni rend¬ 
ben. Mostanáig az emberiség ezeknek a céloknak csak 
töredékét volt képes megismerni. Sokkal több látha¬ 
tatlan és még meg nem értett bölcsesség létezik, mint 
amiről azt hisszük, hogy képesek vagyunk felfogni. 

Csak azért tudjuk, mi az a hang, mert van a felfo¬ 
gására képes szervünk - fülünk. Csak a szemünknek 

köszönhetően tudjuk, mi az a szín. Ki tudja, hány 
olyan isteni megnyilvánulás létezik a létezés végtelen 
birodalmában, amiről fogalmunk sincsen, egyszerűen 
azért, mert nincsenek olyan érzékszerveink, amelyek 
segítségével felfoghatnánk őket. 36 

Az ember, akit gúzsba kötnek elméje korlátozott 
képességei, hogyan is lenne képes tökéletesen meg¬ 
érteni a Mindenható Allahot, amikor még a teremt¬ 
ményeket és különleges tulajdonságaikat sem képes 
teljes mértékben felfogni? A muszlim tudósok, akik 
a Mindenható Allah Fenségének és tulajdonságainak 
csak egy végtelenül apró töredékébe nyertek bepillan¬ 
tást, elkápráztatva és áhítattal ismerték el: 

„Őt megérteni azt jelenti, hogy megértjük: Őt 
nem lehet megérteni!” 

Ez azért van, mert a teremtett lények nem tar¬ 
talmazzák a Mindenható Allah lényegi valóságának 
tükröződését vagy megnyilvánulását. Minden, amit a 


36. A világmindenség a muszlim tudósok szerint anyagokból és j - 
lenségekből áll. Az anyagok fizikai összetevők. A jelenségek pedig 
a fizikai összetevők érzékelhető tulajdonságai. A szín és a szag 
például olyan jelenségek, amelyek csak egy anyagi lény létezésén 
keresztül érzékelhetők. Mint korábban említettük, a színeket 
nem lennénk képesek érzékelni, ha nem lenne látásunk, és a sza¬ 
gokat sem, ha nem lenne szaglásunk. Mivel a Túlvilágon egyedi, 
különleges életet fogunk élni, ugyanúgy feltételezhetjük, hogy 
ott teljesen más természetű jelenségeket fogunk megtapasztalni, 
mint ahogy azt is feltételezhetjük, hogy itt, a földi életben számos 
olyan jelenség létezik, amit nem vagyunk képesek érzékelni. 

_ 

Mindenható Allah teremtett, az isteni tulajdonságok 
kombinációjából áll. A tényt, hogy nem teremtett 
egyetlen pontot sem, amely képes lenne elviselni a 
Mindenható lényegének megnyilvánulását, az a válasz 
is bizonyítja, amelyet Mózes Próféta (a.s.) kapott: „Nem 
láthatsz Engem!” 37 , amikor állhatatosan kérte, hogy 
láthassa Allahot, amely kérésének következményeként 
végül ájultan zuhant a földre. Éppen ezért van az, 
hogy az ember nemhogy nem láthatja a Mindenható 
Allahot lényegi valójában, hanem tökéletlensége még 
abban is korlátozza, hogy felfogja az Ő tulajdonsága¬ 
inak valóságát. 

A néhai Necip Fazil elegánsan fogalmazza meg 
ezt: 

Az atomok ünnepelnek, díszesen, boldogan, 

És a fény, a fény, ahogy sugárzik mindenhonnan - 
Minden átfogó épület, melynek énem is része, 
Felismerlek benne, Uram, s meglátlak, Te 
Láthatatlan! 


A légkör 


A Földet körülvevő levegő számos titkot tartogat, 
és számos bölcsesség rejlik mögötte. Az égen várat¬ 
lanul megjelenő felhők, a levegőt néha gyengéden, 
néha viharosan végigsöprő szél, a hatalmas dörgé¬ 
sekkel kísért villámok, a zuhogó eső, a puhán hulló 





37. 7:143 

hó mind olyan csodálatos megnyilvánulások, amelyek 
tökéletes mértéknek megfelelően történnek. A Kegyes 
Korán felszólítja az embert, hogy gondolkodjon el 
ezeken az ég és föld között történő eseményeken, és 
ismerje fel a Mindenható Allah hatalmára vonatkozó 
bizonyítékokat: 

„Bizony, az egek és a föld teremtésében, és az 
éjszaka és a nappal váltakozásában, és a hajókban, 
amelyek a tengeren úsznak azzal, ami hasznára van 
az embereknek (a rakományaikkal), a vízben, amit 
Allah leküldött az égből, felélesztve általa a jóidét 
annak halála után, és elterjesztett rajta mindenféle 
mozgó teremtményt, és a szelek irányításában, és az 
ég és a föld között szolgálatra rendelt felhőkben jelek 
vannak annak a népnek, amely használja az eszét.” 38 

A Földet gyengéden körbeölelő légkör a 
Mindenható Allah egyik legcsodálatosabb parancsa, 
amely az emberi lények iránti végtelen kegyelmét tük¬ 
rözi. 77% nitrogénből, 21% oxigénből, és 1%-ban a 
szén-dioxid, argon és egyéb gázok keverékéből áll. Az 
oxigén olyan gyúlékony, hogy a becslések szerint 20% 
felett az oxigén századrésznyi növekedése is 70%-kal 
növelné az erdőtüzek kialakulásának esélyét villám- 
csapás esetén. A 25% feletti oxigénarány pedig bősége¬ 
sen elegendő lenne arra, hogy az általunk fogyasztott 
növényzet nagy része hamuvá váljék. 

38. 2:164 

_ 

Viszont annak ellenére, hogy a teremtmények 
folyamatosan használják az oxigént és a szén-dioxi- 
dot is, arányuk a légkörben állandó marad. Ha csak a 
Földet benépesítő embereken és állatokon múlna, már 
felhasználták volna a légkör oxigéntartalmát, és az 
oxigén fogyásával fordított arányban kialakuló szén¬ 
dioxidot belélegezve megmérgezték volna magukat. 
De a világmindenséget teremtő Hatalom megteremtet¬ 
te a növényeket is. És azáltal, hogy megadta nekik azt 
a képességet, hogy feldolgozzák és oxigénné alakítsák 
a szén-dioxidot, csodálatos egyensúlyt és meg nem 
szűnő életet teremtett. 


A Föld kérge olyan tökéletes egyensúlyban lett 
kialakítva, hogy ha csak egy kicsit is vastagabb lenne, 
elnyelte volna az összes szén-dioxidot és oxigént is, 
ezzel véget vetve minden növényi életnek . 39 


Az oxigén nélkülözhetetlen a testünkben állan¬ 
dóan végbemenő biokémiai folyamatokhoz. Tüdőnk 
segítségével folyamatosan belélegzünk, majd kiléle¬ 
gezzük a levegőt. A légkör megfelelő oxigén-koncent¬ 
rációja szükséges a belégzés-kilégzés folyamatához, 
ami azt mutatja, hogy a véletlennek nincs szerepe 
ennek a törékeny egyensúlynak a fenntartásában. A 
Mindenható Allah, Aki úgy teremtette a testünket, 
hogy folyamatosan szüksége legyen oxigénre, bősége¬ 
sen ellátott minket ezzel az elsődleges, legfontosabb 
szükséglettel. Nemcsak könnyen hozzáférhetővé tette 





39. Lásd: Ilim-Ahlak-Iman, szerkesztő: M. Rahmi Balaban, p. 187. 

az oxigént, hanem épp megfelelő arányban helyezte a 
légkörbe. Minden egyes egyszerű lélegzetünk valójá¬ 
ban bonyolult és jelentőségteljes folyamat, és hatalmas 
isteni ajándék. 

Amikor felszállunk egy modern repülőgépre, 
mielőtt a levegőbe emelkednénk, azt a tanácsot hall¬ 
juk: „Ha a kabinnyomás csökkenne, használják az 
automatikusan leereszkedő oxigénmaszkokat!” 

De a mindennapi életben egyikünk sem tart attól 
a legkevésbé sem, hogy az oxigénkoncentráció hirtelen 
25% fölé szökne, vagy 18% alá csökkenne, és sza¬ 
ladhatnánk, hogy oxigénmaszkokat vásároljunk. Akár 
hívő, akár nem, minden egyes ember úgy éli az életét, 
hogy a legteljesebb mértékben az Isteni Rendtől függ. 
Az élet elviselhetetlen lenne, ha tudatában lennénk 
minden egyes életveszélyes tényezőnek, ami körülvesz 
minket. 


A levegő tükörként is szolgál, amely megvilágítja 
környezetünket. A fény nem képes úgy világítani, 
hogy nem érintkezik anyaggal. A részecskékbe ütköző 
fény szétsugárzik, mint egy csillagszóró, fény és hő 
formájában. Mivel a légkörön kívüli légüres térben 
nincsenek részecskék, molekulák vagy atomok, sötét 
marad, annak ellenére, hogy ugyanúgy megkapja a 
Nap fényét. 



A Holdnak például nincs légköre, nincs gázbu¬ 
rok körülötte, amely szétszórná a Nap bejövő fényét, 
és megvilágítaná a környezetet. Ezért hiába fénylik 

a Hold, a felszínén mindig sötét van, annak ellenére, 
hogy fényzápor hullik rá. 

Ezek a csodálatos megnyilvánulások nyilvánvaló 
bizonyítékok arra, hogy a Föld úgy lett megteremtve, 
hogy az emberi élet bölcsője legyen, és egy fontos célt 
szolgáljon. Azzal együtt, hogy a Mindenható Allah 
hatalmas ajándéka szolgáinak, ez az életet lehetővé 
tevő kényes egyensúly egyszersmind az Ő létezésének 
és végtelen hatalmának bizonyítéka is. Az, hogy a 
világmindenségben minden lény egy előre megha¬ 
tározott isteni programnak megfelelően mozog, és 
hogy mindenben belső terv, mérték és rend nyilvánul 
meg, szükségszerűvé teszi egy olyan Hatalom létezését, 
amely ezt a hatalmas egyensúlyt megtervezi, elrendezi 
és kiméri. 


Mindennek fényében az ateisták állítása, mely 
szerint az élet, sőt, az egész világmindenség puszta 
véletlenből jött létre, nevetséges értelmetlenség. 

Ismail Fenni Ertugrul (1855-1946) a következő 
hasonlattal illusztrálja ezt a tényt: 


„Mindenhol rendre és mértékre bukkanva az 
elme szükségszerűen következtet egy rendet és mér¬ 
téket szabó hatalom létezésére. Tegyük fel, hogy van 
egy kerted. A kertésznek meghagytad, hogy szabályos 
rendben ültesse körbe facsemetékkel. Egy nap a kert¬ 
be mégy, és látod, hogy véletlenszerűen ledöntöttek 
néhány csemetét. Magyarázatot kérsz a kertésztől, és ő 
azt mondja, hogy a vihar döntötte ki őket. Elfogadod 


o 

a választ. De aztán újra a kertbe mégy, és látod, hogy 
a csemeték egy meghatározott rend szerint dőltek 
ki: minden ötödik facsemete a földön hever, de az 
előző négy érintetlen, és az egész kertben ezt a mintát 
látod. Megint megkérdezed a kertészt, és ő megint 
azt mondja, hogy a vihar tette. Vajon hiszel-e neki? 
Természetesen nem. Inkább valaki tudatos rosszaka¬ 
ratát vádolod. Még ha az első eset magyarázható is a 
véletlennel, a második nem; mert ebben az esetben 
megfigyelhető a tudatosság és a számítás.” 40 

Egyetlen józanul gondolkodó ember sem vitatná, 
hogy a világmindenség pontosan kiszámított rendben 
és rendkívül érzékeny egyensúlyban létezik. Az aláb¬ 
biakban az isteni egyensúly néhány példáját említjük 
meg: 


A légnyomás 

A légkört alkotó gázok körülbelül 1 kg tömegű 
test súlyának megfelelő nyomást gyakorolnak minden 
egyes négyzetcentiméternyi területre. Úgy is mond¬ 
hatnánk, hogy az emberi testre folyamatosan mintegy 
15 tonnányi tömegnek megfelelő nyomás nehezedik. 
De a Mindenható Allah ezt is csodálatosan kiegyen¬ 
súlyozta. Bármekkora nyomás is éri kívülről, testünk 
ugyanakkora, kifelé irányuló nyomással válaszol. A 
légnyomás drasztikus változása az oka a rosszullétnek 


40. Imán Hakikatleri Etrafinda Suallere Cevaplar, p. 21-22, Sebil 
Publishing, Istanbul, 1978 

és orrvérzésnek, amit egyesek nagyobb magasságok¬ 
ban tapasztalnak. A légkört elhagyó űrhajósok pedig 
csak a megfelelő légnyomást biztosító ruhában képe¬ 
sek életben maradni. 


A hideg és meleg egyensúlya 

A szén-dioxid és pára hőtartó képességgel ren¬ 
delkező, a levegőben megfelelő arányban szétszórt 
részecskéi teszik lehetővé a tökéletes egyensúly fenntar¬ 
tását. A nap során érkező napfény egy részét elnyelik, 
és így megakadályozzák, hogy a hőmérséklet túlzott 
mértékben megemelkedjen. Amikor leszáll az éjszaka, 
és a Nap sugarai eltűnnek, a napközben elnyelt hőt 
a levegőben található molekulák megőrzik, mint egy 
melegházban, és így az nem vész el az űr hidegében. 
A Holdat, amelynek nincs ilyen védelmező burkolata, 
napközben rettenetes forróság perzseli, éjszaka pedig 
könyörtelen fagy szorítja markába. 


A szelek 


A légkör különböző rétegekre oszlik, amelyek 
mind más és más szerepet töltenek be a meleget, nyo¬ 
mást, páratartalmat és számos más, bennük lejátszódó 
folyamatot tekintve. Ezek közül a rétegek közül az első 
a troposzféra, amelyben az eső, a hó és a szelek kelet¬ 
keznek. Ez a réteg a földfelszíntől csaknem 16 kilomé¬ 
teres magasságig terjed, és hőmérséklete folyamatosan 

csökken egészen -56 °C-ig. A légkörnek ebben a réte¬ 
gében tökéletes körforgás zajlik. 

Mivel a Föld tengelye bizonyos mértékben meg¬ 
dőlt, a Nap sugarai nem csak az Egyenlítő környékét 
érik. Ez lehetővé teszi a meleg megoszlását a trópusi 
területeken. Mivel ezeken a területeken a hőmérséklet 
magasabb, nagyobb mennyiségű hő is tárolódik; és a 
hőtárolás lehetővé teszi a szelek keletkezéséhez szük¬ 
séges erő és energia fenntartását. 

A tengerekből és óceánokból elpárolgó sokmillió 
tonnányi víz a levegőbe kerül. Onnan a szelek elszál¬ 
lítják olyan földek fölé, ahol szükség van az esőre. E 
körforgás eredményeképpen az eső nemcsak a nedves 
területek felett esik, hanem egy tökéletesen kivitelezett 
terv szerint minden egyes vidék megkapja a maga 
részét az esőből. 


A légkör hibátlan mozgása lehetővé teszi a hő 
átvitelét is. Az északról délre tartó alacsony és magas 
légnyomású rendszerek, valamint az erős áramlatok 
segítségével az északi szélesség hideg levegője délre 
áramlik, a déli meleg pedig északra. 





A Nap hője eltérő intenzitással éri a Föld külön¬ 
böző területeit, ami lehetővé teszi, hogy a légkör lég¬ 
tömegei különböző mértékben melegedjenek fel. Az 
isteni parancsnak megfelelően a meleg levegő azonnal 
felemelkedik. Ilyen módon aktív források alakulnak 
ki, amelyeket meleg éghajlaton alacsony nyomású köz¬ 
pontokként, hideg éghajlaton pedig magas nyomású 

központokként ismerünk. Ennek eredményeképpen 
a levegő részecskéi mozogni kezdenek, amit szélként 
érzékelünk, és általa a nedvesség, a meleg, a légkör 
energiája és a növények szaporodását biztosító polle¬ 
nek a rendeltetési helyükre kerülnek. 

A Kegyes Korán azt mondja: 

„És elküldtük a megtermékenyítő szeleket, és vizet 
küldtünk le az égből, és inni adtunk nektek, azonban 
nem ti vagytok a készleteivel gazdálkodók .” 41 

A szél, akárcsak a világmindenség többi terem¬ 
tett dolga, tökéletesen engedelmeskedik a Mindenható 
Allah uralmának. Ha Urunk úgy parancsolja neki, az 
isteni kegyelem eszköze, ám ha Urunk úgy rendeli, 
pusztító haragjának megnyilvánulása. Ezt a tényt töké¬ 
letesen érzékelteti az alábbi ája, amely azt írja le, hogy 
hogyan pusztította el Ád népét egy tomboló szélvihar: 

„Bizony, tomboló szelet küldtünk rájuk a folyama¬ 
tos szerencsétlenség napján, úgy szakította ki az embere¬ 
ket, mintha datolyapálmák kitépett törzsei lennének .” 42 


A levegő többi haszna 

A levegő nemcsak sokmillió tonna vizet szállít 
gyenge vállain, hanem a magasba emeli a repülőgépe¬ 
ket is több száz utasukkal együtt. Elosztja a fényt és a 


41. 15:22 




42. 54:19-20 

meleget. Fülünkig hozza a különböző hullámhosszú 
hangok százait, például a mobiltelefon segítségével is, 
hogy a számos példa közül csak egyet említsünk. 

Emellett a levegő szaglóérzékünk elé tárja a külön¬ 
böző illatokat anélkül, hogy összekeverné őket. Ha nem 
lenne a légkör, a mellettünk álló ember sem hallhatná 
meg a hangunkat, és hiába kapcsolnánk fel a villanyt, 
a közvetlenül előttünk lévő dolgokat sem látnánk. A 
tüdőnkön keresztülhaladó levegő is nélkülözhetetlen 
szerepet tölt be. Ha mindezeken elgondolkodik, a hívő¬ 
ben a Mindenható Allah végtelen dicsőségét, hatalmát 
és kegyelmét idézi fel. 


Isteni szűrő 


A troposzféra felett található réteg, amely mintegy 
50 kilométernyire terjed a földfelszín fölé, a sztrato¬ 
szféra. A sztratoszféra szűri ki a Földre érkező káros 
sugárzást. Egy három atomból álló oxigénmolekula, az 
ózon szűri ki a Nap sugárzásának káros tartományát. 





A Nap által kibocsájtott ultraibolya sugarak kor¬ 
látozzák a növények fejlődését, bőrrákot okoznak 
az emberi lényekben, károsítják a szemet és növelik 
számos fertőző betegség kockázatát. A sztratoszféra 
kiszűri és visszaveri a Napból érkező ultraibolya suga¬ 
rakat, és az oxigént egy kémiai reakció által ózonná 
változtatja. 

Az ózon valójában olyan veszélyes gáz, hogy már 
1/200 gramm belégzése is halálos lehet az emberre 
nézve. De nézzük csak meg Allah kegyelmét, amellyel 
egy ilyen mérgező réteget tett meg szűrőnek, és ezt 
használja fel az éghajlat egyensúlyának fenntartására, 
és olyan ártalom megelőzésére, amely különben végze¬ 
tes következményekkel járna az emberi fajra nézve! 


A védett tető 


A mezoszféra, amely mintegy 80 km magasságig 
terjed a földfelszín felett, és a légkör középső rétegének 
számít, szilárd pajzsként szolgál a meteorok ellen. 


A Jupiter, a Szaturnusz és a Hold mellett elhaladva 
a meteorok a Föld gravitációs mezőjének vonzásába 
kerülnek, és óriási sebességgel lépnek be a légkör¬ 
be. Amit a köznyelv hullócsillagnak hív, az valójá¬ 
ban meteor, amely a légkörrel érintkezésbe kerülve 
a mezoszférában porrá ég. Ha nem lenne a Földet 
körülvevő védelmi zóna, vagy a meglévő réteg csak 
egy töredékével is vékonyabb lenne, meteorok mil¬ 
liói hullottak volna a Földre, pusztulást hozva, és 
számtalan lyukat ütve a felszínbe, akárcsak a Holdon. 
De a Mindenható Allah végtelen kegyelme ezeket a 
hatalmas lövedékeket porrá változtatja, még mielőtt 
elérnék a földfelszínt. Aztán a poruk minden egyes kis 
részecskéje egy esőcsepp magjává változik. 


A felhők kialakulásához apró részecskékre van 
szükség, amelyek a Földről és az űrből is származnak. 


© 

Ráadásul ezeknek a részecskéknek el kell érniük a lég¬ 
kör legmagasabb szintjeit. A nedvességet hordozó sze¬ 
lek ezeken a magokon alakítják ki a felhők részecskéit. 
A felhő részecskéi pedig egy fizikai és matematikai 
tervnek megfelelően apró esőcseppekké állnak össze, 
amelyek lehullanak a földre. 

Hosszú idővel azelőtt, hogy az emberek bármit is 
felfedeztek volna a légkörről, a Mindenható Allah már 
kijelentette: 

„És az eget védett tetővé tettük. De ők mégis 
elfordulnak a jeleitől .” 43 

Rádióhullámok 

Az 500 km magasan kezdődő és 1000 km magas¬ 
ságig terjedő légköri réteg az ionoszféra. Itt az atomok 
és a molekulák nem töltés nélküliek, hanem ionizáltak, 
vagyis elektronok felvételével vagy leadásával elektro¬ 
mos töltésre tesznek szert. Annak eredményeképpen, 
hogy az atomok ionizálódnak a Nap nagy energiájú 
sugarainak elnyelésével, a hőmérséklet ebben a réteg¬ 
ben elérheti a 2000 °C-ot is. Az atmoszféra szem¬ 
pontjából az ionoszféra olyan, mint egy ionokból álló 
tükör. A rádiók és vezeték nélküli továbbító eszközök 
elektromágneses hullámai beleütköznek ebbe a tükör¬ 
be, és egy részük visszaverődik a Földre. A visszavert 
hullámok elérik a Föld minden részét, így lehetővé 

o 43. 21:32 

_ 

válik, hogy a rádióadásokat és vezeték nélküli köz¬ 
vetítéseket viszonylag könnyen hallgathassuk a világ 
minden pontján. 

Mint láthatjuk, a Mindenható Allah a Földet, 
ezt az űr sötétjében száguldó hatalmas golyóbist élet¬ 
ben bővelkedő otthonná tette, és ideális hőmérsékletet 
teremtett rajta. A Földet nagyrészt kellemesen meleg 
klíma tölti be, de egyetlen végigsöprő szellő sincsen 
bölcsesség híján, egyetlen levél sem hullik le saját aka¬ 
ratából, ok nélkül. 

Minden egyes teremtett dolog, a legkisebbtől a 
legnagyobbig, tanítás és az isteni alkotás mesterműve. 

A Mindenható Allah azt mondja: 

„Hát nem látjátok, hogy Allah alárendelte nek¬ 
tek mindazt, ami az egekben és ami a földön van, és 
bőségesen kiárasztotta rátok az Ő kegyeit, nyilvánva¬ 
lókat és rejtetteket ? De az emberek között van olyan, 
aki vitába száll Allahhal kapcsolatban tudás, vagy 
vezetés, vagy fényt adó Könyv nélkül .” 44 

Milyen boldogok is azok, akik képesek olvasni a 
világmindenség könyvének bölcsességgel és igazsággal 
telt sorait, és az elmélkedés mélységeibe vetni magu¬ 
kat! 45 


44. 31:20, lásd még: 45:13 

45. Lásd: Prof. Dr. Osman Cakmak, Bir Cekirdekti Kainat, Istanbul 

A felhők, az eső és a hó 

Gondoljunk csak a felhőkre, amelyek olyanok, 
mint az égen vitorlázó hatalmas edények! A felhők 
egyik szerepe az, hogy megakadályozzák, hogy a Föld 
túlzott hőhatásnak legyen kitéve. Amikor a hőmérsék¬ 
let emelkedik, a víz gyorsabban párolog, és több felhő 
képződik. A Nap sugarai ekkor visszaverődnek abba az 
irányba, ahonnan érkeztek, így fenntartva a hőmérsék¬ 
let egyensúlyát a Földön. 

A Kegyelmes Allah elküldi a szeleket, amelyek 
bejelentik az eső örömhírét. A szelek aztán isteni 
parancsra a hegyhez hasonló felhőket a kijelölt helyre 
terelik. A Mindenható Allah, aki úgy osztja el a felhőket 
az égen, ahogy Ő akarja, egymás köré halmozza őket, 
majd esőcseppeket fakaszt belőlük, ami által lehetővé 
teszi a növényzet növekedését a Földön. Emlékeztet 
minket arra, hogy ilyen módon fogja feltámasztani a 
holtakat is, hogy az emberek elgondolkodhassanak a 
bölcsesség e hatalmas megnyilvánulásán. 46 

A Mindenható Allah az Ő kegyelmét árasztja arra, 
akire akarja. Különösen azok örülnek az eső látványá¬ 
nak, akiket súlyos aszály sújt. Kétségbeesésük azonnal 
reménnyé változik. 47 Mert a Mindenható Allah az, 
Aki „...leküldi az esőt, miután már kétségbeestek, és 

elterjeszti a kegyelmét. És Ő a Védelmező, a dicséret 
Birtokosa.” 48 

Allah néha az aszályt, vagy néha az esőt vagy 
jégesőt a büntetés eszközévé teszi, megbünteti általuk 
lázadó szolgáit, lesújtva arra, akire akar, és megkímélve 
azt, akit akar. 49 

Más szavakkal szólva, a Mindenható Allah az 
egek és a Föld közötti kapcsolatot az emberek viselke¬ 
déséhez és belső világához igazítja. 

Allah az esőt cseppenként küldi le, úgy, hogy 
minden egyes csepp különálló marad a saját pályáján, 
és nem keveredik a többivel. Minden egyes esőcsepp 
előre kijelölt pályán hullik le, a legkevésbé sem tér el 
attól. Nem késik, és a következő esőcsepp sem siet, 
és nem előzi meg azt, amelyik alatta esik le. Ha az 
egész emberiség és a dzsinnek is mind összefognának, 
hogy egyetlen esőcseppet megteremtsenek, vagy csak 
egyszerűen meg akarnák számolni az esőcseppeket, 
amelyek egyetlen eső során egyetlen falura hullanak le, 
nem lennének rá képesek. Csak a Teremtőjük ismeri 
pontos számukat. 

A bölcsesség megszámlálhatatlan példája rejtőzik 
a jégeső fagyott, jeges cseppjeiben és a vattapuha¬ 
sággal hulló hópelyhekben is, amelyek szintén vízből 
vannak. 





48. 42:28 

49. Lásd: 24:43 

Ki emeli fel a földre hulló esőcseppeket és hópely¬ 
heket a fák legmagasabb ágaihoz? Bizony, a víz egyen¬ 
letesen eloszlik minden egyes falevélben, még ha mi 
nem is látjuk. Hajszálereik segítségével a levél minden 
egyes pontja és az egész fa megkapja a neki járó részt 
a vízből. 

Hogyan lehetséges az, hogy a víz, amely termé¬ 
szeténél fogva lefelé folyna, képes utat találni egészen 
a fák tetejéig? 50 

Ha az esőcseppek a gravitáció törvényének meg¬ 
felelően hullanának, minden egyes csepp a kilőtt golyó 
sebességével csapódna a földbe. Ez pedig azt jelentené, 
hogy az élőlényeket azonnal elpusztítanák ezek a löve¬ 
dékekként becsapódó cseppek. De minden esőcsepp 
azonos sebességgel hull a földre, lassan, nem okozva 
semmiféle kárt vagy sérülést. Egy megszabott mér¬ 
téknek megfelelően a víz apró cseppek formáját ölti. 
Aztán a levegő felhajtóereje és a csepp folyóképessége 
kiegyenlíti a gravitáció erejét, lehetővé téve, hogy a 
csepp állandó sebességgel érje el a földfelszínt. 

Ezek az igazságok önmagukban is elegendők, 
hogy azok, akik bölcsen szemlélődnek, felismerjék az 
isteni rendet és harmóniát, amely teljesen áthatja lak¬ 
helyünket, a Földet. És ugyanilyen tisztán látják mind¬ 
ezek fényében a Mindenható Allah végtelen tudását, 
hatalmát és bölcsességét. 

50. Lásd: Imám Ghazali, Ihya, VI, 67-68. 

Elmélkedés a földről 

A j óravaló szolgák elmerülnek az elmélkedésben. 
Megismerik a nyíló virágok, a csivitelő madarak és 
gyümölcsöt termő fák nyelvét. Saját spirituális életük¬ 
re is kivetítik mindazt a szépséget és eleganciát, amit 
látnak. Lelkűk olyan finommá válik, mint a frissen 
fakadt virágok, és oly bőkezűvé, mint a bőségesen 
termő fák. Ők az igazán szerencsés emberek, akiket a 
Mindenható Allah dicsér a Kegyes Koránban. 

A Mindenható Allah a lehető legjobban rendezte 
be a Föld felszínét, és az emberi létezés vendégszerető 
hajlékává tette. Utakat és átjárókat helyezett a földre, 
hogy könnyen beutazható legyen. 

A Kegyes Korán azt mondja: 

„Ő az, Aki a földet pihenőhellyé tette számotok¬ 
ra, és az eget boltozattá. És Ő küldött le vizet az égből, 
és gyümölcsöket hozott elő általa, ellátásul nektek. 
Ezért ne állítsatok társakat Allah mellé, miközben 
már tudjátok .” 51 

„Hát nem tettük-e a földet pihenőhellyé, és a 
hegyeket ékekké ?” 52 

„Ő az, aki alátok rendelte a földet, hogy járjatok 
az útjain, és egyetek abból, amivel ellát benneteket. És 
Hozzá fogtok feltámadni .” 53 

Allah áldott Könyvében beszél a földről, hogy az 
emberek eltűnődhessenek mindazon a bölcsességen, 
ami benne rejlik. 

A földfelszín az élők helye, a föld mélye pedig a 
holtaké. A Mindenható Allah azt mondja: 

„És nem tettük-e a Földet gyűjtőhellyé az élőknek 
és a holtaknak ?” 54 

Nézzük csak meg alaposan a földfelszínt, mikor 
kiszárad! Teljesen halottnak néz ki. De ha víz éri az 
égből, életre kel és kizöldül ismét. Sokszínű növénye¬ 
ket hajt. Mélyéből az élet változatos formái fakadnak. 
És nézzük meg, hogyan erősítette meg Allah a föld¬ 
felszínt hatalmas hegyekkel! Hogyan halmozott fel 
alattuk vízkészleteket! Hogyan fakaszt belőlük forrá¬ 
sokat, és alakítja ki a föld hatalmas folyóit! A száraz 
sziklákból és a zavaros sárból hogyan hoz elő tiszta, 
édes vizet. A víz által Allah gabonát, szőlőt, lucernát, 
olivát, datolyát, gránátalmát és számtalan más növényt 
sarjaszt a földből. Mindegyik színe, formája, íze és illa¬ 
ta más, mindegyiknek megvan a saját szépsége, a saját 
finomsága... étkezési szempontból egyik a másik felett 

áll. De mindegyiket ugyanaz a víz öntözi, és ugyanab¬ 
ból a földből nőnek ki! 55 


A növények 


Ha egy mag a földre hullik, és megérinti a föld 
nedvessége, fejlődni kezd, meghasad, alsó és felső 
része elválik egymástól. Felső részéből fa lesz, amely 
magasan a föld fölé nyúlik, alsó részéből pedig gyökér, 
amely mélyen a föld alá hatol. Lenyűgöző előadás ez; 
mert bár a mag egynemű, és egyetlen hatás éri, mégis 
egy külön rész fakad belőle, amely felfelé növekszik, 
és egy másik, amely a föld mélye felé. Megdöbbentő, 
hogy egyetlen egységből két ellentétes elem születhet. 
Ez, ahogy mi tudjuk, az Egyetlen Teremtő akaratának 
és irányításának köszönhető, Aki minden cselekedeté¬ 
ben bölcsességet jelenít meg. 

A magból fakadó növény egy része fa lesz, más 
része levél. Megint másik része virágként mosolyog 
ránk, amely tovább fejlődik, és gyümölccsé változik, 
amelyben különböző, az emberi test számára hasznos 
vitaminok képződnek. 


Hasonlóképpen, egyetlen gyümölcs számos 
különböző tulajdonsággal bír. Például a szőlő magjai 
keserűek és szárazak, húsa pedig édes és nedvdús. Az, 
hogy a gyümölcs egyetlen magból bontja ki különböző 
tulajdonságait, annak ellenére, hogy tökéletesen azo- 





55. Lásd: Imám Ghazali, Ihya, VI, 63. 

nos hatások érik, kétségtelenül egy végtelenül bölcs és 
hatalmas Teremtő műve. 

Ezen felül a Mindenható Allah a növényvilágot 
természetes gyógyszertárrá is tette, számtalan beteg¬ 
ség gyógyítására. Egyes növények gyógyszerek, táp¬ 
anyagforrások, erővel töltik meg a testet. Ugyanakkor 
más növények mérgek, és elpusztítják. Ha megesszük, 
a növény megváltozik, más anyag lesz belőle. Sok 
növény megtisztítja a vért. Mások életerőt és energiát 
adnak. Megint mások megnyugtatják és elaltatják az 
embert... 


Mekkora csoda az, hogy a növények által a víz 
és a szénsavak cukorrá vagy fává alakulnak, és oxigén 
szabadul fel, amit az élőlények belélegezhetnek! 

Ezért egyetlen levél vagy fűszál sem sarjad úgy 
a földből, hogy ne hordozna számtalan hasznot az 
emberiség számára; olyannyira, hogy az ember képte¬ 
len akárcsak felfogni is ezek lényegét. 

A látszólag közönséges fűfélék leveleinek renge¬ 
tegféle színe, illata, íze és formája olyan csoda, amit 
egyetlen vegyész sem tud megismételni. 





A növények növekedésében megfigyelhető har¬ 
mónia és rend az isteni Fenség kifejezett megnyilvánu¬ 
lása. Egy platánfa például magok millióit termi minden 
évben. Ezeknek a magoknak átlátszó, szőrös ejtőernyő¬ 
jük van, amely lehetővé teszi, hogy szétszóródjanak 
környezetükben. A szelek szárnyán rendkívül távoli 

helyekre is eljutnak. Ha a platánfa által termett min¬ 
den egyes mag fává fejlődne, az egész világ a platánok 
inváziója alatt nyögne. Más szavakkal szólva, az egész 
Föld sem lenne elég tágas egyetlen fafaj számára. Ezt 
a példát a többi élőlényre is kiterjeszthetjük. Például 
évekkel ezelőtt Ausztráliában egy bizonyos kaktuszfajt 
kezdtek telepíteni, hogy sövényeket neveljenek belőle. 
De mivel ez a faj nem volt honos Ausztráliában, és 
nem volt természetes rovarkártevője, a növény rend¬ 
kívüli mértékben terjedni kezdett. A helyieket két¬ 
ségbeejtő gyors ütemű növekedésnek köszönhetően 
a kaktusz hamarosan elborított egy akkora területet, 
mint egész Anglia. Pusztulást hozott földjeikre és tele¬ 
püléseikre, és végül a helyi lakosok arra kényszerültek, 
hogy elhagyják otthonaikat, és egész szellemvárosok 
maradtak nyomukban. 

Hosszas kutatás után a tudósok végül találtak egy 
olyan rovarfajt, amely kizárólag ezen a kaktuszon élt, 
semmi mást nem evett meg, és nem volt természe¬ 
tes növényi vagy állati ellensége Ausztráliában. Mint 
várható volt, a rovarok hamarosan kipusztították az 
összes kaktuszt. Ma már csak egy egészen kis területen 
maradt fenn, és nem jelent semmilyen fenyegetést. 
Ami pedig a kaktusz elpusztítására behozott rovarokat 
illeti, mára csak annyi maradt belőlük, hogy kordában 
tartsák a megritkult kaktuszpopulációt. 56 


56. Ilim-Ahlak-Iman, szerkesztő: M. Rahmi Balaban, p.190 


O 

Ez a történet is jól mutatja egy kissé titokzatos, 
csaknem megmagyarázhatatlan, ám ugyanakkor har¬ 
monikus ökológiai egyensúly meglétét a világminden¬ 
ségben. Ezért ép elmével nem lehet megkérdőjelezni 
egy olyan hatalom létezését, amely megakadályozza, 
hogy egyes növény- vagy állatfajok túlzottan elszapo¬ 
rodjanak és elárasszák az egész földet. 

Milyen csodálattal szemlélhetjük azt, hogy a ter¬ 
mőtalajból sokmillió különböző növény és gyümölcs 
ered! Urunk, a Razzaq, az abszolút Gondoskodó az 
élőlények különböző fajainak más és más lakomát 
készített elő... 

Például az emberek nem képesek elfogyasztani a 
juhok élelmének túlnyomó többségét, és ez fordítva 
is igaz. Az ellátás finom egyensúlyban van elosztva a 
teremtmények között. Az alábbi áj a, amely bemutatja a 
teremtésről való gondoskodást és az ellátás elosztását a 
teremtmények között, valóban gondolatébresztő: 

„És mennyi teremtmény van, amelyek nem cipe¬ 
lik a saját ellátásukat! Allah gondoskodik róluk és 
rólatok. És Ő a mindent Halló, mindent Tudó .” 57 

Elgondolkodhatunk azon, hogy az isteni kegye¬ 
lem milyen hatalmas megnyilvánulása az, hogy az élő¬ 
lények kölcsönösen a túlélés eszközeiként szolgálnak 
egymásnak, akár olyan mértékben is, hogy egy madár 
a saját csőréből táplálja sebesült társát! 

57. 29:60 

_ 

Mély tanulság rejlik abban, hogy a világ teremtése 
óta szünet nélkül zajlanak az isteni lakomák, egyetlen 
élőlény sem marad ki belőlük, és ez folyamatosan tör¬ 
ténik, most is, amikor erről beszélünk. Ha egy pillanat¬ 
ra megállunk és elgondolkodunk... a Föld felszínének 
háromnegyedét víz borítja. A maradék negyedrész 
tartalmaz sziklás és sivatagos területeket is, amelyek 
nem alkalmasak a növények fennmaradására. Csak 
egy része termőföld. De milyen óriási a Mindenható 
Allah hatalma, hogy folyamatos átalakuláson keresztül 
a termőföldet teszi minden élőlény táplálékának forrá¬ 
sául, az egész Földön! 

A hatalmas tengerek 

A földfelszín mintegy kétharmadát víz borítja. 
Ezért nem zárja markába a földgolyót sem az Északi¬ 
vagy Déli-sark hidege, sem a trópusok perzselő forró¬ 
sága. A Föld felszíne, amelyet a Nap sugarai napköz¬ 
ben felmelegítenek, szétosztja a hőt, mint egy radiátor. 

A tengerek, bár sokmillió kalóriányi energiát kapnak 
a Napból, csak egy bizonyos mértékig melegednek fel, 
viszont ha felmelegedtek, nem egykönnyen veszítik 
el a hőmérsékletüket. így hát a Föld tengerei szabá¬ 
lyozzák az éghajlatot, és a túlzott hideget vagy mele¬ 
get kiküszöbölő termosztátként is szolgálnak, ezért 
nagyobb tömegűek a kontinensekhez viszonyítva. A 
párolgás által még a szárazföldek vízigényét is kielégí- 
tik. Ha a tengerek kisebbek lennének, kevesebb lenne 
_ 

a párolgás, ami pedig olyan súlyos aszályt eredmé¬ 
nyezne, amely elegendő lenne az egész Föld sivataggá 
változásához. 

A tengeri élőlények tulajdonságai nem kevésbé 
érdekesek, mint a szárazföldieké. A gyöngyök, koral- 
lok, egyéb ékességek és mindenekelőtt a tengerből 
megszerzett friss hal különösen fontos az emberi 
lények számára. 

A víz 

A Földön az összes élőlény fennmaradása a víztől 
függ. Ha valaki nem talál vizet, és már a szomjhalál 
fenyegeti, kétségtelenül a világ minden kincsét fel¬ 
ajánlaná egyetlen kortyért cserébe. Azon se habozna, 
hogy a világ minden kincsét felajánlja gyógyulásért, 
ha a feldolgozott vizet nem képes testéből eltávolíta¬ 
ni. Milyen furcsa az ember! Milyen fontosnak tartja 
az aranyat és az ezüstöt, és nem törődik azzal, hogy 
milyen hatalmas áldást helyezett a Mindenható Allah 
egyetlen korty vízbe! 58 


Ha az ember úgy gondolkodik el ezeken a bölcses¬ 
ségeken, ahogy természetükhöz méltó, rövid idő alatt 
rájön, hogy a világon minden élőlény rá van utalva egy 

58. Lásd: Imám Ghazali, Ihya, VI, 65-66. 

végtelen tudással és hatalommal bíró Teremtőre már 
csupán a túlélés kérdésében is. Meg kell értenie, hogy 
csodálatosan tökéletes körülmények között él, valódi 
csodaországban, amit saját maga képtelen lenne fenn¬ 
tartani. Sem a józan ész, sem a lelkiismeret nem lehet 
olyan vak, hogy lázadni merjen a Mindenható Allah, a 
világmindenség Teremtője és irányítója ellen. 


Az állatvilágban rejlő bölcsességek 


Figyeljük meg jól az égen cikázó madarakat, a 
vad- és háziállatokat, és az apró, alig látható rovarokat, 
mert olyan tulajdonságokkal bírnak, amelyek láttán 
lehetetlen, hogy ne ébredjen fel bennünk a csodálat 
a Mindenható Allah fensége, hatalma és bölcsessége 
iránt. Hogyan helyezett a Teremtő ilyen hihetetlenül 
csodálatos szerveket ezekre a szabad szemmel alig 
kivehető élőlényekre? És hogyan végzik el feladata¬ 
ikat hibátlanul, bármiféle tévedés nélkül? Még az is 
meghaladja az emberi felfogóképesség határát, hogy 
megértsük minden tulajdonságukat. 


Ha az ember figyelmesen megnézné az állatokat, 
sokféleségüket, és elgondolkodna azon, hogy bőrük¬ 
kel, szőrükkel, húsukkal és tejükkel hogyan szolgálják 
az ember kényelmét, kétségkívül eltöltené a csodálat 
Allah határtalan áldásai és kegyelme láttán. 


A Mindenható Allah minden állatnak adott rá 
jellemző bőrt, hogy megvédje a hidegtől, a tüskéktől, 


o 





rvsM mzr* AZ ELMÉLKEDÉS AZ ISZLÁMBAN 


vagy óvja lábaik épségét, és a legjobb, legtetszetősebb 
módon töltse be minden igényüket. 

Például a pillangók, amelyek a legszebb, legválto¬ 
zatosabb mintával büszkélkednek, pedig alig élnek két 
hétig, testbeszédükkel számtalan rejtélyt fednek fel - és 
ez csak egyetlen a végtelen számú isteni csoda közül, 
amelyek feltárulnak a figyelmes szem, gondolkodó 
elme és érző szív előtt... 

A Kegyes Korán arra hívja fel figyelmünket, hogy 
gondolkodjunk el a tevén, és azon, hogy hogyan lett 
megteremtve: 

„Hát nem nézték meg a tevéket, hogy hogyan 
lettek teremtve? És az eget, hogy lett felemelve? És a 
hegyeket, hogyan lettek rögzítve? És a földet, hogyan 
lett kiterítve? Emlékeztess hát, bizony, te csak emlé¬ 
keztető vagy !” 59 

Ez azt jelenti, hogy az isteni Fenség megnyilvánu¬ 
lásai nyilvánvalóvá válnak az állatok és más élőlények 
felépítésének vizsgálatakor. 

A Mindenható Allah minden élőlényt olyan tulaj¬ 
donságokkal látott el, hogy mást és mást termelnek, 
pedig ugyanazt az élelmet fogyasztják. Például, ha a 
marhák vagy birkák megeszik az eperfa zöld leveleit, 
húst, tejet és bőrt vagy gyapjút termelnek belőle. Ha 
viszont a selyemhernyó eszi meg a leveleket, selymet fog 
szőni ugyanabból. Hasonlóképpen, a méh képessége, 

59. 88:17-21 

_ 

hogy mézet termeljen a virágporból, teljes mértékben 
meghaladja az emberi képességeket. 

Míg egyetlen állat is képes arra, hogy a füvet hússá 
és tejjé változtassa, az ember, a legtökéletesebb teremt¬ 
mény, nem képes ezt a folyamatot utánozni, még akkor 
sem, ha ezer tonna füvet használ fel, remélve, hogy 
egyetlen csepp tejet előállíthat belőle, és akkor sem, ha 
a legmodernebb laboratóriumokat állítaná e cél szolgá¬ 
latába. 

A Mindenható Allah azt mondja: 

„És bizony, tanulság van számotokra a jószágok¬ 
ban. Inni adunk nektek abból, ami a hasukban van 
- a trágya és a vér között - tiszta tejet, amely jólesik 
az ivóknak .” 60 


A méh 


A Mindenható Allah azt mondja: 

„És Urad azt sugallta a méhnek: „Készíts lakhe¬ 
lyet a hegyekben, és a fák között, és azon, amit (az 
emberek) építenek. Aztán egyél minden gyümölcsből, 
és kövesd Urad útjait, amelyek könnyűvé tétettek.” És 
a hasukból változó színű ital jön elő, amelyben gyógy¬ 
ulás van az emberek számára. Bizony, ebben jel van a 
népnek, amely elgondolkodik .” 61 


60. 16:66 


o 


61. 16:68-69 






rammzr* AZ ELMÉLKEDÉS AZ ISZLÁMBAN 


Mohammed Próféta (s.a.w.) pedig azt mondta: 
„A hívő olyan, mint a méh. Amit eszik, az tiszta, amit 
létrehoz, az tiszta, tiszta helyekre telepszik le, és nem 
töri össze, és nem árt annak, ahol letelepszik .” 62 

A hívő tulajdonságait említve Allah Küldötte 
(s.a.w.) utal a méhre és a teremtésében rejlő bölcses¬ 
ségre. 

Huseyin Kashifi azt mondja: 

„A gondolkodó hívők tudják, hogy Allah, a 
Mindentudó és Mindenható, számos bölcsességet szőtt 
a törékeny méh megteremtésébe. A méh engedelmes, 
és soha nem tér le az útról. Megeszi az édes és savanyú 
gyümölcsöket, amiket talál, és édes mézet ad cserébe. 
Olyan j óravaló, hogy nem eszik meg semmit, csak azt, 
ami tiszta. Olyan engedelmes, hogy sohasem szegül 
ellen Allah parancsának. Olyan hűséges, hogy a leg¬ 
távolabbi helyről is mindig hazatér. Olyan tiszta, hogy 
nem telepszik le tisztátalan dologra, és nem is eszi 
meg. Olyan tudása van, hogy még ha minden építész 
és mérnök összefogna is, akkor sem tudnák utánozni, 
amit létrehoz. 

Igen... ahogy a mézben, amit a méhek termelnek, 
gyógyulás van a beteg test számára, úgy a méhekről 
való elgondolkodásban gyógyulás van a szív betegsé¬ 
gére - a nemtörődömségre.” 

o 62. Ahmed, II, 199; Hakim, 1,147. 

_ 

Az ösztön csodája 


A következőkben ísmail Fenni Ertugrul rávilágít 
arra, hogyan élik az állatok az életüket egy isteni prog¬ 
ram szerint, amelyet ösztönnek is nevezünk: 


„Az állatok az ösztöneik által, anélkül, hogy bárki 
megtanítaná nekik, tudják mindazt, ami a túlélésük¬ 
höz, utódaik felneveléséhez és a megfelelő táplálék 
kiválasztásához szükséges. A madarak csodálatos 
fészkeket építenek. A költöző madarak egy bizonyos 
napon összegyűlnek, mielőtt útra kelnének. Egyes 
rovarok nem ölik meg azt a másik rovart, amelyet utó¬ 
daik táplálékául szánnak, hanem megbénítják, hogy ne 
tudjon elmászni, és a bénult rovart petéik mellé helye¬ 
zik. És milyen lenyűgöző, hogy kifejlődésük után ezek 
a fiatal rovarok más élelemmel kezdenek táplálkozni! 
A méhek meg tudják változtatni lárváik nemét úgy, 
hogy másfajta ételt adnak nekik. így a méhek királynőt 
tudnak nevelni egy lárvából, ha a kaptár valami miatt 
elveszíti királynőjét.. .” 63 


És milyen lenyűgöző az is, hogy ha a fürkészda- 
rázs elejt egy szöcskét, lyukat ás a földbe, és úgy szúrja 
meg a szöcskét, hogy ne pusztuljon el, csak megbé¬ 
nuljon. A földbe helyezett szöcske így olyan számára, 
mint a konzervhús. A fürkészdarázs hamarosan lerak¬ 
ja petéit a lyuk oldalára, és a frissen kikelt fiatalok már 
világrajövetelük pillanatában megtalálják a friss húst, 


9 


63. Imán Hakikatleri Etrafinda Suallere Cevaplar, p. 58-59. 






rammzr* AZ ELMÉLKEDÉS AZ ISZLÁMBAN 


amire szükségük van. A fürkészdarázs pedig elrepül 
egy távoli helyre, messze az utódaitól, és elpusztul. Ezt 
a rejtélyes viselkedést nem lehet az alkalmazkodással 
vagy tanulással magyarázni. Ezt az ösztönös tudást a 
Mindenható Allah adta nekik . 64 

Miután éveket töltött a tengerben, a lazac visz- 
szatér szülőhazájába, az édesvízbe. Mi több, pontosan 
arra a hely tér vissza, ahol ő maga is született, arra a 
partra, ahol a patak a folyóba ömlik. 

Ki adta a lazacnak az ösztönt, hogy visszatér¬ 
jen szülőhelyére? Ha a lazacot betennénk egy másik 
patakba, ami ugyanabba a folyóba ömlik, azonnal 
felismerné, hogy rossz helyen van, megfordulna, és 
megkeresné az utat a saját patakjába, az árral szemben 
úszva, hogy szülőhelyére jusson. 

Még nehezebb megérteni az angolna titkát. íváskor 
ezek a lenyűgöző teremtmények eljönnek a világ min¬ 
den tavából és folyójából, és a Bermuda-szigetekhez 65 
közeli helyre tartanak, ahol lerakják ikráikat, majd 
elpusztulnak. Az európai angolnák is óriási távolságot 
tesznek meg, több ezer mérföldet, és ugyanerre a hely¬ 
re érkeznek. Aztán a kikelt kis angolnák, amelyekről 
feltételeznénk, hogy semmit nem tudnak azon kívül, 
hogy határtalan vizekben nyitották ki először a szemü- 





64. 

65. 


Lásd: Ilim-Ahlak-Imán, szerkesztő: M. Rahmi Balaban, p. 189. 

A Bermuda-szigetek az Atlanti-óceánban található szigetcsoport, 
az Egyesült Államoktól keletre. 






AZ ELMÉLKEDÉS AZ UNIVERZUMBAN - 

két, felkerekednek, és ők is sok ezer mérföldet úsznak, 
hogy elérjék a tengerpartot, ahova szüleik is érkeztek. 
De nem állnak meg itt sem, továbbmennek, hogy 
visszajussanak abba a tóba vagy folyóba, ahonnan szü¬ 
leik származnak. Egészen a mai napig soha nem láttak 
amerikai angolnát európai vizekben, vagy fordítva. 
Sőt, mivel a többi angolnánál hosszabb távolságot kell 
megtennie, a Mindenható Allah az európai angolná¬ 
nak mintegy egy évvel hosszabb életet adott! 

Honnan származhat ez a rendkívüli irányérzék ? 66 

Az állatoknak ezek a lenyűgöző tulajdonságai arra 
utalnak, hogy sem a létezésük, sem a viselkedésük 
nem véletleneken alapul, és hogy inkább egy tervet és 
programot követnek, amelyet annak a hatalma vázolt 
fel, Aki megteremtette őket. Urunk létezésének, hatal¬ 
mának, fenségének és uralmának egyik legnyilvánva¬ 
lóbb bizonyítéka, hogy még az állatokat is egy maga¬ 
sabb rendű intelligencia irányítja. Azáltal, hogy ilyen 
bizonyítékokat tár az emberiség elé, Urunk megnyil¬ 
vánítja, hogy kik azok, akik elismerik az igazságot, és 
alávetik magukat, szemben azokkal, akik szándékosan 
és makacsul vakok a csodálatos megnyilvánulásokra, 
amelyek pedig ott vannak a szemük előtt. 

Az ája kijelenti: 

„Bizony, Allah nem szégyell hasonlatot állítani 
akár egy szúnyoggal is, vagy valamivel afelett. És 


66. Ilim-Ahlak-Iman, szerkesztő: M. Rahmi Balaban, p. 188-189. 

azok, akik hisznek, tudják, hogy ez az Igazság Uruk¬ 
tól. De azok, akik hitetlenek, azt mondják: „Mit akart 
Allah ezzel a hasonlattal?” Tévelygésbe visz vele soka¬ 
kat, és vezet vele sokakat. És nem visz vele tévelygésbe 
másokat, csak az engedetlen bűnösöket.” ( 2 : 26 ) 


Teremtés párokban 


A Mindenható Allah saját Magának tartotta fenn 
az egyedülvalóságot, és minden teremtményt párok¬ 
ban teremtett. A Kegyes Korán azt mondja: 

„És mindenből párokat teremtettünk, hogy meg¬ 
emlékezhessetek.” (51:49) 

„Ő teremtette az egeket oszlopok nélkül, amit 
láttok, és szilárd hegyeket helyezett a földre, hogy ne 
remegjen veletek, és elszaporított azon mindenféle 
teremtményt. És vizet küldtünk le az égből, és az által 
növesztünk minden nemes fajtát.” ( 3 1 : 10 ) 

A párokban való teremtés, amelynek a tudomány 
csak a közelmúltban ébredt tudatára, szerepel a 14 
évszázaddal ezelőtt kinyilatkoztatott Korán-ájákban, a 
betekintés ajándékát nyújtva át az emberiségnek. 





Világmindenségünk, amely az emberi lények leg¬ 
vadabb gondolatait is meghaladó aprólékossággal lett 
elkészítve, mint a legelőkelőbb menyasszony esküvői 
lakosztálya, a kettősség különleges és hihetetlen törvé¬ 
nyének van alávetve, minden egyes elem saját jellem¬ 
zői szerint, az emberi és állati szervezet sejtjeitől az 

atomok titokzatos protonjaiig és elektronjaiig, amelyek 
harmóniában léteznek az anyagban. És ez az elmélke¬ 
dés végtelen horizontját tárja fel előttünk. 


Elmélkedés a Mindenható Allah áldásairól 


A legnagyobb áldás, amit a Mindenható Allahtól 
kaptunk, az, hogy a teremtés összes lehetséges formá¬ 
ja közül emberi lényként teremtett meg minket, és 
muszlim környezetben jöttünk a világra. Még nagy¬ 
szerűbb dolog az, hogy megismerkedhettünk a Kegyes 
Koránnal, és Mohammed Próféta (s.a.w.) ummájának, 
közösségének a tagjai lehetünk. Számunkra Allah Kül¬ 
dötte (s.a.w.) a gyakorlatban megvalósított Korán leg¬ 
tökéletesebb példája. Belső világunkat kristálytisztává 
tette azzal, hogy megtanította nekünk a Könyvet és a 
Bölcsességet. Ha csak ezeket az áldásokat teljes mér¬ 
tékben megértenénk, az már elég lenne ahhoz, hogy 
hálásan boruljunk a földre, és egy pillanatra se merjük 
felemelni a fejünket. 

Természetesen a Mindenható Allah áldásai nem 
merülnek ki ennyiben. Számtalan áldása folyamatosan 
ömlik ránk, az Ő szolgáira, minden pillanatban, mint¬ 
ha csak egy virtuális felhőszakadásban állnánk. 

Allah Küldötte (s.a.w.) azt mondta: 


„Allah az mondja: Gondoskodjatok másokról, 
hogy Én is gondoskodjam rólatok! Allah kincsestára 
végtelen. Amivel Ő látja el az egész teremtést, az sem- 

milyen módon nem csökkenti az Ő kincseit. Folya¬ 
matosan, éjjel és nappal is gondoskodik a teremtésről. 
Gondoljatok arra, hogy mi mindent adott Allah, mióta 
az eget és a földet megteremtette! És mindez semmi¬ 
ben nem csökkentette az Ő uralmát.” (Bukhari, Tafsír, u/2; 
Tawhid, 22) 

Ezek az áldások azt kívánják meg tőlünk, hogy 
gondolkodjunk el rajtuk, és általuk ébredjünk rá 
Teremtőjük létezésére, és adjunk hálát az Ő hatalmáért 
és nagylelkűségéért. 

Omár ibn Abdulaziz (r.a.) azt mondta: „Különös 
szépség rejlik abban, ha beszélgetéseinkben megem¬ 
lékezünk a Mindenható Allahról. De ha elmélkedünk 
a Mindenható Allah áldásain, az a legkiemelkedőbb 

jÓCSelekedet.” (Abu Nuaym, Hilya, V, 314; Imám Ghazali, Ihya, VI, 
45) 


A hálátlanság vagy a kellő értékelés hiánya azt 
jelenti, hogy nem adunk hálát mindezekért az áldáso¬ 
kért, és elpazaroljuk őket - olyan viselkedésforma ez, 
amit az ember alsóbb énje diktál. Ez a lelkiállapot eltá¬ 
volítja az embert Allahtól, az áldások végső forrásától. 

A hálának három fajtája van: 



1. A szív hálája: ha az áldásokra gondolunk. 

2. A nyelv hálája: ha a Mindenható Allahot 
dicsérjük az áldások miatt, és hálát adunk Neki. 

3. A test hálája: ha megosztjuk az áldásokat leg¬ 
alább olyan mértékben, amennyi örömünk származott 
belőlük. 

Viszont azt is mondják, hogy „minden áldásért 
adjunk hálát a hozzá illő mértékben”, vagyis bármivel 
is áldott meg minket Allah, osszuk azt meg a nincste¬ 
lenekkel. Ahogy az ája mondja: 

„Hanem keresd az által, amit Allah adott neked, 
a túlvilági hajlékot, és ne feledkezz el az evilági részed¬ 
ről! És cselekedj jót, ahogy Allah is jó volt hozzád! És 
ne akarj romlást okozni a földön. Bizony, Allah nem 
szereti azokat, akik romlást okoznak.” (28:77) 


Elmélkedés minden adandó alkalommal 


Ziya Pasha azt írja: 

„Uram, milyen tökéletes állapot az, ha valaki ezer 
leckét olvas ki a Világmindenség minden egyes lapjá¬ 
ról!” 


A fentiek továbbgondolásának tekinthetők a nagy 
muszlim tudós, Sufyan ibn Uyayna (r.a.) szavai, aki 
gyakorta ismételte ezt a mondást, amely eredetileg egy 
versben található meg: 


„Aki gondolkodik, az tanul mindenből!” (imám 
Ghazali, Ihya, VI, 45) 

Ez a bölcsesség rejlik az arab közmondásban is: 
„Olyan sok dologból lehetne tanulni, és mégis oly 
kevesen teszik meg.” 


Minden egyes részecske a Mindenhatóról 
beszél 


Ha valaki képes megtanulni, hogy hogyan olvassa 
a világmindenség könyvét az elmélkedés által, minden 
egyes részecske a Mindenható Allah fenségéről kezd 
beszélni neki, és közelebb vezeti az Ő megismeréséhez. 
Fuzuli gyönyörűen fogalmazza meg ezt: 

„Ha a bölcs ember képes felfogni az isteni kinyi¬ 
latkoztatást, minden egyes részecske olyanná válik 
számára, mintha eleven Gábriellé vált volna.” 

A Mindenható Allah azt mondja: 

„De nem! Esküszöm arra, amit láttok, és arra, 
amit nem láttok, hogy ez egy nemes Küldött szava” 

(69:38-40) 


A Kegyes Koránban olvasható eskükben rejlő 
egyik bölcsesség az, hogy felhívja a figyelmet valami 
fontos leckére, hogy megvizsgáljuk a témát, amivel 
kapcsolatban az eskü elhangzott, és tanuljunk belőle. 
A szolga spirituális érzése elmélyülhet azáltal, hogy 
megérti ezt a fenséget. 





Tehát ilyen módon minden élőlény, akár látható, 
akár láthatatlan, a Mindenható Allah hatalmának és 

uralmának bizonyítéka. Ha elgondolkodunk rajtuk, 
számtalan bölcsességre hívják fel a figyelmünket. 

Ha a Kegyes Korán ájáinak segítségével megerő¬ 
södik az a képességünk, hogy gondolkodjunk és érez- 
zünk, olyan bölcsességre teszünk szert, és olyan titkok 
tárulnak fel előttünk, amelyek nagysága olyannak fog 
tűnni számunkra, mint amikor egy aprócska mag 
hatalmas fává sarjad a termékeny talajban. 

A Mindenható Allah azt mondja: 

„Bizony, az egekben és a földön jelek vannak a 
hívőknek. És a teremtésetekben, és amit Ő elterjesztett 
a mozgó teremtmények közül, jelek vannak a népnek, 
amely bizonyos. És az éjszaka és a nappal váltako¬ 
zásában, és az ellátásban, amelyet Allah küld le az 
égből, és életet ad általa a földnek a halála után, és 
a szelek irányításában jelek vannak a népnek, amely 
használja az eszét.” ( 45 : 3 - 5 ) 

Ha ezekre a témákra irányítjuk szívünket és 
elménket, és elmélkedünk rajtuk, ahogy azt a Kegyes 
Korán sugallja, az a taqwa, az istentudatosság új csú¬ 
csaira fog emelni minket. Ahogy a virágok létezéséhez 
szükség van vízre, levegőre, termőtalajra és fényre, úgy 
az elmélkedés megfelelő szintjének eléréséhez is szük¬ 
ség van arra, hogy jámborság hassa át. 


A Mindenható Allah azt kívánja szolgáitól, hogy 
legyenek mélyen gondolkodó emberek, a megértéssel 
rendelkező emberi lényeket szólítja meg. Ezért min- 

den muszlimnak az elmélkedés felé kellene fordulnia, 
amikor csak lehetséges, az istenszolgálat heves vágyá¬ 
tól hajtva. Rabia (r.a.), Ahmed ibn Hawari feleségének 
szavai gyönyörű például szolgálnak ezzel kapcsolat¬ 
ban: 


„Amikor az imára hívást hallom, az ítélet Napjá¬ 
nak kiáltója jut eszembe... 

Amikor a hóesést látom, olyan, mintha a cseleke¬ 
detek könyveit látnám lebegni az égen... 

Ha egy sáskahadat látok kavarogni, azonnal a 
Feltámadás jut az eszembe...” 

Egy elbeszélés szerint Harun al-Rasid kalifa egy¬ 
szer a fürdőbe ment, ahol a fürdőmester véletlenül túl 
forró vizet öntött rá. Leforrázott testén számos égési 
sérülést szerezve, a fájdalmában vergődő kalifa az utcá¬ 
ra sietett, és sok ezer aranyat osztott szét adományba, 
azt mondva: „Ha ma még a víz forróságát sem bírom 
elviselni, mi lesz akkor, ha holnap arra ítéltetem, hogy 
a Pokol tüzébe kerüljek?” 





Allah Küldötte (s.a.w.) mindenből levonta a tanul¬ 
ságot, amit csak látott, és Urához fordult hálával és 
menedéket keresve Nála. Nekünk is meg kell látnunk 
az Isteni Fenséget mindenben, és keresnünk kell azt a 
spirituális táplálékot, amellyel szívünk és elménk belső 
világát táplálhatjuk. Bárhova is tekintsen egy muszlim, 
legyen az a Nap, a Hold, a légkör, a saját lénye, az ősei 
vagy a gyermekei, szívének szemeivel azt az üzenetet 

kell olvasnia, amelyet a Mindenható Allah ezeken 
keresztül küld neki. Ha elgondolkodik arról, hogy 
honnan jött és hová tart, hogyan képes életben marad¬ 
ni, ki szabta meg jellemző formáját, egyedi tulajdonsá¬ 
gait és élettartamát, és beismeri azt, hogy sem az élet, 
sem a világmindenség nem önmagában létező dolog, 
és hogy semmi nem lett hiába teremtve, és ami a leg¬ 
fontosabb, hogy az ember maga sincsen segítség nélkül 
magára hagyva, akkor folyamatosan tudatában lesz az 
isteni hatalomnak és fenségnek. 

Miért teremtette a Mindenható Allah a világmin¬ 
denséget? Ő Maga azt mondja: 

„És nem játékból teremtettük az eget és a földet, 
és mindent, ami köztük van. Nem teremtettük mind¬ 
kettőt máshogy, mint igazságban, de a legtöbben nem 
tudják.” ( 44 : 38 - 39 ) 


Aki elgondolkodik a világmindenségen, az meg¬ 
tanulja értékelni Allah akaratát, és azt a tényt, hogy 
minden, ami az ember használatára adatott, okkal lett 
teremtve. Ezáltal az embernek el kell gondolkodnia a 
Teremtő iránti felelősségén, és nem szabad elhanya¬ 
golnia a szolgaság kötelességét. Ha valaki érzéketlen és 
hálátlan marad a Mindenható Allah hatalmas kegyei 
és áldásai iránt, az kétségkívül fájdalmas tudatlanság, 
ami semmiféleképpen nem illik ahhoz a méltósághoz 
és megtiszteltetéshez, hogy emberek lehetünk 

Az embernek nem szabad elfelednie, hogy el kell 
majd számolnia a kapott áldásokkal, ahogy a Minden¬ 
ható Allah mondja: 

„Aztán azon a Napon meg lesztek kérdezve az 
örömökről!” ( 102 : 8 ) 

Ezért örökre le vagyunk kötelezve Urunk iránt 
mindazokért az áldásokért, amelyeket Tőle kap¬ 
tunk, amelyek körülvesznek minket, akár tudatában 
vagyunk, akár nem. Milyen csodálatosak azok a bölcs 
szívek, amelyek ennek az adósságnak a tudatában azon 
igyekeznek, hogy a hála cselekedeteit végezzék! 





Elmélkedés az 

EMBERRŐL 

Ha csak belegondolunk abba, hogy 
a föld, amelyen járunk, tele van a 
meghalt milliárdok testével, akik 
a mai napig itt éltek - testekkel, 
amelyek porrá váltak, mintha 
milliárdnyi árnyék halmozódna 
egymásra... Holnap mi is ebbe a 
sötét árnyékba távozunk. Onnantól 
elkezdődik örökkévaló életünk, 
egy soha véget nem érő utazás. 
Álljunk hát meg egy pillanatra, és 
gondolkodjunk el: milyen bölcs elme 
cserélne el egyetlen pillanatot az 
örökkévalóságra ? 

A teremtés csodálatos részletei 

A Mindenható Allah azt mondja: 




„És a földön jelek vannak azoknak, akik bizo¬ 
nyosak. És saját magatokban is. Hát nem látjátok?” 

(51:20-21) 


A Mindenható Allah olyan csodálatosan terem¬ 
tette az embert, hogy még korunk híres tudománya és 
technológiája sem képes teljesen felfogni azt a hatal¬ 
mas misztériumot, ami az emberi lény valójában. A 
Mindenható Allah azt mondja: 


„Ember! Mi tévesztett meg téged kegyes Uraddal 
kapcsolatban? Ő, Aki megteremtett téged, és megfor¬ 
mált, és megadta az arányaidat, és összeállított téged, 
amilyen formára Ő akart.” (82:6-8) 

A múltjukra emlékeztetve őket a Mindenható 
Allah arra inti az emberi lényeket, hogy gondolkodja¬ 
nak el teremtésükön: hogy bár kivételes megalkotásuk 
miatt a legtiszteletreméltóbbak az egész teremtésben, 
mégis egy jelentéktelen és kevéssé tetszetős, vízhez 
hasonló anyagból lettek megteremtve. 67 Milyen ellent¬ 
mondásos, hogy ezek után az ember egy ideiglenes, 
sebezhető létezésből merít önbizalmat, amely volta¬ 
képpen a semmivel egyenértékű, és örökké Hatalmas 
és Bölcs Ura ellen lázad, Aki csodálatos élőlénnyé 
teremtette őt egyetlen csepp vízből! 

Az ember megteremtésének fázisai, amelyeknek a 
tudomány még csak a közelmúltban ébredt tudomásá¬ 
ra, a következőképpen vannak leírva a Koránban 68 : 


67. Lásd: 80:17-22; 30:20; 75:36-38; 77:20-22; 36:77; 76:2. 

68. A Kegyes Koránt minden tudományos felfedezés megerősítette 
az elmúlt 1400 évben. Isteni eredetének megcáfolhatatlan bizo¬ 
nyítéka, hogy egy olyan Könyv, amely egy írástudatlan Prófétá¬ 
nak küldetett le, az egész világmindenségben érvényes törvény- 
szerűségeket tár fel, és ezernyi jelenséget, amelyek ezeknek a 
törvényeknek a tükröződései, és egyetlen felfedezés sem cáfolja 
meg azt, ami benne áll. Egyszerűen kifejezve, a korán mindig a 
tudomány előtt jár, a tudományos felfedezések pedig követik és 
megerősítik. Számos nyugati gondolkodó, akik elég tisztessége¬ 
sek voltak ahhoz, hogy félretegyék Iszlám-ellenes előítéleteiket, 
képes volt párhuzamot vonni a legújabb tudományos felfede¬ 
zések és a rájuk utaló, 1400 évvel korábbi Korán-áják között, és 
ennek következtében mélyen lenyűgözve és az áhítattól áthatva a 
vezetés útját választották. Közéjük tartozik a francia embriológus, 
Prof. Maurice Bucaille, aki hasonló gondolatmenetet követve lett 
muszlim. Különösen jelentős könyvei a „The Bibié, the Quran and 

_ 

„És bizony, megteremtettük az embert a leg¬ 
tisztább agyagból. Aztán egy cseppként biztonságos 
nyugvóhelyre helyeztük. Aztán a cseppet megtapadt 
dologgá teremtettük, aztán a megtapadt dolgot hús¬ 
csomóvá teremtettük, aztán a húscsomót csontokká 
teremtettük, aztán a csontokat hússal borítottuk be, 
aztán új teremtményként hoztuk életre. Áldott legyen 
hát Allah, a legjobb Teremtő! És bizony, azután, meg 
fogtok halni. És bizony, azután fel lesztek támasztva 
a Feltámadás Napján.” (23:12-16) 

Teremtéséhez hasonlóan saját nyelvükön az ember 
szervei is arra szólítják fel tulajdonosaikat, hogy gon¬ 
dolkodjanak el rajtuk. Az elmélkedés kimeríthetetlen 
tárgyaiként szemünk, fülünk, kezünk, lábunk, agyunk, 
szívünk, vagyis voltaképpen testünk minden szerve 
így szólít meg minket: 

Nézd csak, hogyan szabályozta a Mindenható 
Allah az izmokból, idegekből, erekből felépülő testré¬ 
szek működését, és hogyan állította össze őket, hogy 
egy hihetetlen, egyensúlyban lévő rendszert alkossa¬ 
nak! A fejet kerekre formázta, és fület, szemet, szájat, 
orrot és más nyílásokat helyezett rá... A kezeket és a 
lábakat hosszúkássá formázta, a végüket ujjakká osz¬ 
totta, azokat pedig ujjpercekké. A belső szerveket, a 
szívet, gyomrot, tüdőt, májat, beleket, lépet és méhet 


Science ” (A Biblia, a Korán és a tudomány), valamint a „Moses and 
the Pharao” (Mózes és a Fáraó), amelyek elolvasására olvasóinkat 
is bátorítjuk. 

_ 

az elképzelhető legtökéletesebb módon alakította ki. 
Egyik sem felesleges, és nem független a többitől; 
mindegyik elengedhetetlen feladatot tölt be, és úgy lett 
megteremtve, hogy a neki megszabott feladatot betölt¬ 
se. Mi több, minden egyes szerv további belső összete¬ 
vőkből áll. Például a szemnek rétegei vannak, amelyek 
mindegyikének megvan a saját formája és jellemző 
tulajdonságai. Ha ezen rétegek bármelyike elromlik 
vagy elveszíti egy tulajdonságát, az egész szem elveszti 
látóképességét. 


A csontok 


A csontok felépítése lenyűgöző. Hogyan lehet¬ 
séges, hogy oly szilárdak és kemények, pedig a Min¬ 
denható Allah egy csepp folyadékból teremtette őket? 
Hogyan válnak csontvázként a test támaszává, amely 
oly kiegyensúlyozott és erős? És hogyan méretnek 
különböző formákba, más-más méretben és sűrűség¬ 
gel? És az ember csontváza nem is egyetlen darab 
csontból áll. A csontok rugalmas ízületekkel kapcso¬ 
lódnak egymáshoz, amelyek mindegyikének formá¬ 
ja tökéletesen megfelel ahhoz a mozgáshoz, amelyet 
végeznie kell. Ezeknek az ízületeknek a kenése olyan 
csodálatos, hogy nem is lehet leírni a mechanikában 
ismert három kenési mechanizmus egyikével sem. 





Gondoljunk csak bele, hogy milyen nehézségek¬ 
kel kerülnénk szembe az életben, ha testünkben csak 
egyetlen ízület nem működne! 

Ha a Mindenható Allah egyetlen csonttal többet 
teremtett volna a testünkben, az a csont fájdalmas 
kényelmetlenség forrása lenne, amit sebészeti úton 
kellene eltávolítani. Viszont ha egyetlen csonttal is 
kevesebbünk lenne, rengeteg erőfeszítésbe kerülne 
pótolni ezt a veszteséget, és a legtöbb esetlen ezt az 
erőfeszítést csak kevés siker koronázná. 

Képzeljük el, hogy nem tudjuk használni akár 
csak az egyik hüvelykujjunkat. Mekkora akadály lenne 
ez számunkra? 

Vannak lapos felszínű fogaink, amelyek őrlésre 
valók. És vannak hegyesek és élesek, amelyek ideálisak 
az ételbe harapáshoz és az étel felaprításához. 

A csontok mozgatásához a Mindenható Allah 
izmokat teremtett. Minden izom mérete és alakja a 
testben elfoglalt helyzetétől függ. A szem is számos 
izmot tartalmaz. Ha csak egyikük működésében egy 
kis hiba következik be, az végzetes a szemre nézve. 

És ezek még csak a látható csodák. Vannak olyan 
spirituális jellemzők, amelyek érzékszerveinkkel fel¬ 
foghatatlanok, például az ember természete, jelleme, 
személyisége és lelkiismerete, amelyek még csodála¬ 
tosabbak. 


Az emberi test csodái a Mindenható Allah művé¬ 
szetét képviselik, amit egyetlen folyadékcseppből 
hozott létre. Ha egy gyönyörű festményt látunk, cso¬ 
dáljuk a művész képességeit, művészetét és zsenialitá- 

sát. A festő hírneve hirtelen az egekig szárnyal. Pedig 
az ő művük nagyon is távol áll attól, hogy a semmiből 
teremtenének valamit: minden festő ecsetet és festéke¬ 
ket használ, és azt a benyomást veti a vászonra, amit 
a teremtmények tettek rá - mindezeket pedig Allah 
teremtette. 

Ha pedig azt látjuk, hogy még a festő munkája 
is csodálat tárgya, hát nem kellene elgondolkodnunk 
azon, hogy mennyire kellene csodálnunk azt a csodát, 
ami maga az emberi lény, ez az egyedülálló műalkotás, 
amelyet az Abszolút Művész teremtett egyetlen csepp 
folyadékból? 

A testrészek 

A fül felépítése, az orr előnyei, a nyelv működése 
és ahogy minden egyes betűt kiejt, a fogak, amelyek fel¬ 
díszítik a szájüreget, és gyönyörű, gyöngyhöz hasonló 
kialakításuk, a hangszálak érzékenysége... hogy min¬ 
den ember hangja eltér a többiekétől, olyannyira, hogy 
a vakok a hangjukról is felismerik az embereket... 

A haj, a szakáll, a szemöldök és a szempillák... a 
gyomor, máj, vesék és vénák... magasabb rendű intelli¬ 
gencia és bölcsesség rejlik mögöttük, és harmóniában 
működnek együtt egymással - mindegyik megérdem¬ 
li, hogy hosszasan elmélkedjünk róla. 

Vesénk csak egy kis darab hús; mégis elválasztja a 
mérgezőt az ártalmatlantól, a mérgező dolgokat kiüríti 

a szervezetből, a nem mérgezőt pedig visszajuttatja. 
Talán a vesék képesek önállóan gondolkodni, eset¬ 
leg van számítógépük, vagy laboratóriumuk? Mind 
tudjuk, milyen bajba kerülünk, ha ez a kis szerv nem 
működik rendesen. Még a hatalmas gépek sem képe¬ 
sek teljes mértékben elvégezni azt a feladatot, amit ez 
kis, 50 grammos húsdarab végez. 

Most pedig nézzük meg a kezünket! Hosszúra let¬ 
tek teremtve, hogy elérhessük azokat a dolgokat, ame¬ 
lyekre szükségünk van. A lapos tenyerű kezek öt ujjat 
kaptak, ezek mindegyike három ujjpercet. Négy ujj egy 
irányba néz, a hüvelykujj pedig szemben van velük. A 
hüvelykujj képes a többi négy ujj segítségére sietni. Ha 
minden emberi lény, aki csak valaha létezett a múltban 
és a jelenben, összegyűlne, hogy jobb formát találjon 
ki a kéznek, akkor sem lennének képesek rá. 


Ha valaki elveszítené a testének egy látszólag 
jelentéktelen részét, például egy körmét az ujjáról, 
az egész teremtés legtehetetlenebb tagjának érezné 
magát, ha mondjuk vakaróznia kellene. Ha valaki más 
segítségét kérné, hogy vakarja meg a viszkető terüle¬ 
tet, a másiknak többször kellene próbálkoznia, hogy 
a pontos helyet megtalálja. Pedig a saját kezünk soha 
semmi nehézséget nem talál abban, hogy pontosan 
beazonosítsa a viszkető helyet, és megvakarja, akár 
álmunkban is. 


A látszólag egyszerű mozdulatok, amelyeket 
karunkkal, kezünkkel vagy ujjainkkal végzünk, való- 

jában rendkívül bonyolult és pontosan kiszámított 
erőfeszítést követelnek meg. Ha belegondolunk abba, 
hogy a technikailag legfejlettebb robotok mozgása is 
messze elmarad az emberi mozdulatok mögött, nem 
maradhatunk közömbösek a Mindenható Allah hatal¬ 
ma és bölcsessége láttán, ami nap mint nap megnyilvá¬ 
nul az emberi testben. 

A költő így fejezi ki azt a tényt, hogy az ember 
a teremtés többi részéhez hasonlóan természetének 
nyelvén egyfolytában az Abszolút Művészt hirdeti a 
látó szemeknek és halló füleknek: 

Teremtőm létezésének tanúja saját létem, 

Nem is kell más bizonyíték, pedig van bőven... 

Sinaszi) 


A Mindenható Allah kegyelme és irgalma 


Nézd csak a Mindenható Allah kegyelmét és 
irgalmát, amellyel a gyermek fogainak teljes kifejlődé¬ 
sét elhalasztja egészen kétéves koráig! Életük első két 
évében a kisgyermek nem képes teljes értékű táplá¬ 
lékhoz jutni másképp, mint szoptatással. Ezért ebben 
az időszakban még nincs szüksége fogakra, viszont a 
teljesen kifejlett fogak nagy fájdalmat jelentenének az 
édesanyának. 





Ahogy a gyermek fejlődik, úgy változik táplálék- 
igénye is. Hamarosan eljön az idő, amikor az anyatej 
önmagában már nem elegendő szükségletei betöltésé- 

re. Már nagy szüksége van arra, hogy másfajta ételeket 
is megemésszen, ehhez viszont elengedhetetlen a rágás 
és nyelés. Ennek megfelelően a kisgyermek fogai nem 
túl korán és nem túl későn érik el teljes fejlettségü¬ 
ket. Pontosan a megfelelő időben fejlődnek ki. Ha 
korábban nőnének ki, megakadályoznák a szoptatást. 
Csodálatos dolog, hogy a Mindenható Allah nem csak 
kinöveszti ezeket a kemény csontokat a puha ínyből, 
hanem éppen a megfelelő időben teszi meg. 

A Mindenható Allah ezen kívül a szeretettelj esség 
páratlan érzésével ruházta fel a szülőket, hogy a gyer¬ 
mekről gondoskodjanak. Ki is lenne képes elviselni a 
csecsemő felnevelésével járó nehézségeket, ha a Min¬ 
denható Allah nem helyezte volna a szívébe ez Ő saját 
kegyelmének egy morzsáját? 


Az emberi test tökéletes témát nyújt az elmélke¬ 
désre. Teremtőnk létezésének megcáfolhatatlan tanúja. 
De aki nincs tudatában ennek a ténynek, az folyamato¬ 
san csak saját alsóbb énje vágyaival foglalkozik. Már¬ 
pedig az ilyen vágyak kielégítésében még az állatok is 
elérik az emberek szintjét. Az embereket az állatoktól 
megkülönböztető képesség, amely által a teremtés leg¬ 
magasabb rangú tagjává válnak, a bölcsesség, ame¬ 
lyet azzal lehet megszerezni, ha gondolkodó szemmel 
tekintünk az egek és a föld csodáira, és elgondolko¬ 
dunk az isteni művészet alkotásain, amelyek az egész 
világmindenségben és magukban az emberi lények¬ 
ben is megnyilvánulnak. Ahogy ez a bölcsességünk 








AZ ELMÉLKEDÉS AZ ISZLÁMBAN 


elmélyül, az ember az angyalok szintjére emelkedik, 
sőt, még magasabbra, és azok közé kerül, akik úgy 
támadnak fel, hogy a Mindenható Allah szereti őket, 
a Próféták és az igazak között. Ez a megtiszteltetés és 
kiváltság messze van azoktól, akiket megbéklyóznak 
saját vágyaik, és még az állatoknál is elvadultabbak. 

Az arc és az ujjlenyomatok 

Egy napon valaki azt mondta Omár (r.a.) füle 
hallatára: „A sakk tényleg lenyűgöző dolog. Bár a 
sakktábla csak egy méter széles és egy méter hosszú, az 
ember talán egymillió különböző lépést is tehet rajta, 
anélkül, hogy ugyanazok lennének!” Omár azt felelte: 
„Van, ami még ennél is lenyűgözőbb! Az arc szélessége 
és hosszúsága csupán egy arasz. Ráadásul a szem, a 
szemöldök, az orr és a száj mindig ugyanott van. És 
mégis, nem találsz két embert az egész világon, akik 
pontosan ugyanúgy néznének ki! Milyen hatalmas 
Allah dicsősége, fensége és bölcsessége, hogy végtelen 
különbséget nyilvánít meg egy ilyen kis bőrdarabon!” 
(Razi, Tafsir, IV, 179-180 [al-Baqara, 164]) 

A költő így hívja fel a figyelmet erre a bölcses¬ 
ségre: 

Ki a Mester, aki ezt az arcot megrajzolta? 

Senki nem néz a tükörbe, hogy megkérdezze? 

Még lenyűgözőbbek az ember ujjlenyomatai. Ma 
már számítógépek és ajtók vannak úgy programoz¬ 
va, hogy az ember ujjlenyomata szolgáljon jelszóként. 
Minden embernek más és egyedi ujjlenyomatai van¬ 
nak. Még egyetlen kéz ujjlenyomatai is különböznek 
egymástól. 

Csak a 19. század vége felé fedezték fel, hogy 
minden ember ujjlenyomatai más mintájúak, mint 
a vonalkódok, és ekkor kezdték el felhasználni az 
emberek azonosításában, kiváltképp a jogi és bűnügyi 
szférában. Ma már külön tudományág foglalkozik az 
ujjlenyomatok tanulmányozásával. 

A Mindenható Allah, aki az embert ezzel ez 
egyedi jellemzővel ellátta, az 1400 évvel ezelőtt kinyi¬ 
latkoztatott Korán ájáiban is utal rá, kijelentve, hogy 
amikor eljön a Feltámadás Napja, még az ujjlenyomat¬ 
ok is pontosan úgy lesznek visszaállítva, ahogy ebben 
a világban voltak. Az ája azt mondja: 

„Vajon az ember azt gondolja, hogy nem fogjuk 
összeállítani a csontjait? Nem! Mi képesek vagyunk 
visszaállítani még az ujjhegyeit is.” ( 75 : 3 - 4 ) 

Mint láthatjuk, a Kegyes Korán folyamatosan 
vezet, és a tudomány csak követi és megerősíti. 


Az ujjlenyomatokhoz hasonlóan, a szem is más 
és más minden egyes embernél. Egyre elterjedtebbé 
válnak az olyan eszközök, az ajtóktól a számítógépe¬ 
kig, amelyek nem csak a régimódi jelszavak, hanem a 

retina egyedi mintázata alapján is képesek azonosítani 
az embereket. Dicsőség Allahnak, Aki végtelen válto¬ 
zatosságot teremt egy akkora területen, amely nincs 
még egy négyzetcentiméter sem! 


A gén csodája 


A genetika legújabb felfedezései azt mutatják, 
hogy minden ember magában hordoz még egy fajta 
kódot, ami csak rá jellemző. 

Mi több, ezek a gének olyan aprók, hogy a Földön 
létező minden egyes élőlény génjei még együtt sem 
töltenének meg egy gyűszűt sem. 

A gének, amelyek olyan kicsik, hogy még mik¬ 
roszkóppal sem láthatók, megtalálhatók az élőlények 
minden sejtjében, és azok tulajdonságait adják. Ebben 
az értelemben úgy tűnhet, hogy a gyűszű túl kicsi 
ahhoz, hogy beleférjen a világon ma élő több mint 6 
milliárd emberi lény minden tulajdonsága, azonban 
az ezt alátámasztó bizonyíték nem hagy helyet a két¬ 
ségeknek. 


Hogyan képes akkor ez az aprócska dolog magá¬ 
ba foglalni egy élőlény összes tulajdonságát? Hogyan 
foglalhatja össze egy végtelenül kicsi területen egy 
adott organizmus minden egyes tulajdonságát, még a 
pszichológiai jellemzőiket is? 



Az a tény, hogy atomok milliói találhatók egy 
génben, ami még ahhoz is kicsi, hogy mikroszkóppal 

látható legyen, de voltaképpen meghatározza az életet 
a Földön, csak a végtelenül Bölcs Teremtő rendelkezé¬ 
se által lehetséges. Itt a legkisebb hely sem marad az 
elméleteknek. 1 


A Mindenható Allah így hívja fel erre a figyel¬ 
met: 


„És amikor Urad kivette Ádám gyermekeiből - 
az ágyékukból - a leszármazottaikat, és tanúságot 
tétetett velük saját magukkal kapcsolatban: „Nem én 
vagyok-e az Uratok?” Azt mondták: „De igen, tanú¬ 
ságot tettünk!” Nehogy azt mondhassátok a Feltáma¬ 
dás Napján: „Bizony, mi nem tudtunk erről!” ( 7 : 172 ) 

Ezek és az isteni hatalom és művészet egyéb meg¬ 
nyilvánulásai, amelyeket csak a közelmúltban fedeztek 
fel, megdöbbentik az elmét. Ilyen érzések ihlették Ziya 
Pasha versét, aki a 19. század elején azt írta: 

Őt magasztalom, Akinek művészete előtt elnémul 

az elme, 

és Akinek hatalma előtt az erős is gyenge... 

Ki működteti az emberi test gyárát? 


Az embernek értékelnie kell azt a tényt, hogy az 
egekben, a földön, a tengerben minden élőlény - őt 
magát is beleértve - minden egyes pillanatban a Min¬ 
denható Allahtól függ. A legegyszerűbben fogalmazva, 
látnia kell, hogy testünkben csaknem minden folyamat 
az akaratunktól függetlenül zajlik. így történik minden 
egyes szívverésünk, a légzésünk, a szerveink műkő- 

dése, beleértve sejtjeink belső működését és a köztük 
zajló együttműködést és kommunikációt. Ki tudja, 
mennyi zavart okoznánk, ha csak egyetlen tökélete¬ 
sen működő szervünk, vagy csak egyetlen biokémiai 
reakció irányítását nekünk kellene átvenni, akár csak 
egyetlen napra is... 

Milyen hatalmas lecke rejlik abban, hogy egyrészt 
látjuk, hogy egy 10 tonnás elefánt engedelmeskedik 
egy 10 éves gyermek parancsának, másrészt viszont az 
ember végtelen tehetetlenségének megnyilvánulása¬ 
ként egy szemmel nem is látható, aprócska vírus leterít 
számtalan, ereje teljében lévő embert! 

Ezért soha nem szabad saját magunknak tulaj¬ 
donítanunk azt az erőt, amit a Mindenható Allahtól 
kaptunk; soha nem szabad kevélykednünk, és mindig 
emlékeztetni kell magunkat arra, hogy Ki az erő valódi 
Birtokosa. A hála állandó állapotába kell visszavonul¬ 
nunk, elismerve, hogy még porszemek sem vagyunk 
az Isteni Hatalomhoz viszonyítva. Mindig a Minden¬ 
hatónál kell menedéket keresnünk. 





Itt csak röviden érintettük az isteni hatalom és 
bölcsesség példáit, amelyek pedig oly bőségesen nyil¬ 
vánulnak meg az emberi lényekben. Ha rászánjuk az 
időt, hogy az emberen elmélkedjünk, számtalan egyéb 
titoknak és bölcsességnek akadhatunk nyomára, ame¬ 
lyet a Mindenható Allah helyezett teremtményeibe. Ha 
egy egész könyvet írnánk az emberi test minden egyes 
sejtjéről, az lenne talán a méltó próbálkozás. 

Miért lett teremtve az ember? 


Az ember a lehető legjobb formában lett meg¬ 
teremtve, tiszteletre méltó lényként, számtalan isteni 
áldással megajándékozva - mi hát a valódi célja? Mit 
várnak el tőle? Mik a felelősségei? A Mindenható 
Allah azt mondja: 

„És vajon azt gondoltátok, hogy játékból terem¬ 
tettünk benneteket, és hogy nem fogtok visszavitetni 
Hozzánk ?” (23:115) 

„És nem másért teremtettem a dzsinneket és az 
embereket, mint hogy Engem szolgáljanak.” (51:56) 

Az embernek ezerszer is hálát kell adnia teste 
minden egyes sejtjéért, az istenszolgálattal, adakozás¬ 
sal, azzal, hogy a jót parancsolja és a rosszat tiltja, hogy 
csak néhány dolgot említsünk. Minden egyes áldásnak 
ára van, és mindegyik megkívánja a hálaadást. 

Allah Küldötte (s.a.w.) azt mondta: 


„Az ember minden egyes testrésze számára köte¬ 
lező a jó cselekedet minden nap. Ha segítesz valakinek, 
hogy felszálljon a hátasállatára, vagy feltegye a málhá¬ 
ját, az jó cselekedet. A kedves szó is jó cselekedet. Min¬ 
den egyes lépés, amelyet a mecset felé teszel az imára, 
jó cselekedet. Az utat megmutatni valakinek szintén jó 
Cselekedet.” (Bukhari, Jihad, 72. Lásd: Muszlim, Zakat, 56.) 






AZ ELMÉLKEDÉS AZ ISZLÁMBAN 


„Minden csontotok és testrészetek számára kötele¬ 
ző az adomány minden nap. Minden teszbi 69 adomány, 
minden hamd 70 adomány. Minden tahlil 71 adomány. 
Minden takbir 72 adomány. A jót tanácsolni is adomány, 
és a rosszat megakadályozni is adomány. És két raka 
ima a délelőtt során felér mindezekkel.” (Muslim, Musafirm, 
84, Zakat, 56. Lásd: Bukhari, Sulh, 11; Jihad, 72, 128.) 

Más beszámolókban szerepel még az is: „Igaz¬ 
ságot tenni két ember között”, illetve: „eltávolítani az 
útról azt, ami a járókelőket zavarhatja”. (Lásd: Bukhari, 
Sulh, 11; Jihad, 72, 128; Muslim, Zakat, 56) 

Egyértelmű hát, hogy arra kell törekednünk, hogy 
a Mindenható Allah érdemes szolgái lehessünk. Ennek 
lehető legjobb, sőt, valójában elengedhetetlen módja 
az, hogy a lehető legjobban kihasználjunk minden pil¬ 
lanatot istenszolgálattal, jósággal, az örökkévaló életre 
való felkészüléssel. 


A halál rejtélyének megoldása 

Muhammad ibn Kab al-Qurazi beszélte el: 

Egyszer találkoztam Omár ibn Abdulazizzal 
Medinában. Akkoriban fiatal ember volt, jó külsejű és 
gazdag. Évekkel később, mikor kalifa lett, elmentem 


69. Azt mondani: Szubbhanallah (Allah mindenek felett magasztos) 


70. Azt mondani: elhamdulillah (dicsőség és hála Allahnak) 





71. 

72. 


Azt mondani: la ilaha illAllah (nincs más istenség, csak Allah) 
Azt mondani: Allahu Akbar (Allah mindennél nagyobb) 

meglátogatni. Miután engedélyt kaptam, hogy bemen¬ 
jek elé, beléptem, de amikor megláttam, mélyen meg¬ 
döbbentem, és csak bámultam rá. „Miért bámulsz így, 
Muhammad?” - kérdezte tőlem, én pedig azt feleltem: 
„Sápadt lettél, a tested fáradtnak tűnik, a hajad nagy¬ 
részt kihullott, és ami megmaradt, az is megőszült... 
Nem tudtam elrejteni a döbbenetemet, hogy ilyen álla¬ 
potban látlak, Kalifa!” Azt válaszolta: „Ki tudja akkor, 
hogy mekkora lenne a döbbeneted, Muhammad, ha 
három nappal azután látnál, hogy a sírba helyeztek! A 
hangyák kieszik a szemgolyómat az üregéből, és a fér¬ 
gek megrágják az arcomat, az orromat és számat pedig 
genny tölti meg. Akkor majd tényleg nem ismernél 
fel, és döbbeneted nagyobb lenne, mint azt el tudnád 
képzelni!” (Hakim, IV, 30067706) 


Mindenekelőtt mindenkinek a saját haláláról kell 
elgondolkodnia: milyen lesz majd, amikor az utolsó 
lélegzetét veszi, és mi vár rá a sírban, és milyen lesz 
a rangja a Túlvilágon? Ezek a legnagyobb rejtélyek az 
ember előtt - megérteni a bölcsőtől a koporsóig tartó 
utazás titkát, az evilági létezés mögött rejlő bölcsessé¬ 
get, és a távozást a Túlvilágra. Mindannyiunknak min¬ 
den erőfeszítést meg kell tennünk az evilági életben, 
hogy megoldjuk ezt a rejtvényt, és ezáltal elnyerjük 
az örökkévaló boldogságot. Mindenekelőtt a halan¬ 
dóságon kell elgondolkodnunk, mert tagadhatatlan 
tény: „Mindenki, aki rajta van a földön, el fog múlni” 
(55:26). 

El fog jönni az a nap, amelynek nincs holnapja, 
a nap, amelyet egyikünk sem ismer. A Mindenható 
Allah azt mondja: 

„És eljön a halál görcse igazságban - ez az, amit 
el akartál kerülni! És megfúvatik a harsona. Ez a 
Megígért Nap!” (50: 19 - 20 ) 


Mindenki ugyanazon az ajtón, az anyaméhen át 
lép be ebbe a világba, és végigéli ezt az életet, ami aka¬ 
dályverseny, amit vagy spirituális, vagy arrogáns, önző 
érzelmek közepette futunk végig. Miután áthaladunk 
ezen a szűk folyosón, a sír kapuján keresztül végül 
minden ember belép az örökkévaló életbe. 

Ezt a világot, amely olyan, mint egy ház, amely¬ 
nek két ajtaja van, számtalan ember töltötte meg és 
hagyta el Ádám (a.s.) ideje óta napjainkig. Hol vannak 
ezek most? Hol leszünk mi egy kis idő múlva? Nem 
tudjuk... de egy dolog bizonyos. A halál kopogtat az 
elnyomók és az elnyomottak, a bűnösök és a j óravalók 
ajtaján is; és most mind ott állnak, az örök élet kezde¬ 
tére, az ítélet Napjára várva. 



Ha csak belegondolunk abba, hogy a föld, ame¬ 
lyen járunk, tele van a meghalt milliárdok testével, 
akik a mai napig itt éltek - testekkel, amelyek porrá 
váltak, mintha milliárdnyi árnyék halmozódna egy¬ 
másra... Holnap mi is ebbe a sötét árnyékba távozunk. 
Onnantól elkezdődik örökkévaló életünk, egy soha 
véget nem érő utazás. Álljunk hát meg egy pillanatra, 

és gondolkodjunk el: milyen bölcs elme cserélne el 
egyetlen pillanatot az örökkévalóságra? 

A Kegyes Koránban a Mindenható Allah azt 
mondja: „A Napon, amikor látják majd azt, olyan lesz, 
mintha nem maradtak volna (ebben a világban), csak 
egy délutánt vagy egy délelőttöt.” (79:46), ezzel tájé¬ 
koztatva minket arról, hogy milyen rövid is az evilági 
életünk az örökkévalóhoz viszonyítva. 

Ezt az igazságot visszahangozza a vers, amely 
összefoglalja az evilági élet lényegét: 

Az élet törékeny, gyors, csak egy pillanat, 

Mint a felreppent madár: nem is látjuk, és már 

elriadt... 

(Asik Pasa) 

Van-e nagyobb ostobaság, mint ha valaki elvesz¬ 
tegeti az evilági élet kincsét, mintha csak örökké tar¬ 
tana? 


Elmélkedés a halálról 


Allah Küldötte (s.a.w.) azt tanácsolta, hogy gya¬ 
korta emlékezzünk meg a halálról, arra intve minket, 
hogy ne vesszünk el az evilági ügyekben. Azt mondta: 
„Csodálkozom azon, aki a hazug evilági életért tesz 
erőfeszítéseket, ahelyett, hogy az örökkévaló életben 

hinne! ” (Qudai, Shihab’ul-Akhbar, n. 383) 


Ha arra gondolunk, hogy közeleg a világtól való 
teljes elválás ideje, amikor majd kettesben maradunk 

mindazzal, amit ebben az életben tettünk, legyen az jó 
vagy rossz, és teljes egészében megkapjuk jutalmunkat 
vagy büntetésünket, az eltávolít minket a bűntől és 
kísértéstől, és közelebb visz a jótettekhez. 

Más szavakkal szólva, ha elgondolkodunk a halál¬ 
ról, erősítjük lelkiismeretünket, rendbe hozzuk életün¬ 
ket, és azon fáradozunk, hogy az örökkévaló életben 
jobb helyzetbe kerüljünk. Allah Küldötte (s.a.w.) azt 
mondta: 


„Gyakorta emlékezzetek meg a halálról, mert a 
halálra való emlékezés megtisztít a bűnöktől, és közöm¬ 
bössé tesz az evilági dolgok iránt. Ha a halálra gondolsz, 
amikor gazdag vagy, az megvéd a vagyon okozta kataszt¬ 
rófáktól. Ha a halálra gondolsz, amikor szegény vagy, 
az segít, hogy elégedett legyél az életeddel." (Suyuti, jami’us- 
Saghir, I, 47) 

Valamint a halálra való emlékezést szorgalmazva 
Allah Küldötte (s.a.w.) azt is mondta: 

„Korábban megtiltottam nektek, hogy a sírokat 
látogassátok. De most már megtehetitek, mert a sírok 
látogatása a Túlvilágra fog emlékeztetni benneteket.” 
(Tirmidhi, Janaiz, 60; Muslim, Janaiz, 106) 


„Emlékezzetek a halálra, és a test és a csontok 
elporladására a halál után! Aki a Túlvilágot kívánja, az 
elfordul az evilági csillogástól.” (Tirmidhi, Qiyamah, 24) 



„Allah szereti azt, aki gyakorta megemlékezik a 
halálról.” (Haythami, X, 325) 

Egy Társa megkérdezte a Prófétát (s.a.w.): „Ki a 
legbölcsebb hívő?”, ő pedig azt felelte: „Az, aki gya¬ 
korta megemlékezik a halálról, és a lehető legjobban 
felkészül arra, ami várja... ő a legbölcsebb!” (ibn Majah, 
Zuhd, 31) 


A Társak megemlékeztek a halálról 

Abu Bakr (r.a.) egyszer azt mondta egy beszédé¬ 
ben: 


„Hol vannak a szépek, a jó külsejűek, akiket 
valaha mindenki csodált? Hol vannak a büszke, bátor 
ifjak? Hol vannak a királyok, akik magas falú, tornyos 
városokat építettek? Hol vannak a harcmezők legyőz¬ 
hetetlen hősei? Elpusztította őket az idő, a földdel tette 
egyenlővé! Mindannyiukat a sír sötétjébe temették. 
Térjetek észre, mielőtt még túl késő lenne, és készülje¬ 
tek fel arra, ami a halál után vár! Mentsétek meg maga¬ 
tokat! Mentsétek meg magatokat!” (ibnul-jawzi, Zamm’ul- 
Hawa, p. 668; Nadrat un-Naim, III, 960) 

Aisa (r.a.) azt beszélte el: 


Eszembe jutott egy napon a Pokol tüze, és sírni 
kezdtem. Könnyeimet látva Allah Küldötte (s.a.w.) 
megkérdezte: „Mi a baj, Aisa?” Azt feleltem: „Eszem¬ 
be jutott a Pokol tüze, és sírva fakadtam. Ti, Próféták, 
emlékezni fogtok a családtagjaitokra az ítélet Napján?” 
Allah Küldötte (s.a.w.) azt felelte: 

„Három hely van, ahol senkinek nem jut eszébe 
senki más! Mielőtt az ember meglátná, hogy a csele¬ 
kedeteinek mérlege nehéz lesz-e vagy könnyű. Mielőtt 
megtudná, hogy a cselekedeteinek a könyve melyik 
irányból jön hozzá, jobbról vagy balról, egészen addig, 
amíg azt nem mondja: íme, olvassátok a könyvemet! 
(69:19) És amikor felállíttatik a Szirat hídja a Pokol 
tüze felett. A híd mindkét oldalán hegyes horgok és 
tüskék vannak - ezekkel ragadja meg a Mindenható 
Allah azt, akit Ő akar, és a Tűzbe hajítja. Az ember 
nem tud semmi másra gondolni, amíg ki nem derül, 
hogy őt megkímélik-e a ezek a horgok, vagy sem...” 
(Hakim, IV, 622/8722) 

Uszaid ibn Khudair (r.a.), a Társak egyik legeré- 
nyesebbike, gyakran mondogatta: „Ha fenn tudnám 
tartani azt a lelkiállapotot, amit ebben a három helyzet¬ 
ben éreztem, bizonyossá vált volna számomra a Kert: 
amikor a Kegyes Koránt olvasom vagy valaki olvassa 
nekem; amikor Allah Küldötte (s.a.w.) beszédét hallga¬ 
tom; és amikor egy temetést látok. Igen... amikor teme¬ 
tést látok, olyan, mintha én magam is megtapasztalnám 
mindazt, amin az elhunyt keresztülmegy, és engem is 
oda vinnének, ahová őt viszik!” (Hakim, m, 326/5260) 


A halálról való elmélkedés előnyei 





Ahogy a hadíszból tudjuk, „a halál elegendő 
tanács”, számos tanulság rejlik abban, ha elgondolko¬ 
dunk a halál jelenségén. 





AZ ELMÉLKEDÉS AZ UNIVERZUMBAN 


A múlandó evilági élvezetek iránti túlzott szere¬ 
tet, a hírnévre és vagyonra való vágyakozás a spiri¬ 
tuális betegség tünetei. Az irigység, kevélység és vágy 
nem más, mint az evilág szeretetének termékei. Az 
egyik leghatékonyabb orvosság, amivel megvédhetjük 
magunkat ezektől a káros szokásoktól és spirituális 
hibáktól abban rejlik, ha a halálról, a sírról és a Túlvi¬ 
lág eseményeiről elmélkedünk. 

A taszawuf fő célja éppen az, hogy legyőzzük az 
alsóbb ént, megszabaduljunk káros uralmától, és ezál¬ 
tal kiűzzük a szívből az evilág szeretetét. 

Ezért a halálról való elmélkedés bevett módszer 
számos tarikah gyakorlatában, ahol a tanítványok spi¬ 
rituális leckéjük részeként napi 5-10 percet a halálról 
gondolkodnak. 

Az az oszmán szokás, hogy a temetőket a város- 
központba, az utak mellé vagy a mecsetek udvarába 
telepítsék, szintén arra kívánta ösztönözni az embere¬ 
ket, hogy a halálról elmélkedjenek. Egy nyugati utazó, 
aki észrevette ezt, azt mondta: „A törökök együtt élnek 
a halottaikkal”. 


Ha felkészülünk a Túlvilágra azzal, hogy gyakorta 
megemlékezünk a halálról, és nem engedünk az alsóbb 
én vágyainak, az segíthet elkerülni azt a fájdalmas 
megbánást, amit az ember élete végén, utolsó léleg¬ 
zete távozásával érez. A Mindenható Allah elmondja 
nekünk, hogy az olyan ember, aki a halál görcseiben 


o 

hirtelen tér észhez, mintha csak álomból ébredne, 
mély megbánással fog fohászkodni: 

„Uram! Miért nem adsz nekem haladékot egy 
kis időre, hogy adakozhassak, és a jóravalók között 
lehessek?” (63:io) 

ha el akarjuk kerülni ezt a tragikus, mély megbá¬ 
nást, addig kell felébrednünk, amíg még van időnk, és 
el kell kezdenünk felkészülni az előttünk álló örökké¬ 
való életre, mielőtt örökre elvesztenénk ezt a lehető¬ 
séget. 

Haszan Baszri (Allah legyen vele kegyelmes) egy¬ 
szer egy temetésen vett részt. A temetési menetet 
követve megkérdezte a mellette lévő embert: „Sze¬ 
rinted szeretne most ez az ember visszatérni ebbe a 
világba, hogy hozzátehessen a jótetteihez, imáihoz, és 
megbánhassa a bűneit?” „Hát persze, hogy szeretne!”, 
felelte a megkérdezett. „Akkor minket mi tart vissza 
attól, hogy úgy gondolkodjunk, mint ő?”, kérdezte 
Haszan Baszri. (Ibn’ul-Jawzi, al-Hasan’ul-Basri) 


Felkészülés a halál percére 

Haszan Baszri (Allah legyen vele kegyelmes) azt 
mondta: 



„Van két nap és két éjszaka, amihez hasonlót még 
senki nem látott és senki nem hallott korábban. Az 
egyik ilyen az első éjszaka, amit a sírodban töltesz, a 
halottak között. Korábban még soha nem voltál közöt- 

tűk. A másik ilyen éjszaka az, amelynek a hajnala a 
Túlvilágra virrad. Akkor elkezdődik egy olyan nap, 
amelynek nem lesz éjszakája. Ami a napokat illeti, 
az első ilyen nap, amikor Allah követe eljön hozzád, 
és elmondja, hogy elégedett-e veled Allah, vagy sem, 
és hogy a végső lakhelyed a Kert lesz, vagy a Tűz. A 
második ilyen nap az, amikor kezedbe kapod a csele¬ 
kedeteid könyvét, vagy a jobb oldalról, vagy balról, és 
aztán Allah SZÍne elé visznek.” (Lásd: Ibríul-Jawzi, az-Zahr’ul- 
Fatih, p. 25; Abu’l-Faraj Abdurrahman, Ahwal’ul-Qubur, p. 154) 

A halál a legnagyobb próbatétel az ember számá¬ 
ra, a legszörnyűbb megpróbáltatás, de még a halálnál is 
rosszabb, ha valaki úgy él, hogy nem törődik a halállal, 
teljesen száműzi gondolataiból, és nem végez megfele¬ 
lő cselekedeteket azért, hogy felkészüljön rá. Az a bölcs 
ember, aki felkészül a halálra, mielőtt az kopogtatna az 
ajtaján, és megtisztítja halhatatlan lelkét. 

Sejk Szadi azt mondta: „Végül földdé fogsz válni, 
mielőtt még ez bekövetkezne, próbálj alázatos lenni, 
mint a föld!” 


Omár (r.a.) azt mondta: „Hívd elszámolásra 
magad, mielőtt elszámolásra hívnának! Ékesítsd magad 
jótettekkel a legnagyobb tárgyalás előtt! Bizony, annak, 
aki gyakorta elszámolásra hívta magát, könnyebb lesz 
az elszámolása a Túlvilágon!” (Tirmidhi, Qiyamah, 25/2459) 


Mikor halandó testünket a sírba helyezik, gyer¬ 
mekeink és vagyonunk itt maradnak ebben a világban. 
Csak a cselekedeteink fognak elkísérni, amikor majd 

mélyre temetve fekszünk a földben. Ott a testünk föld¬ 
dé válik, halotti leplünkkel együtt, és nem marad más 
utánunk, csak a jó cselekedeteink. 

Imám Ghazali (Allah legyen hozzá kegyelemes) 
azt mondja: 

Csak három dolog marad az emberrel a halála 
pillanatában: 

1. A szív tisztasága, vagyis az evilág szennyétől 
megtisztított szív. A Mindenható Allah azt mondja: 



„Bizony, sikeres az, aki megtisztítja azt.” ( 91 : 9 ) 

2. A Mindenható Allahra való emlékezés szoká¬ 
sa, Aki azt mondja: 



„Hát vajon nem találnak-e a szívek megelégedést 
az Allahra való megemlékezésben?” ( 13 : 28 ) 

3. A Mindenható Allah szeretete. Ő azt mondja: 



® „Ha szeretitek Allahot, akkor kövessetek engem. 
Akkor Allah is szeretni fog benneteket, és megbocsátja 

_ 

nektek a bűneiteket. Allah Megbocsátó, Irgalmas.” 

(3:31) 

A szív megtisztítása csak a marifah, a Mindenható 
Allah megismerése által lehetséges. A marifah viszont 
csak úgy szerezhető meg, ha valaki folyamatosan az 
Allahra való megemlékezés és az elmélkedés állapotá¬ 
ban van. Tehát ez a három tulajdonság a megmentő.” 
(Ruh’ul-Bayan, XI, 274) 

Ha valaki képes megfelelően felkészülni a „hol¬ 
napra”, a halál gyönyörű formát kezd ölteni előtte, és 
hamarosan rájön, hogy már nem fél tőle. Bishr ibn 
Harith (Allah legyen vele kegyelmes) valójában azt 
mondta: „Milyen gyönyörű hely a sír annak, aki enge¬ 
delmeskedik Allahnak!” 


Mawlana Rumi (Allah legyen vele kegyelmes) a 
bölcsesség hasonló szavait mondta: 


„Fiam, a halál milyensége a szemlélő szemében 
rejlik. Azoknak, akik gyűlölik a halált, nem gondolva 
arra, hogy az fogja őket egyesíteni Urukkal, és ellen¬ 
ségesek iránta, azoknak a halál félelmetes ellenségnek 
tűnik. A halál barátaihoz a halál barátként jön el. Te, 
a haláltól rémülten menekülő lélek! Ha az igazságot 
akarod hallani, te nem is a haláltól félsz valójában - 
hanem saját magadtól. Mert nem a halál arca az, amit 
rémülten bámulsz a tükörben- saját, rút arcod az. 
Lelked olyan, mint egy fa. A halál pedig annak a fának 
egy levele. És minden levél ahhoz a fához tartozik, 
amelyből kihajtott...” 

Röviden, halálunk és a sírban való tartózkodá¬ 
sunk, ami a Feltámadásig fog tartani, olyan alakot ölt 
majd, ahogyan éltünk, és amilyen cselekedeteket végez¬ 
tünk. Ezért van az, hogy a Mindenható Allah számos 
alkalommal elmagyarázza nekünk az evilági élet és az 
örökkévalóság lényegét is a Kegyes Koránban. Arra 
ösztönöz minket, hogy képzeljük el, ahogy a világ a 
neki kijelölt időben majd véget ér. Arra sarkall, hogy ne 
tévesszen meg minket a világ csillogása és hazugsága. 
Azt akarja, hogy inkább állandóan az örökkévaló élet 
felé forduljunk, ahhoz az élethez, amely minden egyes 
perccel közelebb kerül hozzánk, és amelynek soha nem 
fog vége szakadni. 

Ezért kell őszintén megbánnunk minden bűnün¬ 
ket még a halálunk előtt, és kijavítani hibáinkat azáltal, 
hogy a Mindenható Allah parancsainak és tiltásainak 
engedelmeskedünk. Vissza kell állítanunk mindazok 
jogait, akiknek jogait megsértettük, vagyis még az 
utolsó lélegzetünk elmúlta előtt bocsánatot kell kér¬ 
nünk mindazoktól, akiket fizikailag vagy szavainkkal 
megsebeztünk, rágalmaztunk, vagy rossz szándékkal 
voltunk irántuk, és meg kell szabadulnunk minden 
személyes adósságtól, legyen az anyagi vagy spiritu¬ 
ális. 





A tudatlan ember örvendhet annak, hogy meg¬ 
szerezte mások jogait, romlottságát tévesen örömként 
élheti át. De el sem tudjuk mondani, milyen mély lesz 
a megbánása azon a napon, amikor az igazság mérlege 

fel lesz állítva, és azt mondják majd neki: „Tehetetlen, 
alantas és nyomorult ember vagy, aki romlásba zuhant. 
Itt már nem állíthatod helyre mások jogait, és nem 
kérhetsz tőlük bocsánatot!” 

Mikor halála közeledett, Abdulmalik ibn Marwan, 
az omajjád kalifa egy mosónőt látott Damaszkusz hatá¬ 
rában, aki a kezére csavarta a szennyes ruhát, és egy 
sziklához csapkodva mosta ki. A kalifa kétségbeesetten 
sóhajtott fel, ahogy eszébe jutott a félelmetes túlvilági 
tárgyalás, és így kiáltott: „Bárcsak én is mosónő lehet¬ 
nék! Bárcsak a két kezem munkájával kerestem volna 
meg a megélhetésemet, és ne lett volna szavam az evilá¬ 
gi dolgokban!” (Ghazali, Ihya, VI, 114) 

Azzal együtt, hogy felkészülünk a halálunk per¬ 
cére, az is elengedhetetlen, hogy soha ne mondjunk le 
a Mindenható Allah kegyelméről. Uqba al-Bazzar azt 
beszélte el: 

Egy temetési menetet láttunk, amikor egy sivatagi 
arab, aki ott állt mellettem, így szólt: „Gratulálok! A 
tiéd a világ minden öröme...” „Miért gratulálsz ennek 
a halottnak?”, kérdeztem. „Hogy is ne gratulálnék vala¬ 
kinek, akit az örökké kegyes Gondoskodó vesz gondo¬ 
zásába, Aki a legjobban bánik vendégeivel, és Akinek a 
kegyelme határtalan!” - felelte a sivatagi arab. Én pedig 
úgy éreztem, hogy soha életemben nem hallottam még 
ilyen gyönyörű szavakat. (Abu’l-Faraj, Abdurrahman, Ahwal’ul- 
Qubur, p. 155) 

leírása a Kegyes 

KORÁNBAN 

A valódi hívőknek a Kegyes Korán csodálatos 
átjáró az elmélkedés világának birodalmába, 
az elgondolkodás végtelen horizontja. Az egek 
és a fold nyelve. Bölcs szavaival, amelyek a lélek 
egyetlen tápláléka, az ihlet végtelen kincsestára, 
az emberiségnek adott ékesszóló csoda. 

Az Iszlám világban az elmúlt 1400 évben 
számtalan könyvet írtak, amelynek a célja az 
volt, hogy egyetlen „Könyv” mélyére hatoljon, és 
közelebbről megismertessen egyetlen „Emberrel”, 
és segítsen, hogy személyiségünk feloldódhasson 
benne. 















AZ ELMÉLKEDÉS 
A KEGYES KORÁNBAN 


Az ember természeténél fogva hajlik az elmélke¬ 
désre. De vezetőre van szükségünk ahhoz, hogy az egó 
szűk korlátái közül kivezesse elménket, és az igazság és 
jóság felé fordítsa. A legmegbízhatóbb vezető a Kegyes 
Korán, a Mindenható Allah Szava, és annak megteste¬ 
sülése és fizikai megvilágosít ója, Mohammed Próféta 
(s.a.w.). A valódi hívőknek a Kegyes Korán csodálatos 
átjáró az elmélkedés világának birodalmába, az elgon¬ 
dolkodás végtelen horizontja. Az egek és a föld nyelve. 
Bölcs szavaival, amelyek a lélek egyetlen tápláléka, 
az ihlet végtelen kincsestára, az emberiségnek adott 
ékesszóló csoda. 


A Kegyes Korán az ember és a világmindenség 
magyarázata. A világ, az ember és a Korán három, 
kölcsönös kapcsolatban álló égitest, amelyek tökéletes 
fényt vetnek egymásra. A Koránban elmerült ember 
elkezdi olvasni az isteni áldásokat saját magában és a 
világmindenségben is, és a bölcsesség könyvének lap¬ 
jait kezdi forgatni. 

Számos isteni titok nyilvánul meg előtte, számos 
ablak nyílik meg szívében és azon túl. A Kegyes Korán 
az az orvosság, amely segít megfékezni az alsóbb én 
vágyait, amelyek a pusztulás ösvényére taszítják az 
emberiséget; és ez a gyógyszer az erkölcsi lezüllésre is, 
amely az embert még az állatoknál is jobban lealacso¬ 
nyítja; és segít abban, hogy az igazságérzet ne változ¬ 
zék kérlelhetetlen elnyomássá. Röviden, a leghatéko¬ 
nyabb szer, amely boldogságot hoz, amire az emberi 
lényeknek minden körülmények között szükségük van 
- egyedül a Kegyes Koránban található. 


A Mindenható Allah tanította meg a Koránt 


A Kegyes Korán a legnagyobb ajándék az embe¬ 
riségnek, egyenesen a Mindenható Allah jelenlétéből. 
Azt mondja: 

„A Kegyelmes megtanította a Koránt, megte¬ 
remtette az embert, és megtanította neki az érthető 
beszédet.” (55:1-4) 




A Kegyes Korán megtanítása az Ő végtelen kegyel¬ 
mének hatalmas megnyilvánulása, ami által a Minden¬ 
ható Allah mély bölcsességhez és számos titokra adott 
válaszhoz nyitotta meg az utat az emberiség előtt. 
Ezért az emberiségnek tanulnia kell a Koránt, és előbb 
saját belső világukat kell fejleszteniük, aztán arra kell 
törekedniük, hogy életre kelt Koránná váljanak min¬ 
den cselekedetükben és viselkedésükben, végül pedig 

azon fáradozni, hogy az emberiség többi részének is 
ezt adják át a lehető leghatékonyabb módon. 

Minden könyv Egyetlen Könyvért van 

Az Iszlám világban az elmúlt 1400 évben szám¬ 
talan könyvet írtak, amelynek a célja az volt, hogy 
egyetlen „Könyv” mélyére hatoljon, és közelebbről 
megismertessen egyetlen „Emberrel”, és segítsen, hogy 
jobban hasonlítsunk rá, és kevésbé saját magunkra. 

Ha a világon minden fa tinta lenne, és minden 
tenger tinta, akkor sem lenne elég ahhoz, hogy felso¬ 
rolja a Kegyes Koránban található bölcsességeket és 
igazságokat. 73 Megtalálható benne minden tudás és 
bölcsesség kódja, és a boldogság kulcsa ezen a világon 
és a Túlvilágon is. 

A Kegyes Korán mindig vezet, a tudomány pedig 
követi. Minden egyes tudományos felfedezés megerő¬ 
síti és megvilágítja a Kegyes Korán igazságait. 

A Mindenható Allah azt mondja: 

Megmutatjuk nekik a jeleinket a horizonton, és 
saját magukban, amíg nyilvánvalóvá válik nekik, 
hogy ez az igazság. Nem elegendő-e Uraddal kapcso¬ 
latban, hogy Ő minden dolog felett Tanú? (4153) 

A további kutatás a Koránnal kapcsolatban újra 
és újra meg fogja nyilvánítani rejtett csodáit. Allah 


73. Lásd: 31:27 

Küldötte (s.a.w.) azt mondta, hogy a tudósok soha 
nem unják meg a Koránt olvasni, soha nem veszíti el 
frissességét a folyamatos olvasás és recitálás ellenére, 
és hogy kimeríthetetlen forrása a csodálatnak . 74 

Gondolkodva olvassuk a Kegyes Koránt! 

A muszlim tudósok megfogalmazása szerint a 
Korán recitálásának célja az, hogy elgondolkodjunk 
jelentésén, bölcsességén, és annak megfelelően csele¬ 
kedjünk, amit követel tőlünk. 

A gondolkodást semmi nem stimulálja jobban, 
mint a Korán olvasása, mivel ez a Mindenható Allah 
Szava, Aki tökéletesen ismeri az emberi létezés bonyo¬ 
lultságát. Más szavakkal szólva, a Kegyes Korán tükröt 
tart minden egyes ember elé, lehetővé téve, hogy pon¬ 
tosan olyannak lássa magát, amilyen valójában. Ezért 
minden muszlimnak gyakran kell olvasnia a Koránt, 
és el kell gondolkodnia azon, hogy pontosan mire is 
szólít fel a Mindenható Allah minden egyes ájával. 

Mivel a Kegyes Korán minden egyes szava mér¬ 
hetetlen titkokat tartalmaz, jobb az, ha elgondolkodva 
olvasunk egyetlen áját, mintha oda sem figyelve végig¬ 
olvasnánk az egészet. Ezeknek a titkoknak a mélysége¬ 
ihez csak a mély elmélkedés, kifogástalan erkölcs és a 
jó cselekedetek segítségével kialakult tiszta szív és kifi¬ 
nomult lélek biztosít hozzáférést az ember számára. 

74. Lásd: Tirmidhi, Fadailu’l-Quran, 14; Darimi, Fadailu’l-Quran, 1 






AZ ELMÉLKEDÉS A KEGYES KORÁNBAN 


A Mindenható Allah azt mondja: 

„Szúra ez, amelyet leküldtiink és kötelezővé tet¬ 
tünk, és amelyben egyértelmű ájákat nyilatkoztat¬ 
tunk ki, hogy megemlékezhessetek.” (24:t) 

„Áldott Könyv ez, amelyet neked leküldtünk, 
hogy elgondolkodhass az ájáin, és hogy emlékeztetve 
legyenek azok, akik értenek.” (38:29) 

„Hát nem gondolkodnak el a Koránon, vagy 
zárak vannak a szívükön?” (47:24) 

Az áldott Prófétát (s.a.w.) egyszer megkérdezték, 
hogy milyen hang és milyen recitálás (qiraah) illik 
legjobban a Koránhoz. Ő azt felelte: „Annak a hangja, 
akit ha hallasz, érzed, hogy féli Allahot.” (Darimi, Fadailu’l- 
Quran, 34) 

A Kegyes Korán olvasása az egyik olyan tevé¬ 
kenység, amely a legjobban ki van téve a Sátán sutto¬ 
gásának, mert az, aki a Koránt olvassa, és elgondol¬ 
kodik ígéretein, figyelmeztetésein, egyértelmű jelein 
és magyarázatain, nagy lelkesedéssel fog jótetteket 
végezni. Nagyobb elkötelezettséggel fog tartózkodni a 
tiltott és kétséges dolgoktól. Mivel a Korán olvasása az 
egyik legnagyobb jó cselekedet, a Sátán minden követ 
megmozgat, hogy távol tartsa tőle az embereket. Ezért 
parancsolja azt a Mindenható Allah, hogy Nála keres¬ 
sünk menedéket, mielőtt a Koránt kezdenénk olvasni. 
Ahogy az áj a kijelenti: 

„És amikor a Koránt olvasod, keress menedéket 
Állatinál a kiátkozott Sátántól.” (16:98) 

Hogyan olvasta 

Mohammed Próféta (s.a.w.) a Koránt? 

Allah Küldötte (s.a.w.) lassan, mély érzéssel reci¬ 
tálta a Koránt. Minden áj a jelentésén elgondolkodott, 
és parancsaikat azonnal megvalósította a gyakorlatban 
is. Ha egy olyan áját olvasott, amely azt parancsolta, 
hogy magasztalja a Mindenható Allahot (taszbih), 
akkor azt mondta: Szubhanallah, kijelentve, hogy a 
Teremtő minden hiányosságtól mentes. Ha egy áj a a 
fohászkodást tanácsolta, ő fohászkodott Allahhoz. Ha 
egy olyan áját olvasott, ami arról szólt, hogy Allahnál 
kell menedéket keresni, ő menedéket keresett Nála . 75 

Előfordult, hogy olyan erősen koncentrált egyet¬ 
len áj ára, hogy reggelig fohászkodott és elmélkedett 
rajta. 

Abu Dharr (r.a.) beszélte el: „Allah Küldötte 
(s.a.w.) egyszer reggelig ismételte ezt az áját az imá¬ 
ban: 




„ o C ^ * 

75. Lásd: Muslim, Musafirin, 203; Nasai, Qiyamu’l-Layl, 25/1662. 

„Ha megbünteted őket, hát bizony a Te szolgáid 
ők, és ha megbocsátasz nekik, hát bizony Te vagy a 
Mindenható, a Bölcs.” (5:118) (Nasai, Iftitah, 79; Ahmed, V, 156) 

Allah Küldötte (s.a.w.) egyszer, miután a fenti áját 
olvasta, hozzátette: 

„Uram! Bizony, azok (a bálványok) sokakat fél¬ 
revezettek az emberek közül. Hát aki engem követ, az 
bizony hozzám tartozik, és aki nem engedelmeskedik 
nekem, hát bizony, Te vagy a Megbocsátó, az Irgal¬ 
mas.” (14:36) 

Majd rögtön utána felemelte a kezét, és így fohász¬ 
kodott: „Ó, Allah, a népem, a népem!”, és folytak a 
könnyei. 

A Mindenható Allah ekkor megparancsolta Gáb¬ 
rielnek (a.s.): „Menj, és kérdezd meg, hogy miért sír 
Mohammed, hogy az emberek is tudják az okát, bár 
Urad természetesen tudja, hogy miért!” Gábriel visz- 
szatért, és elmondta a Mindenható Allahnak, hogy 
Küldötte (s.a.w.) a népéért érzett aggodalom miatt sír. 
A Mindenható Allah ismét megparancsolta: „Menj el 
Mohammedhez, és add át neki a jó hírt, hogy elégedet¬ 
té tesszük őt a népével kapcsolatban, és nem fogunk 
szomorúságot okozni neki!” (Muslim, Imán, 346) 

ilyen volt Allah Küldötte (s.a.w.) szeretetteljessége 
és törődése a népe iránt. Alaposan el kell gondolkod¬ 
nunk ezen, és őszintén fel kell mérnünk, hogy vajon 
mi mennyire szeretjük a Prófétát (s.a.w.), és hogy 

szeretetünk bizonyítékaként mennyire gyakoroljuk az 
ő szunnáját. 

Abdullah ibn Maszud (r.a.) azt beszélte el: Egy 
napon Allah Küldötte (s.a.w.) azt kérte tőlem: „Olvas¬ 
nál nekem a Koránból?” Azt feleltem: „Hogyan olvas¬ 
hatnék én neked a Koránból, mikor te vagy az, aki¬ 
nek ki lett nyilatkoztatva?” Allah Küldötte (s.a.w.) azt 
mondta: „Azt is szeretem hallani, ha mások olvassák”, 
mire én elkezdtem a Nők szúrát recitálni. Amikor 
ehhez az ájához értem: 

„Hát milyen lesz majd az, amikor előhozunk 
minden népből egy tanút, és előhozunk téged, tanú¬ 
ként felettük?” (4:41) 

Allah Küldötte (s.a.w.) azt mondta: „Most már 
elég lesz”, és amikor ránéztem, láttam, hogy a szemé¬ 
ből folynak a könnyek. (Bukhari, Tafsir, 4/9; Muslim, Musafirin, 
247) 


Aisa (r.a.) egy olyan eseményt beszél el, amely 
bepillantást nyújt a Próféta (s.a.w.) szívének érzékeny¬ 
ségébe és elmélkedésének mélységébe: 





Egy éjjel Allah Küldötte (s.a.w.) azt mondta: „Ha 
engedélyt adsz nekem, Aisa, Uram imádatával szeret¬ 
ném tölteni az éjszakát!” Azt feleltem: „Bizony, szeret¬ 
nék veled lenni, de még jobban szeretnék bármit, ami 
téged boldoggá tesz!” Akkor felkelt, alaposan elvégezte 
a wudút, és imájába kezdett. Annyira sírt, hogy átázott 
a ruhája, a szakálla, de még a föld is, ahol leborult. 

Még ebben az állapotban volt, amikor Bilál megérke¬ 
zett, hogy a reggeli imára hívja. Amikor látta a záp¬ 
orzó könnyeit, megkérdezte: „Allah Küldötte, miért 
sírsz, amikor Allah neked megbocsájtotta a múltbéli és 
jövőbéli bűneidet? A Próféta (s.a.w.) azt felelte: „És ne 
legyek olyan szolga, aki hálás Urának? Ezen az éjsza¬ 
kán olyan áj a küldetett le nekem, hogy jaj annak, aki 
úgy olvassa, hogy nem gondolkodik el rajta!” És aztán 
ezeket az ájákat mondta: 

„Bizony, az egek és a föld teremtésében, és az 
éjszaka és a nappal váltakozásában jelek vannak azok¬ 
nak, akik értenek. Akik megemlékeznek Allahról állva, 
ülve és az oldalukon fekve, és elgondolkodnak az egek 
és a föld teremtésén: „Urunk! Te nem teremtetted ezt 
hiába. Dicsőség neked! Ments meg minket a Tűz bünte¬ 
tésétől!” (3:190-191) (Ibn Hibban, Sahih, II, 386; Alusi, Ruh’ul-Maani, 
IV, 157) 

Azon az éjszakán, amikor ezek az áják leküldettek, 
Allah Küldötte (s.a.w.) gyöngyhöz hasonló könnyeit 
ontotta reggelig. Ha a hívők az isteni hatalom és fenség 
megnyilvánulásain elmélkednek, és könnyeket onta¬ 
nak, a Mindenható Allah áldásával könnyeik feldíszí¬ 
tik a múló éjszakákat, fényessé teszik a sötét sírokat, és 
harmatcseppekké válnak a Paradicsom kertjeiben. 

Az Áldott Próféta (s.a.w.) elgondolkodtató és 
gondolatébresztő módon fogalmazott a Kegyes Korán 
olvasása és a róla való elmélkedés szükségszerűségéről: 
„Ha egy csoport ember összegyűlik egy házban Allah 

házai közül, Allah Könyvét olvassák és beszélnek róla 
egymást közt, nyugalom ereszkedik rájuk, kegyelem 
veszi körül őket, és angyalok gyűlnek köréjük. És a 
Mindenható Allah megemlíti az ilyen embereket az Ő 
Jelenlétében.” (Muslim, Dhikr, 38; Abu Dawud, Witr, 
14/1455; Tirmidhi, Qiraah, 10/2945) 

„Aki három napnál rövidebb idő alatt végigol¬ 
vassa az egész Koránt, az nem képes megfelelően 
megérteni, és nem képes megfelelően elgondolkodni 
róla.” (Abu Dawud, Witr, 8/1390; Tirmidhi, Qiraah, 11/2949; Darimi, 
Salat, 173) 

„Úgy olvassátok a Koránt, hogy visszatartson ben¬ 
neteket a rossztettektől! Ha nem tart vissza benneteket 
a rossz cselekedetektől, akkor nem olvastátok igazá¬ 
ból.” (Ahmed ibn Hanbal, Zuhd, p. 401/1649) 


Hogyan olvasták a Társak a Kegyes Koránt? 

A Társak elgondolkodtak, hogy megérthessék a 
Kegyes Koránt, és elmélkedtek Allah Szaváról, és olyan 
módon olvasták a Koránt, amiből nekünk is tanulnunk 
kell. 


Tökéletes például szolgálnak erre Omár (r.a.) sza¬ 
vai: „Tizenkét év alatt fejeztem be a Bakara szárát, és 
akkor egy tevét áldoztam hálám jeléül.” (Qurtubi, i, 40) 



Hasonlóképpen, Abdullah, Omár fia (r.a.) azt 
beszélte el, hogy nyolc éven át tanulmányozta a Bakara 

szúrát, hogy képes legyen a benne foglalt parancsokat 
a gyakorlatban is megvalósítani. (Muwatta’, Quran, 11 ) 

Úgy olvasták a Koránt, hogy közben megfelelően 
meg tudják tanulni minden parancsát és tiltását is. 
Minden egyes áját úgy tudtak a gyakorlatba is átültet¬ 
ni, hogy mélyen elgondolkodtak rajta. (Kattani, Taratib, 
II, 191) 

Egy ember egyszer elment Zaid ibn Thabithoz 
(r.a.), és megkérdezte tőle, hogy mi a véleménye arról, 
ha valaki egy hét alatt végigolvassa az egész Koránt. 
Allah Küldötte (s.a.w.) Társa azt felelte: „Jó dolog 
lenne, de nekem nagyobb örömöm származik abból, 
ha 15 nap alatt olvasom végig Allah Könyvét, vagy 
akár 20 nap alatt. Ha azt kérdezed, miért, hát azért, 
mert így mélyen elgondolkodhatom a Koránon, és job¬ 
ban megértem a jelentését.” (Muwatta, Quran, 4; Ibn Abdilbarr, 
Istidhkar, Beirut, 2000, II, 477) 

Abdullah ibn Maszud (r.a.) azt mondta: „Aki a 
tudást keresi, az elmélkedjen a Kegyes Korán jelenté¬ 
sén, koncentráljon a magyarázatára és a recitálására; 
mert a Korán tartalmazza a múltra és a jövőre vonat¬ 
kozó tudást ÍS.” (Haythami, VII, 165; Bayhaki, Shuab, II, 331) 

Egyszeregy sivatagi arab hallotta, ahogy Allah 
Küldötte (s.a.w.) ezeket az ájákat recitálta: „És aki egy 
porszemnyi jót tesz, meg fogja látni azt, és aki egy 
porszemnyi rosszat tesz, meg fogja látni azt.” (99:7-8) 
Döbbenten kérdezte: „Egy porszemnyit, Allah Kül¬ 
dötte?” „Igen!” - felelte Allah Küldötte (s.a.w.), mire 

a sivatagi arab felkiáltott: „Akkor jaj nekem a bűnei¬ 
mért!” Ezt többször megismételte, majd az áját mon¬ 
dogatva távozott. Allah Küldötte (s.a.w.) azt mondta: 
„A hit most szivárgott be a szívébe!” (Suyuti, ad-Durr’ul- 
Mansur, VIII, 595) 


Hogyan olvassák az igazak a Kegyes Koránt? 

Fudayl ibn Iyad (Allah legyen vele kegyelmes) azt 
mondta: „A Kegyes Korán azért küldetett le, hogy a 
gyakorlatban megvalósítsák. Mégis, az emberek csak 
az olvasását tették szokásukká.” Megkérdezték tőle: 
„Hogyan valósíthatja meg az ember a Koránt a gya¬ 
korlatban?” Azt felelte: „Úgy, hogy elfogadja azt meg¬ 
engedettnek és tiltottnak, amiről a Korán ezt kijelenti, 
engedelmeskedik a parancsainak, a gyakorlatban is 
megvalósítja őket, távol marad attól, amit tilt, és meg¬ 
áll, hogy elgondolkodjon félelmet keltő kifejezésein.” 

A Kegyes Korán minden egyes ájája a mély jelen¬ 
tések rétegeit tartalmazza. Imám Safi (Allah legyen 
vele kegyelmes) egyenesen azt mondta: „Az Aszr (103.) 
szóra is elegendő lenne, ha az emberek képesek lenné¬ 
nek megfelelően elmélkedni és elgondolkodni rajta.” 
(Ibn Kathir, Tafsir, al-Asr) 



A híres muszlim tudós, Asmai, a következő tör¬ 
ténetet idézi fel a Koránról való elmélkedéssel kapcso¬ 
latban: 

Egyszer egy sivatagi arab jött el Hisam ibn 
Abdulmalik kalifához. A kalifa azt mondta neki: 
“Adj nekem valami tanácsot!”, mire az ember, a kalifa 
gondolatait a Kegyes Koránra irányítva, azt mondta: 
„Bizony, a Korán elegendő tanács. Allahnál keresek 
menedéket a megátkozott Sátántól. 'Allah, a Kegyel¬ 
mes, az Irgalmas nevében. Jaj a hamisan mérőknek! 
Akik, ha másoktól vesznek mértéket, teljeset vesz¬ 
nek, de amikor ők adnak mértéket, vagy ők mérnek 
nekik, kevesebbet adnak. Hát nem gondolják, hogy 
fel lesznek támasztva egy Hatalmas Napra ? A Napon, 
amikor az emberiség a Világok Ura előtt fog állni.’ 
(83:1-6)” 

És a sivatagi arab még hozzátette: „Az a büntetése, 
kalifám, azoknak, akik csalnak, mikor másoknak mér¬ 
nek. Azt pedig becsüld meg te magad, hogy mi lehet 
a büntetése azoknak, akik elveszik mások minden 
vagyonát!” (Ibn Abdirabbih, Bedevi Araplarin Özdeyij ve Ádetleri, 
Istanbul 2004, p. 57) 

A nagy oszmán tudós, Muhammed Hadimi azt 
mondta: 


„Az egyetlen módja annak, hogy megmenekül¬ 
jünk minden bajtól, megpróbáltatástól és szerencsét¬ 
lenségtől az, hogy magunkévá tegyük a Koránt, és az 
életünkben is megvalósítsuk. Legyetek állhatatosak 
a jótettekben, különösképpen abban, hogy lassan és 
elgondolkodva olvassátok a Koránt, titokban, ami a 
legjobb cselekedetek között van! Ha valaki így olvas- 

sa a Kegyes Koránt, az olyan, mintha a Mindenható 
Allahhal beszélne.” (Lásd: Hadimi, Majmuat’ur-Rasail, p. 112, 
194, 200) 


Az elmélkedés példái a Kegyes Koránban 
Elmélkedés a Mindenható Allah tudásáról 


A Kegyes Korán számtalan ájában említi a Min¬ 
denható Allah határtalan tudását, és arra hívja az 
embereket, hogy gondolkodjanak el ezen. Egy ilyen 
áj a azt mondja: 

„És Nála vannak a Láthatatlan kulcsai, nem 
ismeri azokat más, csak Ő. És Ő tudja, hogy mi van a 
szárazfóldön, és mi van a tengerben. És egy levél sem 
hull le úgy, hogy Ő ne tudna róla. És nincs egyetlen 
mag sem a föld sötétjében, és nincs semmi nedves 
vagy száraz, ami ne lenne feljegyezve egy nyilvánvaló 
feljegyzésben.” (6:59) 





Ezt az áj át hallva a hívőnek meg kell állnia, és 
el kell gondolkodnia. Oly sok ismeretlen kincs léte¬ 
zik, amelyek kulcsa egyedül a Mindenható Allahnál 
van, amelyeket még soha nem nyitottunk fel, vagy 
talán még nem is léteznek, vagy teljesen kívül esnek 
az emberi elme felfogóképességén! Senki nem ismeri 
ezeket a Mindenható Allahon kívül. Amellett, hogy 
végtelen tudással bír ezekről a számukra ismeretlen 
titkokról, a Mindenható Allah ismer minden egyes 
élőlényt is, egészen a legapróbb részleteikig. Egyetlen 
levél sem hullhat le a Mindenható Allah tudta nélkül, 

Aki tudja, hogy mikor és hol hullik le, és hányszor for¬ 
dult át a levegőben, mielőtt földet ért volna. 

A Mindenható Allah tudja a földre hullt búza¬ 
szemről, hogy ki fog-e csírázni, és hogy ki fogja 
megenni a belőle sütött kenyeret. Minden, amit látunk 
és amit nem látunk, amit érzünk és amit nem érzünk, 
ami kicsi és ami nagy, ismert vagy titkos, minden 
egyes esemény, ami megtörtént, vagy meg fog történ¬ 
ni, benne van a Mindenható Allah tudásában, minden 
részletével, minden bonyolultságával együtt. 76 

A fenti áj át olvasva képzeletünk szárnyra kap¬ 
hat. Új horizontok és ismeretlen birodalmak nyílnak 
meg, képzeletünk a föld ismeretlen tájain barangol, a 
tengerek feneketlen mélységébe merül. Minden egyes 
élmény hatására az elme a Mindenható Allah tudását 
és művészetét csodálja a hatalmas tér minden pontján, 
és a látható univerzumon is túl. A számtalan levélre 
tekint, amelyek lehullanak a világ minden egyes fájá¬ 
ról, és teljes mértékben tudatában van annak, hogy 
a Mindenható Allah látja, ahogy az egyik levél itt, 
a másik ott a földre hull. Felméri, hogy bármilyen 
mélyen legyen is a földben, egyetlen mag sem kerülhe¬ 
ti el Allah tekintetét, és hogy minden egyes részecske, 
legyen az nedves vagy száraz, az Ő parancsa szerint 
mozog. 


76. Lásd: Muhammed Hamdi Yazír, Hak Dini, III, 1947; Abű Hayyán, 
IV, 145-146, (al-Anam, 59) 

Ez az utazás az életen keresztül szinte teljesen 
megtölti az elmét csodálattal. Az idő határáig, a tér 
legtávolabbi horizontjáig, az ismert és ismeretlen vilá¬ 
gok mélyére vezető felfedezőút ez. Az út során megtett 
távolság rendkívül hosszú, a bejárt terület mérhetetle¬ 
nül hatalmas. Valójában a képzelet teljesen tehetetlen 
ennek a területnek a valódi felmérésében, mert túl 
van minden mértéken. Mégis, ezt a tökéletes látványt 
a fenti ája mindössze néhány szóban tökéletesen és 
hibátlanul Összefoglalja. (Sayyid Qutub, Fi Zilál, II, 1111-1113, 
al-Anam, 59) 


Ha így elmélkedünk tovább a Koránon, kezdünk 
parányi betekintést nyerni a Mindenható Allah tudá¬ 
sába és hatalmába. Aki viszont elszakad az elmélkedés¬ 
től, épp ellenkezőleg, az alsóbb én örvényében kering, 
megfosztatik az isteni bölcsességektől és fenségtől, ami 
rejtve van, és mégis ott van mindenki szeme előtt. 

Szadi Sirazi azt mondja: „A bölcs ember számá¬ 
ra minden egyes falevél az isteni bölcsesség könyve. 
A tudatlan számára azonban az összes fa sem jelent 
annyit, mint egyetlen levél.” 


Egy másik ájában a Mindenható Allah kijelenti: 


„Ő tudja, mi hatol be a földbe, és mi jön ki belőle, 
és mi jön le az égből, és mi emelkedik fel oda. És Ő az 
Irgalmas, a Megbocsátó.” (34:2) 





Az ája olvasásakor számtalan tárgy, mozgás és 
forma idéződik fel elménkben. A képzelet még csak 

magába foglalni sem képes mindezt a látványt. A fenti 
ája által ábrázolt történésnek még csak egy töredék 
másodpercnyi részét sem vagyunk képesek felismerni 
és megszámolni. Ha az egész emberiség összegyűlne e 
feladat teljesítésére, és rááldoznák egész életüket, végül 
teljesen kifáradva kellene beismerniük, hogy képtele¬ 
nek összeszámolni mindazokat a dolgokat, amelyek 
az egekbe emelkednek vagy onnan leereszkednek akár 
csak egyetlen pillanatban is. 

Mik is pontosan azok a dolgok, amelyek a földbe 
hatolnak? Milyen magok hullanak a föld keblébe? 
Milyen fajta bogarak, férgek és más állatok lakoznak 
a föld alatt? Ki ismeri a víz mennyiségét, a gázrészecs¬ 
kéket, a radioaktív sugarakat, amelyek beszűrődnek 
a látszólag végtelen talajba? Bizony, rengeteg dolog 
hatol be a földbe, a Mindenható Allah parancsával és 
engedélyével... 

Másrészt viszont, milyen dolgok emelkednek fel 
a földről? Hány növény csírázik ki belőle? A Kegyes 
Korán azt mondja: 

„Hát nem néznek a földre ? Mennyi mindent 
teremtettünk mindenféle nemes fajtából!” (26:7) 


„Bőségesen árasztottunk le vizet, aztán meghasí¬ 
tottuk a földet hasítással, aztán magot növesztettünk 
benne, és szőlőt és zöld növényeket, és olívát és dato- 
lyapálmát, és dús növényzetű kerteket, és gyümölcsö¬ 
ket és legelőt, ellátásul nektek és a jószágaitoknak.” 
(80:25-32, lásd még: 50:7-11) 

És a forrásokból nincs-e megszámlálhatatlan sok? 
Hány vulkán tör ki, lávát fröcskölve? Hányféle gáz 
párolog? Hány bogár mászik a föld felszínére rejtett 
üregéből? Milyen lenyűgöző, hogy amikor a hó bebo¬ 
rítja a felszínt, számtalan lény keres menedéket a föld 
keblén, és az isteni védelem által hetekig vagy hóna¬ 
pokig biztonságot találnak ott. A Mindenható Allah 
a földet jólétük bölcsőjévé tette. Amikor pedig a hó 
végül elolvad, soha nem csak a rovarok tetemeit látjuk 
viszont. Úgy másznak elő a föld felszínére, mintha 
mi sem történt volna, és ott folytatják életüket, ahol 
abbahagyták. 

Ha megállunk egy pillanatra, és elgondolkodunk 
az angyali és spirituális erőkön, a hangokon és fohá¬ 
szokon, amelyek felszállnak az égbe... rengeteg dolog 
van, érzékelhető és érzékelhetetlen, élő és élettelen, 
amelyekről az emberi lények oly keveset tudnak, a 
többi pedig teljesen kívül esik tudásuk birodalmán. 





Kíváncsiak vagyunk, hogy mi ereszkedik le az 
égből? Esőcseppek, meteorok, ragyogó és fényes suga¬ 
rak, csakúgy, mint a végzet nyilai, az elrendelt dönté¬ 
sek és az isteni kegyelem szellője. Egyesek kiterjednek 
minden élőlényre, mások pedig a kegyelem olyan 
sugarai, amelyek csak egy-egy élőlénynek szólnak. 
És mindezek egyetlen szempillantás alatt történnek. 
Képes-e az emberi megértés felfogni az ehhez hason¬ 
ló történéseket, amelyek az egész világban a pillanat 
egyetlen töredéke alatt mennek végbe? Egymilliárd 

életidő sem lenne elegendő összeszámolni ezeket az 
eseményeket. 

És mégis, a végtelen isteni tudás, amely mérhe¬ 
tetlenül kívül esik az emberi felfogóképesség határán, 
nem ismer semmiféle határt, és magába foglalja mind¬ 
ezeket a történéseket, bárhol és bármikor menjenek 
is végbe. Soha nem szabad elfelejtenünk, hogy min¬ 
den egyes teremtmény minden egyes szívverését a 
Mindenható Allah tartja ellenőrzése alatt. (Lásd: Sayyid 
Qutub, Fi Zilál, V, 2891-2892, Saba, 2-3) 


Al-Waqia szúra 


Tudjuk, milyen fontos, hogy a Kegyes Korán min¬ 
den egyes ájáján elgondolkodjunk. De most csak az 
al-Waqia, an-Naml és ar-Rum szúrák egyes ájáira 
fogunk koncentrálni. 

A Mindenható Allah az al-Waqia szárát azzal 
kezdi, hogy leírja az ítélet Napjának rettenetét, azét a 
napét, amikor egyesek felemeltetnek, mások megaláz- 
tatnak. Miután elszámolásra hívták őket, az emberisé¬ 
get három csoportba fogják szétválasztani. 


Lenyűgözően ékesszóló leírással, a Mindenható 
Allah elmagyarázza, hogy milyen áldásokat fognak 
kapni azok a szolgák, akik minden tekintetben jól 
élték életüket, és a jóravalók, akik a könyvüket a jobb 
kezükbe kapják majd. Ezt követi a szomorú és rette¬ 
netes büntetés leírása, ami azoknak jár, akik a köny- 

vüket a bal kezükbe kapják. A hajmeresztő kínzások 
leírásával a Mindenható Allah figyelmezteti szolgáit, 
hogy maradjanak távol a bűnöktől. Majd elmélkedésre 
szólítja fel szolgáit, hogy elkerülhessék ezt a siralmas 
állapotot. 

Az emberiség megteremtése 

„Mi (Allah) teremtettünk benneteket, miért nem 
ismeritek hát el az igazságot ? Láttátok-e azt, amit 
kilövelltek? Vajon ti vagytok, aki teremti azt, vagy Mi 
vagyunk a Teremtő?” (56:57-59) 

Az isteni művészet milyen hatalmas alkotása, 
hogy pusztán egy csepp folyadékból kialakul az apró¬ 
lékosan részletes, és mégis harmonikusan szervezett 
emberi forma! 


A halál és a feltámadás 


„Mi rendeltük el közöttetek a halált, és nem tud¬ 
tok megelőzni. Abban változtatjuk meg a formátokat, 
és megteremtünk benneteket abban a formában, ami¬ 
ről nincsen tudomásotok.” (56:60 61) 





Ez a halál valósága, az elkerülhetetlen, amitől 
nem menekülhet meg senki. Ha a Mindenható Allah 
úgy akarja, egyszerre elpusztíthatja az összes tagadót, 
és teljesen új embereket teremthet a helyükre. 

„És bizony, ismeritek az első teremtést, hát nem 
fogadjátok meg az intést?” (56:62) 

Miután egyszer már tökéletesen megteremtette 
az emberi lényeket, a Mindenható Allahnak kétség¬ 
kívül hatalmában áll, hogy újrateremtse őket. Nagyon 
fontos elgondolkodnunk ezen a tényen, és felkészülni 
a Feltámadásra, a halál utáni elkerülhetetlen újjászü¬ 
letésre. 

A magok és növények 

„Láttátok-e azt, amit elvettek? Ti vagytok-e azok, 
aki megnöveszti, vagy Mi vagyunk a növesztő? Ha Mi 
úgy akarnánk, bizonnyal száraz törmelékké tennénk, 
és akkor tanácstalanul maradnátok: „Bizony, tönk¬ 
rementünk, sőt, meg vagyunk fosztva!” (56:63-67) 

Elgondolkodó szemmel a körülöttünk elterülő 
szántókra, fákra és más növényekre kell tekintenünk, 
és csodálnunk a Mindenható Allah áldásait és utá¬ 
nozhatatlan művészetét a teremtésben. A Mindenható 
Allah műve nélkül az emberi lények minden erőfeszí¬ 
tése hiábavaló lenne, még egy szál gyomot sem tud¬ 
nánk termeszteni. 

Képzeljük csak el egy pillanatra, hogy minden 
zöld növény, ami körülvesz minket, kiszárad! Milyen 
sivár is lenne akkor az életünk... 

A friss víz 

„Láttátok-e a vizet, amit isztok? Ti külditek le az 
esőfelhőkből, vagy Mi vagyunk a leküldő? Ha Mi úgy 
akarnánk, sóssá tehetnénk, miért nem vagytok hát 
hálásak?” (56:68-70) 

A felhőkből hulló friss víz a Mindenható Allah 
óriási ajándéka. Ha keserű lenne, senki nem lenne 
képes megédesíteni. Vagy ha súlyos aszály sújtana 
minket... kinek lenne hatalma összegyűjteni a felhő¬ 
ket, és akár csak egy csepp vizet fakasztani belőlük? 

A tűz 

„Láttátok-e a tüzet, amit gyújtotok? Ti hoztátok 
létre áfáját, vagy Mi vagyunk a létrehozó? Mi tettük 
azt emlékeztetővé, és kényelemmé az utazóknak a 
sivatagban.” (56:71-73) 

Érdemes elgondolkodni azon, hogy ki teremtette 
a tüzet, amely olyan hatalmas hasznára van az embe¬ 
riségnek, és a fát, ami táplálja? Tekintsünk csak a 
Mindenható Allahra, hogy támaszt tüzet a zöld fákból! 
És gondolkodjunk el a tűz természetén. Hogyan ad 
meleget és fényt, miközben ég? 

A sivatagban utazók a tűznél keresnek menedé¬ 
ket az éjszaka hidegétől és sötétjétől. Számukra a tűz 
elengedhetetlen a fűtéshez, világításhoz és főzéshez. 
Kétségtelen, hogy a tűz az egész emberiség számára 
nélkülözhetetlen. Az élet csaknem lehetetlen tűz nél- 

kül. A tűz tehát, a vízhez, földhöz és levegőhöz hason¬ 
lóan szintén az alapvető szükségletek közé tartozik. 
Allah Küldötte (s.a.w.) azt mondta: „A muszlimok 
társak három dologban: a vízben, a növényzetben és a 
tűzben.” (Abu Sawud, Buyu, 60/3477) 

Másrészt, ha a tűzre pillantunk, eszünkbe kell 
jutnia a Pokol tüzének is. Milyen jelentőségteljes tény, 
hogy alattunk az izzó magma hatalmas rétege rejtőzik, 
a lángok hihetetlen óceánja, felettünk pedig ott a Nap, 
ez a gigantikus tűzgolyó. Semennyi hálaadás nem 
elegendő azért, hogy Urunk a két tomboló tűz között 
kényelmes életet biztosított számunkra! 

Ezekért az áldásokért cserébe az embernek 
gyakorta magasztalnia (taszbih) kell a Mindenható 
Allahot: 

„Magasztaljátok hát Hatalmas Uratok nevét!” 

(56:74) 

Nyelvünket a Korán olvasásával és a jó tanácsolá¬ 
sával kell elfoglalnunk. Ez a nyelv taszbih-je. 

A szívünknek hálát kell adnia, a legmélyebb érzel¬ 
mektől átitatva. Ez a szív taszbih-je. 

A testünknek is folytatnia kell a taszbih-t, önkén¬ 
tes imákkal, böjttel és más jótettekkel. 

Csillagok és kinyilatkoztatás 

„De nemi Esküszöm a csillagok nyugvóhelyé¬ 
re! És bizony, hatalmas eskü ez, bárcsak tudnátok!” 

(56:75-76) 

Az Isteni Fenség végtelensége... a Mindenható 
Allah a végtelenségre irányítja gondolatainkat. 

Az űr valójában olyan, mint egy tenger, oszlop 
nélkül, határtalan óceán... 

Ezek az áják a hajnalra hívják fel a figyelmet, 
ami azután kezdődik, hogy a csillagok eltűnnek szem 
elől, és az istenszolgálat cselekedeteire, amiket a hívők 
éjszaka végeznek. 

Valamint az áják esküsznek az Allah Küldöttének 
(s.a.w.) adott kinyilatkoztatásra is. Minden kinyilat¬ 
koztatás egy vagy több ájából állt, vagy lehetett egy 
egész szúra is, amiért az egyes kinyilatkoztatásokat 
nadzsm, vagyis csillag néven is nevezik. 


A Kegyes Korán 


„Bizony, ezegy nemes Korán, jól őrzött Könyvben, 
nem érinthetik azt, csak a megtisztultak.” (56:77-79) 





Mindenképpen elengedhetetlen, hogy mély tisz¬ 
teletet mutassunk a Kegyes Korán iránt. Még a külső 
borítóját sem megengedett úgy megérinteni, hogy 
nem vagyunk a wudú, a rituális tisztaság állapotában. 
Akinek nincs wudúja, az még a ruhája szegélyével sem 

foghatja meg a Koránt. Óriási tudatlanság, ha valaki 
tiszteletlenül viselkedik a Kegyes Koránnal szemben, 
hiszen az: 

„Kinyilatkoztatás a Világok Urától. Ez az a kije¬ 
lentés az, ami iránt megvetőek vagytok ? És az ellátá¬ 
sotokká teszitek azt, hogy tagadtok?” (56:80-82) 

Az, hogy a Kegyes Korán megszólítottjai közé tar¬ 
tozhatunk, az egyik legnagyobb áldás. Ezért az áldásért 
úgy adhatunk hálát, ha tiszteletben tartjuk és a benne 
foglaltak szerint éljük az életünket. 


A halál 


„Akkor miért nem, mikor a lélek eléri a torkot, és 
abban a pillanatban néztek,” (56:83 84) 

Amikor eljön az idő, és a Mindenható Allah 
parancsára elérkezik a halál, az ember semmit sem 
tehet, hogy távol tartsa: 

„és Mi közelebb vagyunk hozzá, mint ti, csak 
ti nem láttok - akkor miért nem - ha azt állítjátok, 
hogy úgysem vagytok a Mi parancsunk alatt, miért 
nem hozzátok vissza azt a testbe, ha igazak vagytok?” 

(56:85-87) 


Ilyen Allah hatalma, és az ember tehetetlensége... 
Az emberiség kénytelen behódolni az isteni rende¬ 
lésnek, akár önszántából, akár anélkül. Az igazság 
pillanatában a kevély zsarnokok, akik egész életükben 
az isteni parancs ellen lázadtak, még a hangjukat sem 

lesznek képesek felemelni. Amikor az ember megsza¬ 
badul a felfogóképességét beborító tudatlanság szám¬ 
talan fátyolétól, abban a pillanatban végre meglátja és 
megérti egyszer és mindenkorra, hogy a Mindenható 
Allahé a valódi uralom. 

Az elhunytra három helyzet egyike vár 

„És ha azok között volt, akik közel hozattak 
Allahhoz, akkor számára az elmúlás pihenés, és kel¬ 
lemes nyugvóhely, és a Boldogság Kertje. És ha a Jobb 
társai közül való volt, akkor: „Békesség neked, a Jobb 
társai közül!” De ha a tagadók, a tévelygők közül való 
volt, akkor számára a vendéglátás a forró víz, és az 
égés a Tűzben!” ( 56 : 88 - 94 ) 

A hitetlenek és a romlott muszlimok az utóbbi 
csoportba tartoznak. 

„Bizony, ez a nyilvánvaló igazság!” ( 56 : 95 ) 

Menedékkeresés a Mindenható Allahnál 

„Magasztald hát Hatalmas Urad nevét!” ( 56 : 96 ) 


An-Naml szóra 





Ez a szúra annak megerősítésével kezdődik, hogy 
a Kegyes Koránt a Mindenható Allah küldte le, a 
végtelenül Bölcs és mindent Tudó. Allah fensége túl 

van minden mértéken és elképzelésen. Kijelenti, hogy 
a segítség és a csodák, amelyeket Ő ad Prófétáinak, 
legyőzhetetlenek. Majd jó hírt mond az Áldott Próféta 
(s.a.w.) elküldéséről, az utolsó küldöttről, aki az embe¬ 
riség hatalmas fejlődésének eszköze, és megemlíti a 
Mózes, Dávid, Salamon Szálih és Lót prófétákkal tör¬ 
ténteket, hogy egyértelművé tegye az ügyet. 

Ezek a történelmi beszámolók a Mindenható Allah 
hatalmának és tökéletességének bizonyítékai. Mivel 
a bálványimádók nem hittek bennük, a Mindenható 
Allah további általános bizonyítékokkal intézett hoz¬ 
zájuk kihívást, megkérdőjelezve felfogóképességüket: 

„Vagy ki teremtette az egeket és a földet, és kül¬ 
dött le nektek vizet az égből? És szépséges kerteket 
növesztünk azáltal - nem ti vagytok azok, akik áfáit 
növesztik. Van-e más isten Allah mellett? Nem! De ők 
olyan nép, akik egyenlőket tulajdonítanak.” (27:60) 

Rögtön azután, hogy ezt az áj át olvasta, Allah 
Küldötte (s.a.w.) azt mondta: 



„Nem, a Mindenható Allah (végtelenül) jobb, 
tartósabb, bölcsebb, nagylelkűbb, ékesszólóbb és hatal¬ 
masabb, mint amit társul állítanak Mellé!” (Bayhaqi, 
Shuab, II, 372) 

A továbbiakban a szúra arra hív, hogy elgon¬ 
dolkodjunk az élőlényeken és eseményeken, az isteni 
hatalom jelein: 

„Vagy ki tette a földet rögzített lakhellyé, és helye¬ 
zett bele folyókat, és szilárd hegyeket teremtett rá, és 
elválasztót helyezett a két tenger közé? Van-e más 
isten Allah mellett? Nem! De a legtöbben nem tudják. 
Vagy ki válaszol a kétségbeesettnek, amikor Hozzá 
fohászkodik, és távolítja el a rosszat, és tesz bennete¬ 
ket a föld örököseivé? Kevéssé emlékeztek meg! Vagy 
ki vezet benneteket a szárazföld és a tenger sötétségén 
keresztül, és ki küldi el a szeleket örömhírként az Ő 
kegyelme (az eső) előtt? Van-e más isten Allah mel¬ 
lett? Magasztos Allah mindaz felett, amit társítanak! 
Vagy ki hozza létre a teremtést, aztán ismétli meg, és 
ki gondoskodik rólatok az egekből és a földből? Van-e 
más isten Allah mellett? Mondd: „Hozzátok elő a 
bizonyítékaitokat, ha igazak vagytok!” (27:61-64) 

Ar-Rúm szúra 

A Mindenható Allah ismét elmélkedésre hívja 
szolgáit: 

„Hát nem gondolkodnak el magukban? Allah 
nem máshogy teremtette az egeket és a földet, és 
mindazt, ami közöttük van, mint igazsággal, és egy 
meghatározott időre. És bizony, sok ember nem hisz 
az Urukkal való találkozásban. Hát nem utaztak a 
földön, és nem nézték meg, hogyan végezték azok, 

akik előttük voltak? Hatalmasabbak voltak náluk az 
erejüket tekintve, és megművelték a földet, és építettek 
rajta, többet, mint amit ők építettek. És a Küldötteik 
eljöttek hozzájuk nyilvánvaló bizonyítékokkal. És 
Allah nem volt igazságtalan velük, hanem ők voltak 
igazságtalanok saját magukkal szemben.” ( 30 : 8 - 9 ) 

Néhány ájával később pedig a Mindenható Allah 
egyedülvalóságának, végtelen hatalmának és fenségé¬ 
nek bizonyítékait említi, egyiket a másik után: 

„Ő hozza elő az élőt a halottból, és előhozza a 
halottat az élőből. És Ő ad életet a földnek annak 
halála után. És ti is így hozattok majd elő. És az Ő 
jelei között van, hogy megteremtett benneteket por¬ 
ból, aztán íme! Emberi lények vagytok, szétszóródva. 
És az Ő jelei között van, hogy teremtett nektek saját 
magatokból társakat, hogy nyugalmat találhassatok 
bennük, és szeretetet és irgalmat helyezett közétek. 
Bizony, ebben jelek vannak azoknak, akik elgondol¬ 
kodnak. És az Ő jelei között van az egek és a főid meg¬ 
teremtése, és a nyelveitek és színetek változatossága. 
Bizony, ebben jelek vannak azoknak, akiknek tudá¬ 
suk van. És a jelei között van az alvásotok éjszaka, 
és napközben az, hogy az Ö kegyét keresitek. Bizony, 
ebben jelek vannak azoknak, akik hallanak. És az Ő 
jelei között megmutatja nektek a villámlást, félelem¬ 
ként, és reményként. És Ő vizet küld le az égből, és 
általa életet ad a földnek, annak halála után. Bizony, 
ebben jelek vannak azoknak, akik használják azeszü- 

két. És az Ő jelei között van, hogy az egek és a föld az 
Ő parancsára állnak. Aztán, amikor szólít benneteket 
egyetlen szólítással, a földből, íme, mind előjöttök. És 
Övé mindenki, aki az egekben és a földön van. Mind 
engedelmeskednek Neki.” (30:19 26) 


Akik nem gondolkodnak el Uruk jelein 

Amikor valódi szolgáit jellemzi, a Mindenható 
Allah kijelenti: 

„És azok, akik, ha Uruk ájáira emlékeztetik őket, 
nem süketek és vakok rá.” (25:73) 

Amikor a Kegyes Koránt olvassák, vagy annak 
alapján tanácsot adnak nekik, a hívők jól figyelnek; 
a szívükkel is hallgatják, elgondolkodnak azon, amit 
hallanak, és engedelmeskednek annak, amire hívják 
őket. 


Egy másik áj a azt mondja: 

„A hívők csak azok, akiknek a szíve remeg, ha 
Allahot említik, és ha az Ő ájáit olvassák nekik, meg¬ 
erősödik a hitük, és Urukra hagyatkoznak.” (8:2) 





Ezzel ellentétben, azok, akik nem veszik ki a 
részüket a Kegyes Korán ihletéből, nem ébrednek 
tudatára jeleinek és titkainak, visszariadnak attól, hogy 
titkainak igazságában elmélyedjenek, és elhanyagolják 
parancsait és tiltásait, a súlyos veszteség állapotában 
vannak. 

A Mindenható Allah azt mondja: 

„Elfordítom az Én jeleimtől azokat, akik jogtala¬ 
nul fennhéjázok a földön, és még ha látnak is minden 
jelet, nem fognak hinni benne. És ha látják az igaz 
vezetés útját, nem fogják azt útjuknak választani, és 
ha látják a tévelygés útját, azt veszik útjuknak. Ez 
azért van, mert tagadták a jeleinket, és nem törődtek 
Velük.” (7:146) 

A fenhéjázók, akik lenézően viselkedtek mások¬ 
kal, hatalmasnak és felsőbbrendűnek képzelve magu¬ 
kat, nem képesek elgondolkodni a Kegyes Korán jelen¬ 
tésén, és ezért nem vehetik ki részüket vezető fényéből, 
mivel a Mindenható Allah megfosztotta a zsarnokok 
szívét attól a lehetőségtől, hogy megérthessék a Kegyes 
Korán bölcsességeit, és megismerjék az isteni hatalom 
benne található megnyilvánulásait. Megfosztattak a 
páratlan isteni ajándéktól, mivel nem illik az a Kegyes 
Koránhoz, az isteni bölcsességek és titkok kincstárá¬ 
hoz, hogy a nyomorúság ilyen mocsarában lakozzon. 
Csak az igazak szívébe léphet be, és számukra vezető 
fénnyé válik. 

Azok szomorú állapota, akikben a jóravalóságnak 
a legkisebb nyoma sincs, annak köszönhető, hogy 
nem elmélkednek megfelelően a Koránon, és ennek 
eredményeként alsóbb énjük szenvedélyei és szeszélyei 
uralják őket. Ha lelkiismeretesen elgondolkodnának a 
Koránon, és követnék, nem döbbennének meg az iste¬ 
ni parancsokon, hanem épp ellenkezőleg, elfogadnák 

az igazságot, és erkölcsi normáik fejlődésével elkezd¬ 
hetnék megszerezni saját részüket is az isteni titkokból 
és bölcsességekből. Ennek eredményeképpen az örök 
béke és boldogság kapui szélesre tárulnának előttük. 

Az eddigiekből következik, hogy egy hívő számá¬ 
ra elképzelhetetlen, hogy elhanyagolja az elmélkedést, 
és ennek következtében elpazarolja azt a kincset, amit 
az élete jelent. A Mindenható Allah így figyelmeztet 
minket arra, hogy milyen értékes az idő, és milyen 
súlyos hiba elpazarolni: 

„Az időre. Bizony, az ember veszteségben van. 
Kivéve azok, akik hisznek, és jótetteket cselekszenek, 
és egymást az igazságra ösztönzik, és egymást türe¬ 
lemre Ösztönzik.” (103:1-3) 

Ezért a jóravaló hívő nézése mindig mélyre tekin¬ 
tés legyen, a csendje mindig elmélkedés. Különösen 
a Kegyes Koránba foglalt isteni igazságokon kell 
mélyen elgondolkodnia, és azon igyekeznie, hogy a 
marifatullah állapotát elérje. A hívőnek úgy kell tekin¬ 
tenie a Kegyes Koránra, mint egy levélre, amelyet a 
Mindenható Allah írt szolgáinak, és a hit hosszan tartó 
lelkesedésével kell fogadnia a boldogság örökkévaló 
forrását. 

Állandóan a muraqabah állapotában lenni 

A muraqabah azt jelenti, hogy megvizsgáljuk 
belső világunkat, állandó megfigyelés alatt tartjuk, 

és ráirányítjuk minden figyelmünket. A taszawuf a 
muraqabah állapotát úgy határozza meg, mint az ihlet¬ 
re vagy a spirituális megvilágosodásra való várakozást, 
annak tudatában, hogy a Mindenható Allah min¬ 
den egyes pillanatban lát minket, és a szívünkbe néz. 
Egyszerűbben kifejezve, a muraqabah azoknak való, 
akik belső világuk felé fordulnak, és állandóan saját 
állapotukon gondolkodnak, és elszámolásra hívják 
saját magukat. Ilyen módon szívük éberré, tudatossá 
válik, és elérik azt a lelkiállapotot, amelyben megfele¬ 
lően kereshetnek menedéket a Mindenható Allahnál. 


A Valósághoz vezető legrövidebb út 


A szív birodalma, akárcsak a látható birodalmak, 
végtelen teret kínál az elmélkedésre. Mevlana Rúmi 
(Allah legyen vele kegyelmes) gyönyörűen rávilágít a 
muraqabah, a belső világon való elmélkedés fontossá¬ 
gára: 


„Egy szúfi egyszer egy díszes kertbe ment, hogy 
lelke felviduljon és mélyen elmerüljön az elmélkedés¬ 
ben. Beleszeretett a kert vibráló színeibe. Behunyta 
szemét, hogy kezdődj ön a muraqabah és az elmélkedés. 
Egy tudatlan ember járt arra, és azt gondolta, a szúfi 
alszik. Döbbenten és haragosan szidta meg: „Te meg 
miért alszol? Nyisd ki a szemed, és nézd a növényeket, 
a virágzó fákat és a zöld füvet! Tekints Allah kegyelmé¬ 
nek alkotásaira!” A szúfi így felelt: „Egy dolgot tudnod 
kell, te tudatlan: a szív a Mindenható Allah legnagyobb 

alkotása. Minden más csak ennek az árnyéka. A fák 
között forrás fakad. Kristálytiszta vizében láthatod a 
fák tükörképét mindkét partján. Álomkert tükröző¬ 
dik a patakban. A valódi kert a szívben van, mert a 
szív az, ahova a Mindenható Allah tekint. Elegáns, 
karcsú tükörképe ott van az evilági életben, vízből és 
sárból. Ha az evilági dolgok nem a szív öröméből nőtt 
ciprusok tükörképei lennének, a Mindenható Allah 
nem nevezte volna ezt az álom-világot a megtévesztés 
helyének. A Korán azt mondja: 

„Minden lélek megízleli a halált. És a teljes 
fizetségeteket csak a Feltámadás Napján kapjátok 
meg. Akkor, aki távol tartatik a Tűztől, és beléphet 
a Paradicsomba, az bizony sikeres lesz. És az evilági 
élet nem más, mint megtévesztő élvezet.” (3:185) 


A tudatlanok, akik a Paradicsom kertjének képze¬ 
lik ezt a világot, és felkiáltanak: „Ez itt a Paradicsom!” 
- ők azok, akiket bolonddá tett a patak vizének csillo¬ 
gása. Azok, akik távol maradnak a valódi kerttől, akik 
nem Allah igaz szolgái, hajlanak az álmodozásra, és 
megtévednek. El fog jönni a nap, amikor vége szakad a 
megtévedtek nemtörődöm álmának. Szemük kinyílik, 
és meglátják az igazságot. De mit ér az, ha valaki csak 
utolsó lélegzetével látja meg az igazságot? Milyen jó is 
annak, aki meghal még a halála előtt, és akinek lelke 
megérzi az igazság illatát ebben a kertben!” 





A muraqabah fontos ösvény a Mindenható Allah 
eléréséhez és a tudásszerzéshez, a bölcsességhez és a 

titkok kulcsaihoz. A taszawuf, a spirituális fejlődés 
tudománya szerint az egyik legértékesebb és legihle- 
tettebb út. 

A muszlim, aki a muraqabah felé törekszik, elő¬ 
ször felkészíti rá a szívét, és a sarkára ülve, ahogy 
az imában is ül, fejét előrehajtja, a térdei felé. Teljes 
erejével koncentrálva a Mindenható Allah felé for¬ 
dul, és ebben a lelkiállapotban elgondolkodik ezen az 
igazságon: „A Mindenható Allah mindig lát engem; 
mindig velem van, Ő közelebb van hozzám, mint saját 
magam”. Ennek következményeként a minden dolgot 
körülvevő Isteni Fény elkezd beszivárogni a szívébe. 

Muhammad Hadimi (Allah legyen vele kegyel¬ 
mes) szerint a muraqabah végezhető a rabita (spi¬ 
rituális, lelki kapcsolat vagy kötelék) segítségével is, 
amelynek eredményeképpen remélhetőleg isteni böl¬ 
csességek kezdenek megnyilvánulni. (Hadimi, Risala fi 
Usul’it-Tariqah, 139) 

A szeretet népe szerint a muraqabah a Mindenható 
Allah Közelségébe vezető legrövidebb út. 

Ha szívünkkel a Mindenható Allah felé fordu¬ 
lunk, az mindenképpen fontosabb és hatékonyabb, 
mintha többi testrészünkkel fordulnánk felé. Bárki 
Ura felé fordíthatja szívét, bármikor, egyszerűen, míg 
többi testrészünk számára az istenszolgálat cselekede¬ 
tei nehézzé válhatnak, ha megbetegszünk vagy meg¬ 
öregszünk. 

A bölcsek azt mondják: „A muraqabah nyugodt 
lélegzete Allahért jobb, mint Salamon minden kincse.” 

Allah Küldötte (s.a.w.) elmondta, hogy lesznek 
olyan emberek, akik az ítélet Napján a Mindenható 
Allah Trónjának árnyékában lehetnek, azon a Napon, 
amikor nem lesz majd más árnyék, csak az Ő Trónjának 
árnyéka. Ezek között a szerencsés, áldott emberek 
között lesz az is, aki magányosan emlékezik meg a 
Mindenható Allahról, és közben hullanak a könnyei 

(lásd: Bukhari, Adhan, 36; Muslim, Zakat, 91) 


A muraqabah elérése 


A muraqabah voltaképpen az ihszan tudatosságá¬ 
nak megélése, amit Gábriel (a.s.) így határozott meg: 
„Az ihszan azt jelenti, hogy úgy szolgálod Allahot, 
mintha látnád Őt. Még ha te nem is látod Őt, Ő bizto¬ 
san lat téged...” (Muslim, Imán, 1, 5; Bukhari, Imán, 37) 

Az érettség elérése az Iszlámban és a hitben attól 
függ, hogy sikerül-e elérnünk az ihszan állapotát; és 
ahhoz, hogy az ihszan állapotát megéljük, a muraqabah 
által kell értékelnünk saját magunkat, azzal a tudattal, 
hogy folyamatosan ránk irányul a Mindenható Allah 
tekintete, és javítanunk kell a cselekedeteinket. 





Szívünkben szilárd meggyőződésként gyökerez¬ 
zen a tény, hogy a Mindenható Allah közelebb van 
hozzánk, mint saját magunk. 

A hívő akkor érte el az ihszan állapotát a hiten 
keresztül, ha szíve ezekkel az érzésekkel kezd dobogni. 
Ettől kezdve minden jótettet ihletett, jelentéssel teli 
szívvel végez, és alámerül a Kegyes Koránról, a világ¬ 
mindenségről és az emberről való elmélkedés spiritu¬ 
ális élvezetében. 

Ahhoz, hogy az egész Koránt gondolkodva olvas¬ 
hassák végig, a taszawuf diákjai először csak egy bizo¬ 
nyos áján gondolkodnak el. Erre olyan ájákat válasz¬ 
tanak ki, amelyek nagyobb hatással vannak a szívre, 
és jobban felkeltik a Mindenható Allah Jelenlétének 
érzését, és az az Iránta való szeretetet. A Naqsibandi 
rendben ezt a folyamatot illetik muraqabah néven 
- amikor az ember egyetlen áj áról való mély elmélke¬ 
désbe merül. 

A Muraqabah-nak négy szintje van: 


1. Muraqaba-i Ahadijja 

Az elmélkedés tárgya itt az Ikhlasz (112.) szúra, 
és a Mindenható Allah Egyedülvalósága, Aki a leg¬ 
tökéletesebb tulajdonságokkal rendelkezik, és mentes 
mindenféle hiányosságtól. Ez az a szint, ahol az ihlet a 
szívbe kezd áramlani. 


Az egyes áják jelentését a szívünkbe kell vetíteni, 
anélkül, hogy hasonlatokat állítanánk fel, vagy bármi¬ 
féle fizikai jellemzőt tulajdonítanánk a Mindenható 
Allahnak. 

Csak azokat a tulajdonságokat nézzük, amelyekkel 
a Mindenható Allah saját Magát jellemzi. Ha képzele¬ 
tünk homályossá válik, megismételjünk magunkban 
az áját, és elölről kezdjük az elmélkedést. 

Ezt folytatva a hívő jobban átéli az ihszan érzését, 
ahogy részesedni kezd a marifatullahból, Allah megis¬ 
meréséből. 


Az Ikhlasz szúra voltaképpen a következők¬ 
re emlékeztet minket: a Mindenható Allah Egyetlen 
és Egyedülvaló. Az Egyedülvalóság egyedül az 
Ő tulajdonsága. A Mindenható Allah nem nyilvá¬ 
nítja meg az Ő Lényegét ebben a világban. Rá a 
mukhalafaturílilhawadisz tulajdonsága jellemző, ami 
azt jelenti, hogy semmilyen módon nem hasonlít sem¬ 
milyen teremtett dologra. Bármi is van a világon, amire 
gondolunk, vagy amit elképzelünk, a Mindenható 
Allah Lényege különlegesebb és felsőbbrendű annál. 
Urunk megtapasztalhatatlan, végtelenül hatalmasabb, 
mint ahogy mi el tudjuk képzelni, és a tökéletességét 
fel sem tudjuk fogni. Mivel nincs semmi, ami hasonló 
lenne Hozzá vagy az Ő ellentéte lenne, ezért a Lényegét 
nem vagyunk képesek elképzelni. 


A Mindenható Allah Szamad, ami azt jelenti, 
hogy nincs szüksége semmire, de mindennek és min¬ 
denkinek szüksége van Rá. Övé minden erő a világ¬ 
mindenségben. 





Az embernek el kell gondolkodnia a Mindenható 
Allah hatalmán és fenségén, és el kell fogadnia saját 

gyengeségét, teljes létezését a Teremtőnek vetve alá. 
Alsóbb énjétől megszabadulva arra kell törekednie, 
hogy a Mindenható Allah Szépségére (Dzsamal) 
vonatkozó tulajdonságainak megnyilvánulási helyévé 
váljon. 

Az Egyetlenség nem hagy helyet a megosztásnak, 
részeknek vagy társaknak. A Mindenható Allah ezért 
nem született senkitől és nem is nemzett senkit; nincs 
és soha nem is volt semmi vagy senki Vele egyenlő. 
Nem apa, és nem fiú, ahogy a keresztény tanok állít¬ 
ják. A Mindenható Allah Egyedülvalóságába vetett hit 
nem engedi a társ vagy a születés lehetőségét, mert 
ami születik, az elkülönít, és ami elkülönít, az pusztu¬ 
lásra van ítélve - ugyanaz a sors vár rá, mint arra, akit 
nemzett. A nemzés a halandók sajátja, az emberi faj 
továbbvitelének szükségessége. 

Egy ilyen szükséglet tökéletlenség lenne, és a 
Mindenható Allah , az Egyetlen, a Szamad, a szükség¬ 
szerűen Létező távol áll mindenfajta tökéletlenségtől 
és hibától. 

A szívnek, az elmélkedés és érzékelés központjá¬ 
nak, éreznie kell az isteni fenség és hatalom áramlását 
és megnyilvánulását, és a szüntelen hála állapotában 
kell lennie. 

2. Muraqaba-i Maijja 

Ebben a lépésben mélyen elgondolkodunk az áján: 
„és Ő veletek van, bárhol is vagytok” (57:4). Az ember 

megérti, hogy kinek a társaságában kellene időznie, és 
ez a lelkiállapot tudatossággá változik a szívben. 

Az emberiség semmiképpen nem maradhat Allah 
tudásán és uralmán kívül, még akkor sem, ha valaki 
a föld alá vagy a tenger mélyére bújna. Minden szív¬ 
verés, minden lélegzet, minden látott tárgy és hallott 
hang azt bizonyítja, hogy a Mindenható Allah állandó¬ 
an szolgáival van. Amikor eljön a haláluk kijelölt ideje, 
a Mindenható Allah voltaképpen megvonja tőlük a 
képességüket, hogy még egyet lélegezzenek. 

A Mindenható Allah azt mondja: 

„Hát nem látod, hogy Allah tudja mindazt, ami 
az egekben és a földön van? Nincs titkos beszélgetés 
hármasban, csak úgy, hogy Ő a negyedik közülük, 
sem ötösben, csak úgy, hogy Ő a hatodik közülük, és 
sem kevesebb annál, sem több annál, csak úgy, hogy 
Ő velük van, bárhol is vannak. Aztán, a Feltámadás 
Napján tájékoztatja őket arról, amit cselekedtek. 
Bizony, Allah minden dolog Tudója.” ( 58 : 7 ) 





A Mindenható Allah az ember legközelebbi barát¬ 
ja, közelebb van hozzá még a legközelebbi rokonánál 
is; jelenléte mindig nyilvánvaló hatalmán keresztül, 
mint például az angyalok munkálkodása. Mások csak 
az ember külső állapotait ismerhetik meg. Nemcsak 
hogy nincsenek segítségünkre minden szempontból, 
de nem is tudnak megoldani számos problémát, ame¬ 
lyek időről időre bántják az embert. A Mindenható 
Allah viszont bensőségesen ismer minden állapotot, 







AZ ELMÉLKEDÉS A KEGYES KORÁNBAN rw# 


amibe az ember kerülhet, és azt tesz, amit Ő akar, 
kiváltképp az ember halálának pillanatában. Ez az a 
pillanat, amikor az ember végül tisztába jön azzal a 
ténnyel, hogy egész idő alatt senki nem volt hozzá 
közelebb, mint a Mindenható Allah. A Kegyes Korán 
azt mondja: 

„Akkor miért nem, mikor a lélek eléri a torkot, és 
abban a pillanatban néztek, és Mi közelebb vagyunk 
hozzá, mint ti, csak ti nem láttok” (56:83 85) 

Azokat, akik elfelejtik, hogy a Mindenható Allah 
mindig velük van, azokat, akikből hiányzik ez a tuda¬ 
tosság, a Mindenható Allah így figyelmezteti: 

„El akarnak rejtőzni az emberek elől, de Allah 
elől nem rejtőzhetnek el, és Ő velük van, amikor a 
terveiket szövik éjszaka, olyan szavakkal, amelyek 
Neki nincsenek tetszésére. És Allah átfogja azt, amit 
tesznek.” (4:108) 

Az, aki tudatában van annak, hogy a Mindenható 
Allah mindenhova elkíséri őt, és hogy a cselekede¬ 
tei folyamatos isteni megfigyelés alatt állnak, elkezd 
ügyelni arra, hogy mit tesz, és így elkerüli a kísértést, 
hogy rossztetteket kövessen el. 

3. Muraqaba-i Aqrabijja 

„És bizony, Mi teremtettük meg az embert, és Mi 
tudjuk, hogy mit sugall neki a lelke, és Mi közelebb 
vagyunk hozzá, mint a nyaki ütőere.” (50:16) 

Ez az az ája, amelyen ezen a szinten elmélkedünk. 
Ahogy az aqrabijja, vagyis „közelség” szó is sugall¬ 
ja, a Mindenható Allah közelebb van hozzánk saját 
magunknál is. Ismeri a gondolatainkat, szándékainkat 
és érzéseinket. 

Azok a dolgok, amelyek még a szavainkat feljegy¬ 
ző angyalok előtt is rejtve vannak, az akár csak egy 
pillanatra eszünkbe jutó gondolatok és döntések soha 
nem maradhatnak titokban a Mindenható Allah előtt, 
mert Ő az, aki a gondolatokat megteremtette, ahogy 
minden mást is. 77 

Hogy is lenne lehetséges az, hogy a teremtő ne 
tudja? Aki megfelelően elgondolkodik ezen, az nem 
tudja leküzdeni reszketését, és elszámolásra hívja saját 
magát. Ha csak ezt az áját képzelnénk magunk elé 
szívünkben és elménkben, az önmagában elegendő 
lenne ahhoz, hogy félelmet keltsen bennünk bármiféle 
rossztett elkövetése ellen, és megakadályozza, hogy 


77. 





A Mindenható Allah Khaliq/Teremtő tulajdonságával megnyi - 
vánul a jó és a rossz dolgok létrejöttében is. Ha valaki rossztettet 
szándékozik elkövetni, a Mindenható Allah megnyilvánítja Te¬ 
remtő tulajdonságát, és vagy engedi, hogy az az ember végrehajt¬ 
sa a rossztettet, vagy megakadályozza benne. Ez így van a jótettek 
esetén is. Ha valaki jótettet szándékozik elkövetni, a Mindenható 
Allah megint csak megnyilvánítja Teremtő tulajdonságát, és vagy 
megengedi a végrehajtást, vagy megakadályozza. Ha a cselekedni 
szándékozó megakadályoztatik a jótett végrehajtásában, akkor is 
jutalmat kap a jó szándékáért. Röviden, a Mindenható Allah az, 
aki megteremti a jót és a rosszat is, de a megelégedése mindig a 
jóval van. 






AZ ELMÉLKEDÉS A KEGYES KORÁNBAN - 

akár csak egyetlen szót is szóljunk, amely nincs a 
Mindenható Allah tetszésére - még a rosszindulatú 
gondolatoktól is visszatartana. Ez az ája valóban ele¬ 
gendő ahhoz, hogy az embert szilárdan megtartsa 
az igazság útján, és figyelmeztesse a Túlvilágon váró 
büntetés gondolatával. 

Az Anfal szúrában azt olvashatjuk, hogy a 
Mindenható Allah az ember és a szíve közé áll, és 
szabályozza gondolatait és vágyait, ha úgy akarja. 78 A 
Mindenható Allah közelebb van az emberhez, mint a 
saját szíve, és közelebb van a szívhez, és jobban paran¬ 
csol annak, mint az ember maga. Olyan erős Allah 
hatalma, hogy nemcsak két ember közé áll, hanem 
képes az ember és a szíve közé állni, egy pillanat alatt 
megfosztva őt akár a legmélyebb vágyaitól is. Akaratát 
felülírva az embert az ellenkező irányba fordíthatja, 
megváltoztatva véleményét vagy ízlését. 

Amikor a Mindenható Allah függönyt von az 
ember és szíve közé, és amikor a halálba hívja őt, nem 
lehet ellenállni a hívásnak, és harcolni a parancs ellen. 
Az emberi lények ezért soha nem tudhatják mi vár 
rájuk következő lélegzetükkel, (lásd: Elmalili M. Hamdi, IV, 
2386-2387, [al-Enfal, 24) 

Abu Musza al-Asari (r.a.) azt beszélte el: Allah 
Küldöttével (s.a.w.) voltunk egy utazáson. Amikor 
felfelé mentünk a hegyre, teljes erőnkből kiabáltunk: 


78. Lásd: 8:24 

„Allahu akbar, la ilaha ill’Allah”. Allah Küldötte (s.a.w.) 
azt mondta nekünk: „Ne erőlködjetek, muszlimok, mert 
nem olyasvalakit szólítotok, aki süket vagy távol lenne. 
Allah mindig veletek van, közelebb van hozzátok, mint 
saját magatok.” (Bukhari, Jihad, 131; Muslim, Dhikr, 44) 

Ahogy a hasonló ájákból és hadíszokból megért¬ 
hetjük, a Mindenható Allah azt akarja, hogy szolgái 
keressék a Hozzá való közelséget, úgy, ahogy Ő is 
közel van hozzájuk. Ezért mondja azt: „Borulj le, és 
közeledj!” (96:19) 

Az, aki a Muraqaba-i Aqrabijja által megérti, 
hogy Allah ismeri még a fejében megforduló gondola¬ 
tokat is, nemcsak próbál távol maradni minden rossz¬ 
tól, hanem attól is tartózkodik, hogy rossz gondolatai 
vagy érzései legyenek, próbál mindig jó szándékkal és 
egyenes úton lenni. Az effajta elmélkedés hatására az 
ember egyre inkább mély szeretetet és közelséget érez 
a Mindenható Allah iránt. 


4. Muraqaba-i Muhabbah 


Ebben a lépcsőben a következő áján kell elmél¬ 
kedni: „...akiket Ő szeret, és akik szeretik Őt...” (5:54), 
aminek eredményeképpen a Mindenható Allah iránti 
szeretete növekszik a szívben. Ezek után az ember 
az egész teremtésre szeretettel tekint, egyszerűen a 
Teremtőjük kedvéért. 





Az ajtó mellett heverő macska, az utcán kóborló 
kutya és a kert fölé hajló zöld ág egyszeriben értékes- 

sé válik az ember szemében. Ünnepélyes érzés tölti 
el pusztán egy virító virág láttán, tudva, hogy ez is 
a Mindenható Allah egyik áldása. Az ilyen embe¬ 
rek folyamatosan az őszinte hála állapotában vannak. 
Soha nem bántanak senkit, és gyorsan megbocsátanak 
bárkinek, aki őket bántotta, mert emlékeznek arra, 
hogy Allah előtt nekik maguknak is számtalan hibájuk 
van. Az ilyen emberek azt mondják: hogyan is mer¬ 
nék bocsánatot kérni a Mindenható Allahtól számos 
hibámért, ha én még a legkisebb ártalmat sem vagyok 
hajlandó megbocsátani, amit ellenem követtek el? 

Az érett gondolkodású hívők elválaszthatat¬ 
lan tulajdonsága az, hogy folyamatosan megbocsá¬ 
tanak másoknak, hogy ők maguk is kiérdemeljék a 
Mindenható Allah bocsánatát. 

Az az igazi győzelem, ha valaki a legkisebb rossz 
érzés nélkül képes megbocsátani az ellene elkövetett 
rosszat. A megbocsátás a Mindenható Allah megelé¬ 
gedéséért az isteni szeretet egyik legnagyobb megnyil¬ 
vánulása. Aki nem tesz erre erőfeszítéseket, az csak a 
szavaival állítja, hogy szereti Allahot. 

A fent említett áján való elmélkedésből minden 
hívő ihletet meríthet megértésével, képességeivel és 
őszinte elkötelezettségével arányosan. És a hívő nem 
hagy fel az erőfeszítésekkel addig, amíg képes elmél¬ 
kedve olvasni az egész Koránt. 

A muraqabah segítségével az ember belső világát 
a Mindenható Allahra irányítja, és megtisztítja a szívét 

attól, hogy Allahon kívül bármi mással foglalkozzon. 
A hívő számára a Mindenható Allah parancsa minden 
másnál fontosabbá válik, és nyelvét állandóan a Róla 
való megemlékezéssel foglalja le. 

A Mindenható Allah hűséges szolgája olyan, mint 
a gyermek, akit nem érdekel más, csak a kedvenc játé¬ 
ka. Úgy alszik el, hogy szívét megtölti a játék szeretete, 
és ébredéskor az első mozdulata az, amivel azt a játékot 
keresi. És ilyen lesz a helyzete annak, aki meghal, és 
aztán hamarosan sírjából ébredve a Feltámadás mezeje 
felé indul. 

Ezért mindig ügyelnünk kell arra, hogy milyen 
gondolatokat forgatunk a fejünkben elalvás előtt. Ha 
egy ember gondolatainak nagy részét a Mindenható 
Allah tölti ki, akkor a Feltámadása is Allahhal lesz, az 
Ő akarata és megelégedése szerint. 

Néhány hadíszban azt olvashatjuk: 

„Az ítélet Napján az emberek arra fognak feltá¬ 
madni, amiben meghaltak.” (Muszüm, jannah, 83) 

„Úgy fogtok meghalni, ahogy éltetek, és úgy fog¬ 
tok feltámadni, ahogy meghaltatok.” (Munawi, Fayz’ul- 
Qadir, V, 663) 

Ha valaki a Mindenható Allahon kívül más felé 
irányítja vágyait, ilyen lesz a halála és a feltámadása is, 
és segítség nélkül marad az ítélet Napján. 

Ahhoz, hogy a muraqabah tökéletes állapotát 
elérjük, elengedhetetlen az elmélkedés és a dhikr, az 
Allahra való emlékezés gyakorlása. 

Az Áldott Próféta (s.a.w.) azt mondta: 

cÍÁ&UnJ áiúl 

„Keressétek Allahot, hogy megtaláljátok őt maga¬ 
tok előtt.” (Ahmed, I, 293) 

Ahhoz, hogy a lehető legtöbb hasznunk származ¬ 
zon a muraqabah, az elmélkedés és a dhikr gyakorlásá¬ 
ból, be kell tartanunk ezek feltételeit és a szükséges ille¬ 
met, többek között azt, hogy a lehető legnyugodtabb, 
legbékésebb pillanatokat találjuk meg gyakorlásukra, 
és ne azokat az időket, amikor a szív kényszer alatt áll, 
például ha éhesek, álmosak vagy dühösek vagyunk. 

így tehát minden élőlény az 
isteni megnyilvánulások tükre, 
amelyet a Hatalom Keze tart az 
emberi megértés és tudatosság 
elé. A tükörben tükröződő 
bölcsességeket és titkokat annak 
függvényében tudjuk érzékelni, 
hogy mennyire tiszta szívünk 
tükre. 

Az igazak elmélkedése 


Abu Bakr (r.a.) egy napon mély elmélkedésbe 
merült, az ítélet Napjáról, a legnagyobb bíróságról, a 
Paradicsomról és a Pokolról, az angyalok sorbaállásá¬ 
ról, a Nap felgöngyölítéséről, a csillagok kihunyásáról 
és lezuhantáról és a hegyek porrá omlásáról gondol¬ 
kodva. Annyira eltöltötte a félelem, hogy felkiáltott: 
„Bárcsak volnék egy szál fű azon a réten ott, hogy 
hamarosan lelegeljen egy arra járó állat, és eltűnhes¬ 
sek!” 


Az Áldott Prófétának (s.a.w.) ez az ája küldetett le: 

„De annak, aki fél az Ura előtt állástól, két Kertje 
lesz” (55:46) (Suyuti, Lubabun-Nuqul, II, 146; Alusi, XXVII, 117) 


Szintén Abu Bakr (r.a.) volt az, aki kiment a sza¬ 
badba egy tiszta, fényes napon. A ragyogó égre tekint¬ 
ve csodálta a természetet, amelyet Mindenható Allah 
teremtett ajándékul szolgáinak, és amelynek szépsége 
szinte leírhatatlan. Meglátott egy madarat, amely egy 

faágra telepedett, és édes hangon dalolni kezdett. Abu 
Bakr (r.a.) szomorúan felsóhajtott, és megjegyezte: 
„Milyen szerencsés is vagy, te madár... esküszöm, 
szeretnék a helyedben lenni. Szálldosol, aztán arra az 
ágra telepedsz, amelyikre csak akarsz, eszel a gyümöl¬ 
cseiből, és repülsz tovább. Rád nem vár elszámolás, és 
nem kell félned a büntetéstől! Allahra, ahelyett, hogy 
emberi lény lennék, aki várja, hogy Ura előtt elszámo¬ 
lásra hívják, inkább lennék kóró az út mellett, amelyet 
Összerág és lenyel egy teve!” (Ibn Abi Shaybah, Musannaf, 
VIII, 144) 

Ali (r.a.) azt mondta: „Nincs haszna az isten¬ 
szolgálatnak gondolkodás nélkül, a gondolkodásnak 
jámborság nélkül, és a Korán olvasásának elmélkedés 
nélkül.” (Abu Nuaym, Hilya, I, 77) 

Szintén Alitól (r.a.) származnak a következő bölcs 
szavak: 


„Az imának nincs haszna figyelem nélkül, a böjt¬ 
nek nincs haszna, ha hiábavaló beszéd és rossz viselke¬ 
dés kíséri, nincs haszna a Korán olvasásának elmélke¬ 
dés nélkül, a tudásnak jámborság nélkül, a vagyonnak 
adakozás nélkül, a testvériségnek védelmezés nélkül, 
az áldásnak, ami nem örökkévaló, és az imának, ami 
nem Őszinte.” (Ibn Hajar, Munabbihat, p. 31) 




Ali (r.a.) mindenre elgondolkodó szemmel tekin¬ 
tett, és hosszasan elmélkedett azon, amit látott. A 
Mindenható Allah félelmétől néha sírt, mint egy árva 
gyermek, és reszketett, mint a lázas beteg. Nagyon 

szerette az istenszolgálat cselekedeteit végezni, és áll¬ 
hatatos volt a jámborságban. Csak keveset evett, de 
sokat adakozott jó célokra. 

Mindennél többre értékelte az Iszlámot, ezért azt 
mondta: „Minden jó négy dologban rejlik: a beszéd¬ 
ben, a csendben, a tekintetben és a viselkedésben. 
A beszéd hiábavaló, kivéve, ha Allahról emlékezik 
meg. Az elmélkedéstől mentes csend hiba. A gondol¬ 
kodás nélküli tekintet tudatlanság. Az a viselkedés, 
amely nem ösztönöz Allah szolgálatára, ostobaság. 
A Mindenható Allah legyen kegyelmes azzal, akinek 
a beszéde Allahra való emlékezés és jó szó, akinek a 
csendje elmélkedés, és akinek a viselkedése jóravaló- 
ság! Az ilyeneknek a szavaitól és cselekedeteitől min¬ 
denki biztonságban van.” 79 

A Kegyes Korán valódi népét jellemezve Ibn 
Maszud (r.a.) azt mondta: „Amikor az emberek egy¬ 
mással beszélgetnek, a háfizt 80 felismerni a csendjé¬ 
ről. A háfiz könnyei különös szépségűek. A háfiznak 
méltóságteljesnek kell lennie, és kitűnő jelleme meg¬ 
nyilvánul csendje és elmélkedése által...” (Abu Nuaym, 
Hilyah, I, 130) 

Amikor Umm Dárdát (r.a.) megkérdezték, hogy 
a férje, Abu Darda (r.a.) milyen cselekedetet értékelt a 

79. Abű Nasr Sarráj Tűsi, al-Luma / íslám Tasavvufu, trns. H. Kámil 

Yilmaz, Istanbul 1996, p. 137-140. 

80. Háfiz: olyan ember, aki kívülről megtanulta az egész Koránt 

legtöbbre, azt felelte: „Elmerülni az önmagunkat javító 
elmélkedésben.. (Waqi bin Jarrah, Zuhd, p. 474) 

Amr ibn Abdiqaisz, a tabiun 81 kiemelkedő tagja, 
azt mondta: „Nem egy, nem két Társtól hallottam, 
hanem sokuktól, hogy azt mondták: az imán (hit) fénye 
az elmélkedés által ragyog fel vagy növekszik.” (ibn Kathir, 
I, 448, Suyuti, ad-Durrül-Mansur, II, 409, ‘Ali Imran, 190’) 

Rabi ibn Hajthamot (r.a.) megkérdezték, hogy 
milyen az az ember, akinek erénye kiemelkedőbb, mint 
az övé, mire ő azt felelte: „Akinek a beszéde dhikr, a 
csendje elmélkedés, a tekintete megértés...” (ibn Hanbal, 
Zuhd, p. 334; Abu Nuaym, Hilyah, II, 106) 

Abu Szulejmán Darani azt mondta: „Szoktasd 
hozzá a szemedet a síráshoz, a szívedet az elmélke¬ 
déshez!” 

„Ha valaki az evilágot szolgálja, az fátylat von 
közé és a Túlvilág közé, és hosszú távon óriási vesz¬ 
teséget jelent. De ha a Túlvilágra gondol, abból a böl¬ 
csesség fénye születik, és az ember szíve újjáéled.” (imám 
Ghazzali, Ihya, VI, 45) 

Yusuf Hamadani azt mondta: „Ha az elmélkedő 
hit gyökeret ver az ember szívében, követni fogják a 
jótettek. Elengedhetetlen, hogy ezt a kettőt, az elméi- 


81. Tabiun: az Allah Küldötte (s.a.w.) Társai után következő gener - 

kedést és a cselekedeteket egyesítsük, ahogyan csak 
lehetséges .” 82 

Fudail ibn íjad azt mondta: „Az elmélkedés olyan, 
mint az isteni fenség és uralom tükre, megnyilvánítja a 
jót és a rosszat is.” (Imám Ghazzali, Ihya, VI, 44) 

Muhammad ibn Abdullah azt mondta: 

„Ötféle elmélkedés létezik: 

az elmélkedés Allah ájáin, amiből a marifah 
(Allah megismerése) származik. 

Az elmélkedés Allah áldásain, amiből szeretet 
származik. 

Az elmélkedés Allah ígéretén és jutalmán, 
amiből vágyakozás származik. 

Az elmélkedés Allah intésein és büntetésein, 
amiből félelem származik. 

Az elmélkedés az emberek hálátlanságán 
Allah kegyei iránt, amiből szégyen és bűnbá¬ 
nat származik.” 

Ezekkel csengenek összhangban a bölcsesség 
következő szavai: 

„A hosszadalmas elmélkedés az, ami összefog 
minden jó és helyes dolgot. A csend békesség. Túlzásba 
esni abban, ami hiábavaló, szomorúságot és keserű 


82. Lásd: Yusuf Hamadani, Rutbat’l-Hayát, ford. Necdet Tosun, 
Istanbul, 2002, p. 60. 

megbánást okoz. Aki alsóbb énje vágyainak szolgája 
marad, nem törődve a Túlvilággal, az saját magát 
szégyeníti meg az ítélet Napján, és azt fogja kívánni, 
bárcsak halhatna meg.” (Bayhakí, shuab, vn, 417/10812; ív, 
272/5070) 


Kövessük az elmélkedés 
folyóját termékeny földekre! 

A Mindenható Allah minden emberi lényt felru¬ 
házott a képességgel, hogy fejlődjön az elmélkedésben. 
Minden ember mélyén az elmélkedés áradó folyója 
rejtőzik, amely örökké folyik, megállíthatatlanul. Ha 
nem adunk neki irányt, és hagyjuk kedve szerint árad¬ 
ni, nem tudja, hova folyjon, hiszen áthalad mindenféle 
tájon, jón és rosszon egyaránt. Néha elvész a száraz 
sivatagban, máskor ismeretlen sorsa felé rohan, nem 
tudva, mit tartogat számára a jövő, mint az uszadékfa 
az áradásban. 


A bölcsesség abban rejlik, hogy elmélkedésünk 
folyóját termékeny vidékre irányítsuk, és segítségével 
bőséges termést arathassunk. 

A Mindenható Allah így figyelmezteti azokat, 
akik nem az Ő megelégedésére használják ki az elmél¬ 
kedés és érzékelés ajándékát: 





„Bizony, a legrosszabbak az élő teremtmények 
közül Allah előtt a süketek, és a némák, akik nem 
használják az eszüket.” (8:22) 

„És bizony, sok dzsinnt és embert teremtettünk 
a Pokolnak. Van szívük, de nem értenek vele, van 
szemük, de nem látnak vele, van fülük, de nem hal¬ 
lanak vele. Olyanok ők, mint a jószágok - de nem, 
még inkább tévelyegnek! Ők azok, akik nem törődnek 
semmivel.” (7:179) 


A szív olyan, mint egy tükör, amelyet a tudatlan¬ 
ság és hitetlenség csak elhomályosít. Azzal fényesíthet¬ 
jük ki, hogy először hiszünk a Mindenható Allahban, 
aztán Hozzá fordulunk szeretetünkkel. A legalapve¬ 
tőbb szinten az embernek az olyan kérdésekre kell 
választ keresnie, mint „miért vagyunk itt, kinek a 
birtokán élünk, ki az, aki ennivalót küld nekünk, és 
hová megyünk?” Az alsóbb én vágyaiban elveszett élet, 
amelynek során nem keressük a válaszokat ezekre az 
alapvető kérdésekre, és a szív, amely nem akarja megis¬ 
merni a Valóságot, szánalmas végre van ítélve. 

Az ilyen emberek vakok az Igazságot a legnyil¬ 
vánvalóbban és legtisztábban megjelenítő dolgokra, és 
soha nem állnak meg, hogy elgondolkodjanak, ami¬ 
nek következtében az állatokhoz válnak hasonlóvá, 
nemtörődömségüket és tévelygésüket tekintve. Nem 
vágynak másra, csak evésre, ivásra, és a testi élvezetek 
hajszolására. 

A Mindenható Allah azt mondja: 


„Láttad-e azt, aki a saját vágyait teszi meg iste¬ 
nének? És lennél-e az ő védelmezője? Vagy azt gondo¬ 
lod, hogy a legtöbbjük képes hallani vagy megérteni? 

Olyanok ők, mint a jószágok. De nem, még inkább 
eltévelyedtek az útról!” (25:43 44) 


Kövessük az elmélkedés 
folyóját termékeny földekre! 

A Mindenható Allah minden emberi lényt felru¬ 
házott a képességgel, hogy fejlődjön az elmélkedésben. 
Minden ember mélyén az elmélkedés áradó folyója 
rejtőzik, amely örökké folyik, megállíthatatlanul. Ha 
nem adunk neki irányt, és hagyjuk kedve szerint árad¬ 
ni, nem tudja, hova folyjon, hiszen áthalad mindenféle 
tájon, jón és rosszon egyaránt. Néha elvész a száraz 
sivatagban, máskor ismeretlen sorsa felé rohan, nem 
tudva, mit tartogat számára a jövő, mint az uszadékfa 
az áradásban. 


A bölcsesség abban rejlik, hogy elmélkedésünk 
folyóját termékeny vidékre irányítsuk, és segítségével 
bőséges termést arathassunk. 

A Mindenható Allah így figyelmezteti azokat, 
akik nem az Ő megelégedésére használják ki az elmél¬ 
kedés és érzékelés ajándékát: 


„Bizony, a legrosszabbak az élő teremtmények 
közül Allah előtt a süketek, és a némák, akik nem 
használják az eszüket.” (8:22) 





„És bizony, sok dzsinnt és embert teremtettünk 
a Pokolnak. Van szívük, de nem értenek vele, van 
szemük, de nem látnak vele, van fülük, de nem hal- 

lanak vele. Olyanok ők, mint a jószágok - de nem, 
még inkább tévelyegnekl Ők azok, akik nem törődnek 
semmivel.” {7.179) 


A szív olyan, mint egy tükör, amelyet a tudatlan¬ 
ság és hitetlenség csak elhomályosít. Azzal fényesíthet¬ 
jük ki, hogy először hiszünk a Mindenható Allahban, 
aztán Hozzá fordulunk szeretetünkkel. A legalapve¬ 
tőbb szinten az embernek az olyan kérdésekre kell 
választ keresnie, mint „miért vagyunk itt, kinek a 
birtokán élünk, ki az, aki ennivalót küld nekünk, és 
hová megyünk?” Az alsóbb én vágyaiban elveszett élet, 
amelynek során nem keressük a válaszokat ezekre az 
alapvető kérdésekre, és a szív, amely nem akarja megis¬ 
merni a Valóságot, szánalmas végre van ítélve. 

Az ilyen emberek vakok az Igazságot a legnyil¬ 
vánvalóbban és legtisztábban megjelenítő dolgokra, és 
soha nem állnak meg, hogy elgondolkodjanak, ami¬ 
nek következtében az állatokhoz válnak hasonlóvá, 
nemtörődömségüket és tévelygésüket tekintve. Nem 
vágynak másra, csak evésre, ivásra, és a testi élvezetek 
hajszolására. 

A Mindenható Allah azt mondja: 


„Láttad-e azt, aki a saját vágyait teszi meg iste¬ 
nének? És lennél-e az ő védelmezője? Vagy azt gondo¬ 
lod, hogy a legtöbbjük képes hallani vagy megérteni? 
Olyanok ők, mint a jószágok. De nem, még inkább 
eltévelyedtek az útról!” (25:43 44) 

Egy igaz ember azt mondta: „A bölcsek számára 
az élet az isteni művészet megjelenése, az ostobáknak 
pedig csak fogyasztás és vágyak.” 

Más szempontból nézve az elmélkedés olyan, mint 
egy kétélű kard - szolgálhatja a jót és a rosszat is. Lehet 
az alsóbb én alacsonyabb rendű vágyainak eszköze, és 
szolgálhatja a magasabb rendű lélek céljait is. 

A Mindenható Allah így figyelmezteti azokat, 
akik rossz célra használják fel az elmélkedést: 

„És egyetlen lélek sem hihet, kivéve Allah enge- 
delmével. És Ő tévelygést helyez azokra, akik nem 
használják az eszüket.” (íonoo) 

A hitetlenség betegsége a legvisszataszítóbb 
szenny, amely az emberi lényt bepiszkíthatja. Aki nem 
foglalja le azzal szívét és elméjét, hogy a Mindenható 
Allah jelein elmélkedjék, soha nem tisztulhat meg ettől 
a szennytől. 





Az elme, amelyet a hit fénye táplál és a kinyilat¬ 
koztatás vezet, megtalálja az utat a Mindenható Allah 
megismeréséhez, míg azok, akik meg vannak fosztva 
ettől, megfeneklenek az Igazság felé vezető úton. Ez 
a legnagyobb téveszméje azoknak a filozófusoknak, 
akik valamiképpen azt hiszik, hogy megtalálhatják 
az Igazságot anélkül, hogy az isteni kinyilatkoztatást 
vennék alapul. A hittől távol lévő elmék csak a könyve¬ 
ikben találják meg az igazsághoz vezető utat. 

Ahhoz viszont, hogy a legmagasabb szintre fej¬ 
lesszük képességünket az elmélkedésre, távol kell tar¬ 
tanunk szívünket és elménket az olyan lényegtelen cse¬ 
lekedetektől, amelyek csak időpazarlásnak számítanak. 
A Kegyes Korán azt mondja: 

„És akik elfordulnak a hiábavaló beszédtől.” 

(23:3) 

„És azok, akik nem tanúskodnak hamisságról, és 
amikor hiábavalóság mellett mennek el, méltósággal 
mennek tovább.” (25:72) 


Allah Küldötte (s.a.w.) azt mondta: „A haszonta¬ 
lan cselekedetek elhagyása a jó muszlim jele.” (Tirmidhi, 
Zuhd, 11; Ibn Majah, Fitan, 12) 


A leghatékonyabb orvosság az alsóbb én betegsé¬ 
geire az, ha minden gondolatunkat a hasznos dolgokra 
irányítjuk, és eltávolodunk mindattól, ami nem a mi 
dolgunk. Ha haszontalan dolgokon elmélkedünk, az 
mindenféle rossz és veszteség előtt nyitja meg az ajtót. 
Akik haszontalan gondolatokkal foglalják le elméjü¬ 
ket, azok elmulasztják mindazt a jót, amire valóban 
szükségük lenne. 


Ibn’ul Jawzi azt mondja: „Ha az, hogy folyama¬ 
tosan csak közömbös ( mubah ) dolgokra gondolunk, 
sötétségben hagyja a szívet, akkor képzeljük csak el azt 
a kárt, amit az okoz, ha a tiltottra ( haram ) gondolunk. 
Ha még a legdrágább illatszer, a mósusz is megváltoz¬ 
tathatja a víz jellemzőjét, és elveheti megtisztító tulaj- 

donságát, képzeljük csak el, mi történik, ha a kutya 
iszik bele a vízbe! Ezért mondta egy bölcs ember: 
Aki szokásává teszi, hogy közömbös cselekedetekkel 
foglalja le magát, az nem fogja érezni az Allahhal való 
találkozás izet.” (Bursawi, Ruh’ul- Bayan, al-Muminun, 51’) 

Ha valaki erejét nem koncentrálja az elmélke¬ 
désre, nem képviseli a jót és nem gondol a jóra, azt a 
Sátán a rossz felé fogja irányítani, és ennek következ¬ 
tében az ilyen ember nem lesz képes úgy elmélkedni, 
ahogy az méltó az isteni jelekhez. Ahelyett, hogy elő¬ 
nye származna a szív és elme áldásaiból, amelyeket a 
Mindenható Allahtól kapott, csak kárt fok okozni. 

A hívőnek ezért mindig a jóval kell lefoglalnia 
gondolatait, a Korán és a Szunna útmutatásainak meg¬ 
felelően. 


A megemlékezéssel kísért elmélkedés 


Yusuf Hamadani így írja le: 





„A szív és a megemlékezés olyanok, mint a fa és a 
víz. A szív és elmélkedés ellenben olyanok, mint a fa és 
gyümölcse. Hiba lenne azt várni, hogy a fa virágot bont, 
mielőtt megöntöznénk, vagy hogy gyümölcsöt terem, 
mielőtt levelei és virágai kinőttek volna. Bármennyire is 
kívánjuk, nem fog gyümölcsöt hozni. Mert most nem 
annak van az ideje, hogy szüreteljünk a fáról, hanem 
annak, hogy öntözzük és gondozzuk. Locsolni kell, 
kiirtani körülötte a gyomokat és idegen növényeket, és 

várni a napfényt. Csak amikor mindezeket teljesítettük, 
akkor éled fel a fa, akkor díszítik fénylő, zöld levelek, 
csak akkor várhatjuk, hogy ágai gyümölcsöt teremje¬ 
nek, mert ez jelenti azt, hogy valóban eljött az ideje.” 
(Rutbat’ul-Hayat, p. 71) 

Haszan Baszri azt mondja: 

„A bölcsek a megemlékezés által szoktatják hozzá 
magukat az elmélkedéshez, és az elmélkedés által a 
megemlékezéshez. Végül szóra bírják a szívüket, és 
amikor a szívük megszólal, a bölcsesség szavait mond- 
ja.” (Imám Ghazali, Ihya, VI, 46) 

A megemlékezést és az elmélkedést soha nem sza¬ 
bad elválasztani egymástól. A megemlékezésben a leg¬ 
fontosabb az, hogy elgondolkodva végezzük, és a tuda¬ 
tosság érzése kísérje. Muhammad Parsa (Allah legyen 
vele kegyelmes) szerint: „Amikor az ember kimondja, 
hogy Ja ilaha” (nincs istenség), akkor az egész terem¬ 
tés múlandó voltára kell gondolnia, és meg kell érteni, 
hogy az egész voltaképpen semmi, és Allahon kívül 
mindent el kell távolítania az elméjéből, megtisztít¬ 
va a gondolatait. A szívet meg kell töltenie azzal a 
tudattal, hogy a Mindenható Allah szolgái vagyunk, 
senki másé. Amikor azt is kimondja „HVAllah” (kivéve 
Allah), akkor a Mindenható Allah időtlen létezésére 
kell gondolnia, ami örökkévaló, és hogy Ő az, Akihez 
szeretettel fordulhatunk. Ezáltal a Mindenható Allah 
Szépségének tulajdonsága ( dzsemali) elkezd megnyil¬ 
vánulni a szívben.” 

Bahauddin Naqshband (Allah legyen vele kegyel¬ 
mes) azt mondja: „A megemlékezés célja nemcsak 
az, hogy ismételgessük, hogy „Allah”, vagy „La Haha 
ilTAllah”. Az a célja, hogy eltávolodjunk a látszólagos 
okoktól a valódi Ok felé, és megértsük, hogy Tőle szár¬ 
mazik minden áldás.” 


Más szavakkal szólva, a valódi megemlékezés az, 
ami lehetővé teszi, hogy kiemelkedjünk a tudatlanság 
mocsarából az igazság tanúságának horizontjára. 

Mawlana Rumi (Allah legyen vele kegyelmes) azt 
mondja: „Allah, az Egyetlen, az Egyedülvaló engedélyt 
adott nekünk arra, hogy megemlékezzünk róla, azt 
mondva: Emlékezzetek Allahra! Látva, hogy tűzben 
égünk, fényt adott nekünk. De az a megemlékezés, amit 
csak a nyelvünk és ajkaink végeznek, érzés és elmélke¬ 
dés nélkül csak tökéletlen álom. A csodáló szív mélyéről 
fakadó megemlékezés az, ami a mondatok és szavak 
lényege.” (Mathnawi, v. 2, 1709, 1712) 

Idővel a Mindenható Allah iránti szeretet meg¬ 
erősödik abban, aki elgondolkodva megemlékezik az 
Ő neveiről és tulajdonságairól. A lényeg nem az, hogy 
csak ismételgesse az „Allah” szót, hanem „a Szó” szere- 
tetét ültesse szívébe, az elmélkedés központjába. 





A megemlékezésen és az elmélkedésen keresztül 
az ember először az isteni szeretetet ( muhabbatullah ) 
éri el, és ezen keresztül halad a marifatullah irányába, 
ami az isteni nevek és tulajdonságok jobb megisme¬ 
rését és megértését jelenti. Ennek eredményeképpen 

a Mindenható Allah megszereti ezt az embert, és a 
Barátjává válik. Egy hadísz kudsziban 83 a következő 
áll: 

„Azok az igaz szolgáim, és azokat szeretem a 
teremtésből, akik megemlékeznek Rólam; és cserébe 
azért, hogy megemlékeznek Rólam, Én is megemlítem 
okét.” (Ahmed, III, 430) 

A megemlékezés háromszoros lehet: a nyelvé, 
a testé és a szívé. A nyelv megemlékezése az, ha a 
Mindenható Allahot említi az Ő neveivel és tulajdon¬ 
ságaival, magasztalja Őt, olvassa az Ő szavát, és Hozzá 
imádkozik. A test megemlékezése az, ha minden tagját 
azzal foglalja le, ami megparancsoltatott, és távol tartja 
a rossz elkövetésétől. Ami a szív megemlékezését illeti, 
a Korán-magyarázó, Elmahli Hamdi Yazír azt írja: 

„A szív megemlékezése az, hogy a legőszintébb, 
mélyen átérzett módon emlékezik meg a Mindenható 
Allahról, ez pedig háromféleképpen történhet: 

1. Elgondolkodik a bizonyítékokon, amelyek a 
Mindenható Allah lényegét és tulajdonságait támaszt¬ 
ják alá, és válaszokat keres a kétségekre, amelyek 
esetleg felmerülnek a szívében az Ő uralmával kap¬ 
csolatban. 

2. Elgondolkodik azon, hogy a Mindenható 
Allahnak milyen jogai vannak felettünk, és hogy mik a 


83. Hadísz kudszi: olyan hadísz, amelyben Allah Küldötte (s.a.w.) szó 
szerint a Mindenható Allah szavait idézi 

szolgaságunk kötelességei; elgondolkodik az Ő paran¬ 
csain és tiltásain, azok bizonyítékain és a bennük 
rejlő bölcsességeken. Ha valaki megismeri és megérti 
a parancsokat, tiltásokat és annak következményeit, 
ha engedelmeskedik ezeknek, azzal csak növekszik a 
jótettekre való hajlandósága. 

3. Elgondolkodik a teremtésen, külső és belső 
dimenzióin is, és a bennük rejlő bölcsességeken, olyan 
módon, hogy felismerje: minden egyes részecske az 
isteni birodalom tükre. A tükörbe megfelelő módon 
tekintő szemek számára felragyognak ennek a biroda¬ 
lomnak a fényei, és ezt csak egy töredék másodpercre is 
tudatosan megismerni többet ér, mint az egész világ. 

Az ezen a szinten végzett megemlékezés sohasem 
ér véget. Az ember elveszíti az önmagára és környe¬ 
zetére vonatkozó tudatát, minden tudatosság elvész 
a Valóságban, olyannyira, hogy egy porszemnyi sem 
marad sem a megemlékezésből, sem a megemlékezést 
végző emberből. Nem érez mást, csak a megemlékezés 
tárgyát, a Valóságot. Bár sokan beszélnek erről a szint¬ 
ről, azok, akik valóban megtapasztalják, nem törődnek 
a beszéddel.” (Ilak Dini Kúrán Dili, [el-Bakara, 152]) 





így tehát minden élőlény az isteni megnyilvánu¬ 
lások tükre, amelyet a Hatalom Keze tart az emberi 
megértés és tudatosság elé. A tükörben tükröződő 
bölcsességeket és titkokat annak függvényében tudjuk 
érzékelni, hogy mennyire tiszta szívünk tükre. 

Hajnal előtti órák: 

a legértékesebb idő a megemlékezésre 

Aki szeret, az gyakran beszél arról, aki szereteté- 
nek tárgya. Aki gyakorta beszél valamiről, az nagyobb 
szeretetet kezd érezni iránta. A szeretet azzal mér¬ 
hető le, hogy mennyi áldozatot vagyunk hajlandók 
hozni szeretettünkért. A szeretet legmagasabb fokú 
megnyilvánulása, ha hajnal előtt elhagyjuk kényelmes 
ágyunkat és az alvást, hogy a Mindenható Allahnál 
keressünk menedéket. 


Érdemes megemlíteni, hogy az isteni kegyelem és 
megbocsátás különösen áradó a hajnal előtti órákban. 
Az isteni kegyelem által ihletett csalogányok hajnal 
előtt éneklik legédesebb dallamaikat, és a sokszínű 
virágokból is ekkor árad a legjobb illat. Micsoda szé¬ 
gyen lenne, ha éppen az ember mulasztaná el az isteni 
kegyelemnek ezt a különleges időszakát! 


A nap legértékesebb időszakát a hajnal előtti órák 
jelentik, ami az éjszaka utolsó harmadának felel meg. 
A hajnal az az időszak, amikor az elme a lehető leg¬ 
távolabb van a kicsinyes gondoktól, amikor a szív 
megtisztul, mindenhol békés csend honol, és az evilági 
érdekek elenyésznek. Ez az az időszak, amikor az isteni 
kegyelem leereszkedik, és a Világok Ura a legközelebb 
van szolgáihoz. Távol a kicsinyes gondoktól, a szív 
ekkor a Mindenható Allahhoz fordul a szó legszo¬ 
rosabb értelmében, ezért a hajnal előtti órák jelentik 

a legmegfelelőbb és legtermékenyebb időszakot arra, 
hogy visszavonuljunk elmélkedni. 

A Mindenható Allah azt mondja: 

„Te, aki beburkolod magadat! Kelj fel éjszaka, 
kivéve egy kis részében, a felében, vagy vegyél el 
belőle egy keveset, vagy adj hozzá egy keveset, és 
olvasd a Koránt kimért, ritmusos olvasással. Súlyos 
Szót fogunk kiszabni neked. Bizony, a felkelés éjszaka 
nagyon nehéz és hatásos, és megfelelőbb a Szónak. 
Napközben hosszadalmas elfoglaltságaid vannak.” 
(73:1-7) 


A hajnal előtti órák súlyos ünnepélyességével 
szemben napközben a zaj uralkodik, ami csökkenti 
a koncentrálóképességet. Az, aki nem használja ki az 
éjszaka leghasznosabb óráit, később, a figyelmét elvo¬ 
nó mindennapi tevékenysége közepette nem lesz képes 
ugyanolyan mértékben átélni azt a spirituális örömöt, 
hogy imádattal fordul a Mindenható Allah felé. 


A hajnal különleges időszak, istenszolgálatra 
teremteve, a nappal pedig egy csodálatos áldás, ame¬ 
lyet azért kaptunk, hogy a jók szolgálatára legyünk, és 
a megélhetésünket megkeressük. A hívőnek a kizáró¬ 
lag a Létezővel kell lennie a hajnal előtti órákban, míg 
napközben a többi ember között, de még így is Vele. 





Az Áldott Próféta (s.a.w.) soha nem mondott le 
az imádkozásról, Korán-olvasásról és elmélkedésről 
a hajnal előtti órákban, az éjszaka leggazdagabb és 





AZ ELMÉLKEDÉS ILLEME 


legtermékenyebb időszakában. Még amikor annyira 
beteg volt, hogy lábra sem tudott állni az imához, 
akkor is kihasználta ezt az időszakot, még ha ez azt is 
jelentette, hogy ülve kellett imádkoznia. 84 

Allah Küldötte (s.a.w.) különösképpen elmélke¬ 
désre használta ki a hajnal előtti órákat. Addig állt 
könnyek közt, míg a lába feldagadt, és órákon keresz¬ 
tül volt lebomlásban. 

Imám Hasan ibn Rushqay mondta: 

„Nincsen jobb kulcs az elmélkedés óceánjához 
és a Valóság kapujához, mint felkelni a hajnal előtti 
órákban, és a spirituális fejlődést szolgáló tevékenysé¬ 
get folytatni. Ebben az időben az ember eltávolodik az 
anyagi érdekektől, evilági ügyektől és vágyaktól. Ez az 
idő az Urunkkal való együttlét ideje. 

A test megpihent és újjáéledt, visszanyerte érzékeit. 
A hajnal előtti órákban a legkellemesebb az idő, a leg- 
gyengédebb a szellő - ez a legjobb időszak az éjszaka és a 
nappal között. A hajnal előtti órák során a fény elborítja 
a sötétséget. Az este éles ellentéte: a sötétség meghódol a 

fény előtt.” (Lásd: Abu Ghuddah, Zamanin Kiymeti p. 86) 

A Kegyes Korán azt mondja: 

„Oldaluk elhagyja az ágyukat, felkelnek éjszaka 
álmukból, és Urukhoz fohászkodnak félve és remélve, 
és adakoznak abból, amivel Mi elláttuk őket.” (32:16) 


84. Lásd: Abu Dawud, Tatawu, 18. 

Megbánni a bűneinket a hajnal előtti órákban, 
félelemmel gondolni a túlvilági büntetésre, a halálra 
emlékezni, megtervezni, milyen jótetteket cselekszünk 
életünk hátralevő részében, a Kegyes Korán jelentésén 
elmélkedni - ezek mind az Allah előtt legkedvesebb 
cselekedetek közé tartoznak. 

Akik ilyen módon élettel töltik meg a hajnal előtti 
órákat, és adakozásban töltik az életüket, azoknak a 
Mindenható Allah a következő kivételes jó híreket 
mondja: 

„És nem tudja senki sem, hogy a szem milyen 
öröme rejtőzik számukra fizetségként azért, amit cse¬ 
lekedtek.” (32:17) 

Allah Küldötte (s.a.w.) a következőképpen értel¬ 
mezte ezeket az ájákat: 

„A Mindenható Allah azt mondja: Igaz szolgáim¬ 
nak olyasmit készítettem elő, amit emberi szem még 
nem látott, emberi fül még nem hallott, és az emberi 
elme el sem képzelhet!” (Bukhari, Bad’ul-Khalq, 8; Tafsir. 32/1; 
Tawhid, 35; Muslim, Jannah, 2-5) 

Ebből megérthetjük, hogy a Paradicsomnak azon 
jutalmai, amelyek még ismeretlenek előttünk, sokkal 
nagyobbak, mint az ismertek. Egyes beszámolók sze¬ 
rint még a próféták és az angyalok sem ismerik mind¬ 
ezeket teljes mértékben. 

Elmélkedés: az igazság és siker kulcsa 

Az Igazságot csak elmélkedés által érhetjük el. 
Hogyan is találhatná meg a helyes utat az, aki vak és 
süket az isteni Fenség sugárzó jelenlétére? Nem vélet¬ 
lenül mondják azt: „Ami nem éleszti fel az érzéseket, 
az nem is tudás.” 

A hitetlenek gondolkodásmódját, akik nem képe¬ 
sek rátalálni az Igazságra, a Mindenható Allah így írja 
le: 


„Bizony, nem érheted el, hogy a halottak hallja¬ 
nak, és nem érheted el, hogy a süketek meghallják a 
hívást, mikor hátat fordítanak, visszavonulva.” (27:80) 


Az isteni kinyilatkoztatás által nevelt elme, amely 
biztosítékot jelent az ellen, hogy alaptalan félelmek, 
képzelgések és vágyak uralma alá kerüljünk, azzal az 
erőfeszítéssel karöltve, hogy Allah Küldötte (s.a.w.) 
szívének állapotát próbáljuk utánozni, arra vezet, ami 
igaz és jó. Ha nem tekintjük Allah Küldötte (s.a.w.) 

csodáit, hanem csak példás erkölcsén és életén gondol¬ 
kodunk el, az is elegendő, hogy meggyőzzön minket 
őszinteségéről, és mindannak jóságáról, amire hívott. 
Az elmélkedés és az isteni segítség eredményeképpen 
megmenekülhetünk az alsóbb én szorításából és a 
puszta ész csapdájából. 

A Mindenható Allah így írja le azoknak a szorult 
helyzetét és megbánását, akik a Tűzben lesznek: 

„És így kiáltanak fel benne: „Urunk! Vegyél ki 
minket, jótetteket fogunk cselekedni - mást, mint 
amit korábban cselekedtünk.” Hát nem adtunk nektek 
elég hosszú életet, hogy megemlékezhessen abban az, 
aki megemlékezik? És nem jött-e hozzátok figyelmez¬ 
tető? ízleljétek hát meg, mert a bűnösöknek nincs 
Segítőjük.” ( 35 : 37 ) 

Ez azt jelenti, hogy az ember kétféle úton érheti el 
az igazságot és az örök megváltást: 

1. Vagy igaz, jámbor muszlimokat talál, és az ő 
példájukat követve, az általuk kapott ihlet és spirituali- 
tás által engedelmeskedik a Valóságnak; 





2. Vagy a Korán és Szunna alapján használja fel 
elmélkedésre és gondolkodásra való képességét, hogy 
megtalálja az Igazságot, amelynek aláveti magát. Ha 
viszont valaki nem engedelmeskedik a Valóság nép¬ 
ének (ahl’ul-haqiqah), és nem képzi elméjét sem, és így 
követi saját elképzeléseit, az tragikus végre van ítélve 

A valódi elmélkedés: 
a Szükségszerű Létezés megerősítése 

Mint korábban kifejtettük, az emberi lények nem 
képesek felfogni a Mindenható Allah Lényegét. Az 
emberi lények előtt a tudás útjai közül kizárólag az 
van nyitva, amely az öt érzéken, az elmén és a szíven 
át vezet; ám képességeik korlátozottak. Korlátozott 
képességekkel pedig egyszerűen lehetetlen megérteni 
azt, Aki Abszolút, öröktől fogva Létező és Örökkévaló. 
A korlátozott képességek csak korlátozott megértést 
tesznek lehetővé. 


Ezért a Kegyes Korán és a Szunna megtiltja 
azt, hogy olyasmivel foglalkozzunk, ami meghalad¬ 
ja a képességeinket - például a Mindenható Allah 
Lényegéről gondolkozzunk, vagy megpróbáljuk fel¬ 
fogni az Elrendelés misztériumát. Ahogy az is kataszt¬ 
rófát von saját fejére, aki nem gondolkodik el az isteni 
valóságokon, úgy az is a pusztulásba vezethet, ha olyan 
gondolatokba bonyolódunk, amelyek meghaladják 
szellemi kapacitásunkat. Ezért mondta azt az Áldott 
Próféta (s.a.w.): „Elmélkedjetek Allah teremtésén és 
áldásain, de soha nem elmélkedjetek az Ő Lényegén, 
mert nem vagytok képesek felmérni az Ő Fenségét 
úgy, ahogy az Hozzá méltó.” (Lásd: Daylami, II, 56; Haythami, 


I, 81; Bayhaki, Shuab, I, 136) 

A nagy tudós, Ibn Arabi azt mondta: 

„Bármi is jut eszedbe Allahhal kapcsolatban, Ő 
valami más.” 

Valójában az Iszlám tanítása szerint, és ahogy 
már korábban is említettük, a Mindenható Allah egyik 
lényegi tulajdonsága a mukhalafatu’n-lil-hawadith, 
vagyis, hogy semmire sem hasonlít a teremtésből. Az, 
hogy olyan tulajdonságokkal ruházzuk fel őt, mint a 
bölcs, igazságos, vagy sok más, amiben emberi lények 
is részesedhetnek, a mukhalafatu’n-lil-hawadith igaz¬ 
ságába vetett hitünk miatt van biztonságban a sirktől, 
vagyis a társítástól. 

Azzal ellentétben, hogy nem lehetséges megérte¬ 
nünk a Mindenható Allah lényegi valóságát, nagyon is 
lehetséges belső meggyőződésre jutni az Ő Létezéséről 
és Egyedülvalóságáról, az Ő tulajdonságainak a világ¬ 
mindenségben és a jelenségekben való megnyilvánu¬ 
lása alapján. Ez jelenti az emberi megértés határát, 
ami, a teremtés többi részéhez hasonlóan, korlátozott. 
És ez elegendő ahhoz, hogy Allah előtt elfogadottak 
legyünk, mint hívők. Ezért mondták oly gyakran a 
muszlim tudósok: „Minden tudás csúcsa Allah isme¬ 
rete.” 





Az emberi lények megértése csak arra teszi képes¬ 
sé őket, hogy a tulajdonságból következtessenek arra, 
akit a tulajdonság jellemez, a műből a teremtőjére, 
a műalkotásból a művészre, és az okozatból az okra. 

A teremtett lényekre tekintve, amelyek mindegyike 
valódi műalkotás, az emberiség lehetőségeihez mérten 
képes lehet megérteni a Mindenható Allah fensé¬ 
gét, nagyságát és kegyelmét. Az ember csak annyit 
meríthet a marifatullah óceánjából, amennyire egyéni 
képességeinek vödre képessé teszi. 

Mawlana Rumi azt mondta: 

„Egy napon felébredt bennem a vágy, hogy lás¬ 
sam Allah fényét az embereken. Olyan volt, mintha 
az óceánt akarnám látni a cseppben, a napot egy fény¬ 
foltban.” 


Ha mindenki tiszta szívvel és őszinte szándékkal 
gondolkodna el a Mindenható Allah tulajdonsága¬ 
in, tettein és művein, lehetetlen lenne, hogy bárki is 
hitetlen legyen. A hitetlenség csak akkor kezdődik, ha 
az intellektuális tevékenység leáll, és a szív érzékeny 
egyensúlya felborul. Lehetetlen, hogy az, akinek a 
gondolkodásmódja és szíve mentes a befolyásoktól, 
hitetlenségbe tévelyedjen; és ha a hitetlenség világá¬ 
ban nyitotta fel szemét, nagyon nagy az esély arra, 
hogy kivezettetik belőle. Jó példa erre Ábrahám pró¬ 
féta (a.s.), aki, annak ellenére, hogy olyan környezetbe 
született, ahol teljes mértékben a bálványimádás ural¬ 
kodott, végül felismerte a Mindenható Allah létezését 
és egyedülvalóságát, egyszerűen intellektusa és belső 
képességei segítségével, amely történetet a Kegyes 
Korán számos alkalommal említ. 








AZ ELMÉLKEDÉS AZ ISZLÁMBAN 


Azért a hitetlenség lehetetlen annak számára, aki 
egyenesen gondolkodik. Ha azt állítjuk valamiről, hogy 
nem létezik, azzal egyáltalán nem döntöttük el a vitát. 
Erős és egyértelmű bizonyítékokra van szükség. Mi 
célt szolgál az, ha valaki azt állítja, hogy valami nem 
létezik, miközben az élet, a halál és a világmindenség 
rejtélye megoldatlan marad? Ez pontosan olyan, mint 
annak az esete, aki nem is tudja, hogy mardosó éhség¬ 
től szenved, mert a teste egyszerűen túl gyenge már 
ahhoz, hogy érezze. Ha mégis tagadja éhségét, az csak 
azt mutatja, milyen súlyos is a betegsége valójában. 
Akinek az egész idegrendszere megbénult, vagy teljes 
altatásban van, az nem érzi, ha szöget döfnek testébe, 
vagy kés hasít a végtagjaiba. A Mindenható Allah így 
írja le azokat, akik betegséget hoznak saját lelkűkre 
anélkül, hogy tudatában lennének: „Vakok, süketek és 
némák.. 

A Mindenható Allah minden ember ereden¬ 
dő természetének részévé tetté a hitre való igényt és 
képességet is, és a vágyat, hogy az igazságot kövesse. 
Ezért csak spirituális vakság és süketség okozhatja azt, 
ha valaki közömbös a hit és az igazság iránt, vagy eltá¬ 
volodik tőlük. Különben még a hitetlenek lelke is kész 
a megértésre, vagy legalábbis a küszöbén áll; de ezt a 
képességet elnyomja a spirituális bénultság felszínre 
törése, ami sújtja őt, akár egy homályos álom, amelyre 
ébredés után már nem emlékszünk. 

Az emberi lélek természeténél fogva hajlik a hitre, 
olyan szükséglet ez, amelyet már gyermekkorunk¬ 
ban érzünk, olyan, mint a követelődző éhség. Például 
ha egy gyermek látja, hogy az apja imádkozik, nem 
az ima részleteiről fog kérdezni. Ehelyett inkább a 
Mindenható nagyságát igyekszik megismerni, és ő 
maga is próbálva kifejezni ezt a „nagyságot”, fizi¬ 
kai hasonlatokhoz folyamodik, mivel még nem képes 
absztrakt képekben gondolkodni. Megkérdezi, hogy 
hány Allah van, hogy mi vár rá a halála után, kíváncsi¬ 
an próbálja kideríteni, hogy milyen hely a Paradicsom 
és a Pokol. Fáradhatatlan keresésbe kezd, nem más 
okból, mint hogy a spirituális éhség mélyen gyökerezik 
természetében. Amikor ez a mélyről fakadó hajlam 
a felszínre kerül, az ember hívő lesz - mumin. Aki 
mélyen elzárja tudatában, mint egy kalitkába börtön - 
zött madarat, az hitetlen marad. A fogság hosszú évei 
után a madár már nem emlékszik többé, hogy hogyan 
is kell repülni, és nem tud szárnyra kapni akkor sem, 
ha kiengedik börtönéből - mintha szárnyai kővé vál¬ 
tak volna. Ha nem engedjük, hogy a hit érzése tuda¬ 
tunk felszínére törjön, idővel a hitre való képesség is 
megfakul. 


Azért keresnünk kell a Mindenható Allahot, aki 
a semmiből teremtett minket, amennyire csak lehe¬ 
tőségeinkből és képességeinkből telik. Ahhoz, hogy 
elérjük a bölcsességet, a marifatullah -1 és ezáltal a 

Mindenható Allahot, megfelelő módon kell megérte¬ 
nünk az Ő tulajdonságait és cselekedeteit. 

Ha a Mindenható Allah először azt nyilatkoztat¬ 
ta volna ki Mohammed Prófétának (s.a.w.): „Olvass, 
Urad nevében, Akinek nincs társa, és nincs Hozzá 
hasonló...”, kész kifogások merültek volna fel az 
emberekben, és csökkentette volna a vezetés esélyét 
a hitetlenséghez hozzáedződött elmék számára. De a 
Mindenható Allah úgy kezdte a kinyilatkoztatást, hogy 
az egyik elválaszthatatlan tulajdonságára, a Teremtőre 
utalt: 


„Olvass, Urad nevében, aki teremtett...” ( 96 : 1 ) 


A bálványimádók, akik nagyon is jól tudták, hogy 
a bálványok nem teremtenek semmit, így kezdték 
elfogadni a tényt, hogy a Mindenható Allah az, Aki a 
valódi Ür, az Egyetlen, aki méltó a dicséretre és hálára. 
Baydavi, a kiemelkedő Korán-magyarázó, azt írja: 





„A Hatalmas Allah arra emlékeztet minket az 
Alaq szúrában, hogy a legalacsonyabb szintről a leg¬ 
magasabbra emelte az embert. Ilyen módon felhívja a 
figyelmet elsősorban a teremtésre, erre a cselekedetre, 
amely az elmét a Mindenható Allahhoz vezeti vissza. 
Másodsorban pedig hangsúlyozza az írást és olvasást, 
ami arra a képességre utal, hogy képesek vagyunk 
meghallani a Mindenhatót. Más szavakkal szólva, 
egyesíti a racionális és leíró tudományokat.” 

A Mindenható Allah annak eszközévé tette az Ő 
teremtésén való elmélkedést, hogy a hitetlenek a hit 
megtiszteltetésében részesülhessenek. A hívők eseté¬ 
ben viszont annak eszköze, hogy hitük bizonyosságát 
erősítsék. 


Minden dolog a változás 
és fejlődés állapotában van 


A világmindenségben minden ki van téve a folya¬ 
matos változásnak, egyik megjelenési formájából a 
másikba alakulva. Például az anyaméhben egy rög 
kis húscsomóvá alakul, az pedig csontokká és hússá. 
Minden érzékelhető dologban látjuk a változást, a 
csillagoktól a bolygókig, a növényektől az ásványokig, 
és így tovább. 


Egyetlen atomon belül is hatalmas mozgás megy 
végbe. Elektronok pörögnek kifinomult táncukban, 
minden képzeletünket felülmúló, szédítő sebességgel. 
A protonok és neutronok sebessége pedig, mivel még 
kisebb tömegbe vannak koncentrálva, még ennél is 
nagyobb, a másodpercenkénti hatvanezer kilométert 
is meghaladja. A hatalmas sebesség miatt olyanok, 
mint a rendkívül magas hőmérséklettől forrásban lévő, 
habzó folyadék. 


Az alábbi sorok gyönyörűen fejezik ki, hogy 
egyetlen részecske is elegendő ahhoz, hogy rámutas¬ 
son a kapcsolatra az alkotás és a Művész között: 








AZ ELMÉLKEDÉS AZ ISZLÁMBAN 


Nem kell az egész világ, hogy Téged megismer¬ 
jünk - Elég bizonyíték, ha egy teremtett porszemre 
nézünk... 

Ha észben tartjuk, hogy a tű egyetlen négyzetmil¬ 
liméteres hegyén mintegy száz trillió atom van, képe¬ 
sek leszünk jobban értékelni azt a Hatalmat, amely a 
világmindenségben minden dolgot mozgásban tart. 

Szükségszerű, hogy létezzen egy Valódi Ok, 
amelynek hatására mindez a mozgás és változás tör¬ 
ténik - ez pedig a Mindenható Allah, a Hatalmas 
Teremtő. Teljességgel elképzelhetetlen, hogy az ese¬ 
ményeknek ez a lenyűgöző láncolata forrás nélkül 
történjék, vagy tudatossággal nem rendelkező kiváltó 
oka legyen. 


Minden valami célból lett teremtve 


Nyilvánvaló tény, hogy minden egyes dolog a 
világmindenségben valamilyen cél alapján lett teremt¬ 
ve. Mint korábban már kifejtettük: 



A Napból jövő és a Holdról visszatükröződő 
sugarak által az élőlények fényt kapnak, és életben 
tudnak maradni. Az időszámításunk annak alapján 
jött létre, hogy a Föld és a Hold mozgásokat végeznek 
a Nap körül. A Föld forog a saját tengelye körül is, így 
születnek a nappalok és éjszakák. A Hold kering a Föld 
körül, ennek alapján jönnek létre a hónapok. 





KÖVETKEZTETÉS - 

A levegő, amelyet állandóan belélegzünk, áthat¬ 
ja tüdőnket és oxigénnel tölti meg vérünket. A levegő 
a legnagyobb mennyiségben hozzáférhető, hisz ez az 
egyetlen dolog, amire folyamatosan szükségünk van. 

A felhőket maguk előtt hajtva a szelek esőt 
visznek oda, ahol szükség van rá, megtermékenyítik a 
növényeket, a fákat, szabályozzák a hőmérsékletet, és 
megtisztítják a levegőt. 

A tengerek és óceánok haszna hasonlóképpen 
megszámlálhatatlan. 

Az emberi életben fényesen nyilvánvalóak ezek a 
hasznok, és még számtalan más, amit nem soroltunk 
fel. Ha elmélkedő tekintettel nézünk ezekre, felfedez¬ 
hetjük a teremtés minden egyes eleme mögött rejlő 
bölcsességet és céltudatosságot. Aki feltételezi, hogy 
mindez csak a véletlenszerűen egybeeső események 
játéka, az valóban elvesztette minden ítélőképességét 
és józan gondolkodását. 

Kétségtelen, hogy mindez az Egyetlen Isten 
műve, dicsőség Neki, Aki végtelenül Bölcs, Hatalmas 
és Dicsőséges. 


Különböző dolgok lettek 
teremtve egyazon anyagból 


Létezésük mélyén azok a dolgok, amelyek látszó¬ 
lag különböznek egymástól, valójában ugyanolyanok. 
Mind anyagból lettek teremtve. A különböző elemek 

ugyannak a tartalomnak a részei. Például az égitestek 
is ugyanazokból az anyagokból állnak össze, mégis 
mindegyiknek megvannak a jellemző tulajdonságai, 
helyzete, sűrűsége és élettartama. Vannak köztük 
rendkívül hidegek és rendkívül fagyosak is. 

A növények és állatok mind olyan elemekből 
épülnek fel, mint a nitrogén, szén, oxigén vagy hidro¬ 
gén, bár nincs kapcsolat az élet és ezen elemek között, 
különösen olyan tulajdonságokkal, mint a tudás, aka¬ 
rat, erő, hallás vagy látás. 

Mindez isteni műalkotás. A világmindenség¬ 
ben látható különböző, de tökéletes organizmusok 
a Fenséges Művész alkotásai. Elképzelhetetlen, hogy 
az, Aki ilyen sok mesterművet hoz létre, hirtelen 
hasonlítani kezdjen rájuk. Ő a wadzsib’ul-Wudzsud, a 
szükségszerűen Létező, Akinek létezése saját Magától 
származik. 

Egyszóval, tényleg nem nehéz egy gondolkodó 
ember számára, hogy megtalálja Urát, és csodálja Őt. 
Az elmélkedés által a hitetlen rátalál a hitre, a hívő 
pedig tökéletesíti hitét, és feljebb lép a marifatullah 
vagy a muhabbatullah létráján. 


A marifatullah útja 





A muszlim teológusok szerint az emberiség első 
kötelessége az, hogy olyan gondolkodáshoz forduljon, 
amely a marifatullah állomására juttatja el. 

A Kegyes Korán legáltalánosabb és legalapve¬ 
tőbb célja az, hogy az elméket és szíveket megszaba¬ 
dítsa mindentől a Mindenható Allahon kívül, és a 
marifatullahra vezesse őket. 

Az emberi lények azért lettek teremtve, hogy 
megismerjék és szolgálják a Mindenható Allahot. Ezt a 
célt pedig nem érhetjük el jobban semmi mással, mint 
az elmélkedéssel és megemlékezéssel. Az istenszolgálat 
az emberi élet lényege. A megemlékezés pedig az isten¬ 
szolgálat egyik legjobb módja. Kétségtelen, hogy az 
emberi lények szempontjából a legfontosabb dolog az, 
hogy elérjék az örök boldogságot és békességet. Ehhez 
viszonyítva minden más vágy kicsinyesnek számít. És 
az örök boldogság és békesség elérésének messze a 
leghatékonyabb eszköze a marifah. 


A tudományos ismeret azt jelenti, hogy képesek 
vagyunk megérteni egy eseményt okaival és követ¬ 
kezményeivel együtt. A marifah viszont úgy történik, 
hogy megértjük az eseményben megnyilvánuló Isteni 
Akaratot is. Ezért nevezik a Mindenható Allah ismere¬ 
tét marifatullah néven, ami azt jelenti, hogy megértjük 
a Mindenható Allah létezését olyan mértékben, ami¬ 
lyen mértékben a tudás azt lehetővé teszi. 


A tadhakkur (megemlékezés-gondolkodás) ezért 
kap elsőbbséget a taqwa (istenfélelem) említésével 
szemben a Muminun (23.) szúra 84-87 ájájában. Mert 
az ember az elmélkedés és a spirituális érzékelés által 
szerezhet olyan tudást, amelyen keresztül felismeri 

Allahot, és tudatára ébred, hogy istenfélőnek kell len¬ 
nie, és fel kell hagynia az Ő akarata elleni lázadással. 
A marifatullah nélkül semmilyen cselekedetnek nincs 
értéke. 


A kétség árnyéka sem férhet tehát ahhoz, hogy a 
legnemesebb tudás a marifatullah. Junaid Bagdadi azt 
mondta: „Ha ismernék a világon értékesebb tudást, 
mint amit a marifah diákjai keresnek, nem foglalkoz¬ 
tam volna mással, csak azzal, és fáradhatatlanul igye¬ 
keztem volna, hogy megszerezzem.” 

Ibn Qayyim al-Jawziyya hasonló szavakkal fogal¬ 
mazta meg: 

„A Kegyes Koránban a Mindenható Allah kétféle¬ 
képen hívja szolgáit a marifatullah-ra: 

1. Figyeljék meg mindazt, amit Allah teremtett, 
és gondolkodjanak el rajta. 

2. Elmélkedjenek és gondolkodjanak el a Kegyes 
Korán ájáin. 

Az első csoport a Mindenható Allah megfigyel¬ 
hető jeleit tartalmazza, a második pedig a látható, 
hallható, átgondolható jeleket.” (Ibn Qayyim, Fawaid, 
p. 31-32) 





Ha mindezeket érzékeljük spirituálisán és elgon¬ 
dolkodunk rajtuk, azzal vizsgálódó hitre ( iman’út- 
tahqiqi) tehetünk szert, és elérjük létezésünk célját. 

A vers gyönyörűen elmondja: 

A hatalmas mindenség Allah könyve - 
Minden betűjének Allah a jelentése. 


Az elmélkedés vezessen gyakorlathoz! 


Ahhoz, hogy az elmélkedés, megemlékezés és 
muraqabah segítségével elérjük az igazságot, a gya¬ 
korlatba kell átültetnünk minden tudást, amit megta¬ 
nultunk. Bármennyit is gondol valaki az isteni igazsá¬ 
gokra és a Kegyes Korán ájáira, elmélkedése mit sem 
jelent, hacsak nem gyakorolja megfelelően azt, amit 
megtanult, mert a gyakorlat az elmélkedés és spirituá¬ 
lis érzékelés külső megnyilvánulása. 

Imám Ghazali azt mondja erről: 


„A tudás, az elmélkedés gyümölcse az, ha elérünk 
valamilyen lelkiállapotot {hal), és a jótettek felé for¬ 
dulunk. Ha a tudás megszilárdul a szívben, a szív 
elkezd megváltozni. És amikor a szív megváltozik, a 
test által végrehajtott cselekedetek is megváltoznak. 
Ezért hát a cselekvés függ a lelkiállapottól, a lelkiálla¬ 
pot a tudástól, a tudás az elmélkedéstől. Ez azt jelenti, 
hogy az elmélkedés minden jó kezdete és kulcsa. Az 
az igazi elmélkedés, amely az embert eljuttatja a rúttól 
a szépségig, a telhetetlenségtől az önmegtartóztatásig 
és elégedettségig. Ez az a fajta elmélkedés, amelyből 
megértés és istenfélelem származik.” (imám Ghazzali, ihya, 
VI, 47) 

A gyakorlatot eredményező elmélkedés és érzéke¬ 
lés által az ember kigyógyul abból, hogy leegyszerűsít¬ 
se a világmindenség csodáit. 

Az egyszerű ember, akit lenyűgöz egy festmény, 
ami valójában a természet utánzásán alapul, nem érez 
ugyanígy a Teremtővel kapcsolatban, amikor az Általa 
létrehozott világmindenségre pillant. Mindaz, aminek 
csodálatot és döbbenetét kellene kiváltania, számára 
csak egyszerű, mindennapi esemény. 


Ellenben az istenfélők, akiknek a szíve tiszta, 
nem a festményeket csodálják, amelyeket a művész 
hírnévre vágyva festett, hanem a Valódi Művészt és 
alkotásait szemlélik. Élvezetet találnak a természet 
számtalan csodájára festett Isteni Művészet tanulmá¬ 
nyozásában. A színes virágokra és gyengéd levelekre 
tekintenek, minden egyes fa színeinek, illatának, for¬ 
májának kimeríthetetlen sokaságára, amelyek pedig 
ugyanabból a földből nőnek ki minden tavasszal, és 
csodálattal kísérik a pillangók szárnyának gyönyörű 
mintáit és az ember teremtésének hihetetlen csodáit. 
Figyelnek az isteni csodák, mint a látás vagy a meg¬ 
értés néma nyelven (lisan ul-hal) kifejezett titokzatos 
szavaira, amelyeket mások csak közönséges, minden¬ 
napi eseményeknek látnak. 



Az ilyen emberek számára az egész világminden¬ 
ség olyan könyv, amely csak arra vár, hogy elolvassák. 
Túljutottak a könyvekbe írt tudáson, és a szív tudását 
szemlélik. Akárcsak Mawlana Rumi, aki a könyveibe 

temetkezett és saját dolgával törődött a vallási iskolá¬ 
ban, de aztán lángra gyúlt a titokzatos dervis, Samsz 
hívására, és a szeretet tüzében találta magát... A sze¬ 
retet légkörében újjászületve, a nyomtatott könyvek 
oda kerültek gondolataiban, ahová valók, és elkezdte 
olvasni a világmindenség titokzatos mintáit szívének 
szemeivel. Csak miután ezt a szintet elérte, volt képes 
megírni mesterművét, a Mathnawit, amely a Kegyes 
Korán, a világmindenség és az ember titkait feltáró 
kiáltás. 

Milyen boldog is az az igaz szolga, aki megtisztult 
szívével és elméjével a hit fényére vezettetik, az elmél¬ 
kedés és a spirituális érzékelés világában éli le életét, és 
képes elérni a marifatullah birodalmát! 


Utószó 


Napjainkban számtalan, saját történelmétől és kul¬ 
túrájától elidegenedett ember keres békét a Nyugatról 
származó személyiségfejlesztő programokban, vagy 
a Keletről származó jóga- és meditációs tanfolyam¬ 
okon. Nem tudják, hogy a valódi békesség, amit oly 
kétségbeesetten keresnek, a dhikr, tafakkur, tahassus 
és marifatullah mélyén rejlik, amelyeket az Iszlám 
az isteni bölcsességek és igazságok kapuit megnyitó 
kulcsként erősen ajánl. 


A belső, spirituális érzékelés által tökéletesített 
elmélkedés a spirituális fejlődés és belső béke kulcsa. 
A bölcsesség kezdete viszont az istenfélelem, jámbor- 

sággal és alázattal társulva. Egyszóval az elmélkedés 
a hívőt eljuttatja a Mindenható Allah szeretetéhez és 
megelégedéséhez. 

Ezért az az ember, aki valóban elgondolkodik 
a világmindenségen és eseményein, ilyen kérdésekre 
keresi a választ: Mi az élet? Miért lettem teremtve? Mi 
az igazság a múlandó napok mögött? Melyik út vezet 
a boldogsághoz? Mire kell törekednem? Hogyan kell 
élnem? Honnan jöttem és hová tartok?, és így tovább. 
Ezek a gondolatok eltávolítják őt a múlandó evilági 
vágyaktól, és a helyes út felé irányítják, amely az örök 
boldogságba vezet. 


Ebben a szerény könyvben csak néhányat próbál¬ 
tunk átadni a világmindenség, az ember és a Kegyes 
Korán titkai, bölcsességei és igazságai közül, segítségül 
hívva a modern tudományos kutatásokat is. Ki tudja, 
hogy a jövőben hány rejtett titok és a mögöttük rejlő 
bölcsesség nyilvánul még meg, további fényt vetve az 
Isteni Hatalomra és Fenségre? 



Valamint most csak néhány példát említettünk, a 
könyv szerény terjedelméhez illően. Őszintén remél¬ 
jük, hogy kedves olvasóink insallah képesek lesznek 
meglátni saját szívük birodalmában az elmélkedésnek 
azt a horizontját, amelyet próbáltunk megvilágítani 
ezeknek a példáknak a fényében, olyan módon, hogy 
áthasson minden élőlényt és eseményt; és így számta¬ 
lan gyöngyöt nyerhessenek a marifah titkos és hatal¬ 
mas óceánjának mélyéről. 

A Mindenható Allah adja meg mindannyiunknak 
az elmélkedés horizontját! Élessze fel szívünket azzal, 
hogy képessé tesz minket arra, hogy megértő szemmel 
olvassuk a Kegyes Korán ájáit, a világmindenség és az 
ember teremtése mögött rejlő bölcsességeket. Vegyen 
minket áldott szolgái közé, akik a muraqabah által 
áthatott életet élnek, és elérik a marifatullah birodal¬ 
mát! 

Ámen. 

